দুই প্রেমিকাকে একসঙ্গে বিয়ে করছেন রোনালদিনহো! দুই প্রেমিকাকে একসঙ্গে বিয়ে করছেন রোনালদিনহো!\nএকসঙ্গে নিজের দুই প্রেমিকাকে বিয়ে করতে যাচ্ছেন ব্রাজিলের সাবেক বর্ষসেরা তারকা ফুটবলার রোনালদিনহো! এমন দাবি ব্রাজিলিয়ান গণমাধ্যমের। রোনালদিনহোর দুই বাগদত্তার নাম প্রিসিলা কোয়েলহো ও বিয়াত্রিজ সুজা। সবকিছু ঠিক থাকলে আগামী আগস্টেই বিয়ের কাজটি সেরে ফেলবেন সাবেক বর্ষসেরা এই ফুটবলার।\nসম্প্রতি দুই প্রেমিকাকে একই রকম পারফিউম, একই রকম জামা উপহার দিয়েছেন রোনালদিনহো। বিশ্বকাপ জয়ী এ ফুটবলারের কাছ থেকে দুই প্রেমিকা দৈনিক ১৫০০ পাউন্ড ভাতা পান।\n২০১৭ সালের ডিসেম্বর থেকেই তারা একসঙ্গে বসবাস করছেন রোনালদিনহোর রিও ডি জেনিরোর বিলাসবহুল বাড়িতে। ২০১৬ সাল থেকে বিয়াত্রিজের সঙ্গে প্রেম করে যাচ্ছেন সাবেক এই বার্সেলোনা তারকা। আর প্রিসিলার সঙ্গে তার প্রেমের শুরু আরো আগেই।\nব্রাজিলিয়ান সাংবাদিক লিও দিয়াস জানান, গত বছরের জানুয়ারিতে দুই প্রেমিকা সুজা এবং কোয়েলহোর হাত ধরে তাদের বিয়ের প্রস্তাব দেন রোনালদিনহো। তাদেরকে একই সঙ্গে বাগদানের আংটিও পরান তিনি।\nব্রাজিলিয়ান সংবাদমাধ্যম জানায়, দু’জন একসঙ্গে খুব সৌহার্দ্যপূর্ণভাবে সংসার করবেন বলে জানিয়েছেন। এদিকে দুই নারীকে বিয়ে করার উদ্যোগে রোনালদিনহোর ওপর চটেছেন তার বোন ডেইজি। জানিয়ে দিয়েছেন, ভাইয়ের বিয়েতে আসবেন না তিনি। তবে বিয়ের মিউজিক বাজানোর দায়িত্ব পড়েছে রোনালদোর প্রতিবেশী বন্ধু গায়ক হোর্হে ভার্সিলোর ওপর।\nব্রাজিলের এই সাবেক বর্ষসেরা তারকা ফুটবলার প্রায় তিন বছর ধরে কোনো প্রতিযোগিতামূলক ম্যাচ খেলেননি। ২০১৫ সালে ব্রাজিলিয়ান ক্লাব ফ্লুমিনেনসের হয়ে সর্বশেষ ম্যাচ খেলেছিলেন। সেটাই যে শেষ। আর দেখা যাবে না জাদুকরী ফুটবল। সব ধরনের ফুটবল থেকে অবসরের ঘোষণা দিয়েছেন ব্রাজিলের হয়ে ২০০২ বিশ্বকাপ জয়ী তারকা রোনালদিনহো।


‘বিসমিল্লাহ’র বিস্ময়কর প্রভাব\nAuthor Topic: ‘বিসমিল্লাহ’র বিস্ময়কর প্রভাব (Read 71 times)\n« on: February 02, 2021, 01:03:42 PM »\n‘বিসমিল্লাহির রাহমানির রাহিম’ পবিত্র কোরআনের একটি বরকতময় বাক্য। আল্লাহর দুটি গুণবাচক নাম সংবলিত এই বাক্যটি সুরা তাওবা ছাড়া কোরআনের সব সুরার শুরুতে আছে। তা ছাড়া এটি কোরআনের স্বতন্ত্র আয়াত। প্রতিটি ভালো কাজের শুরুতে এ বাক্যটি উচ্চারণ করার নির্দেশ দেওয়া হয়েছে। এটি এমন ফজিলতপূর্ণ আয়াত, যা পাঠ করার মাধ্যমে ওই কাজে বরকত ও পূর্ণতা আসে।\nহাদিসে এসেছে রাসুল (সা.) ইরশাদ করেন, ‘প্রত্যেক এমন গুরুত্বপূর্ণ কাজ, যার শুরুতে বিসমিল্লাহ পড়া হয়নি তা অসম্পূর্ণ থেকে যায়।’ (মুসনাদে আহমাদ : ১৪/৩২৯)\nতাই কল্যাণ ও পূর্ণতার জন্য মুমিনের প্রতিটি ভালো কাজের প্রারম্ভিক আমল এই বিসমিল্লাহ হওয়া উচিত। মূলত এই আমলের মাধ্যমে মুমিন বান্দা তার কাজের ব্যাপারে আল্লাহর অনুগ্রহ ও দয়ার স্বীকৃতি দিয়ে থাকেন। আল্লাহর প্রতি আস্থা ও বিশ্বাস পুনর্ব্যক্ত করেন।\n‘বিসমিল্লাহ’র প্রভাব : বিসমিল্লাহ একটি শক্তিশালী আমল। এর মাধ্যমে শয়তানের কার্যক্ষমতা দুর্বল হয়ে যায়। অকল্যাণ ও অনিষ্টতা থেকে রক্ষা পাওয়া যায়। আবু মুলাইহ থেকে বর্ণিত, তিনি একজন সাহাবি থেকে বর্ণনা করেন। তিনি বলেন, আমি একবার নবী (সা.)-এর সঙ্গে তাঁর আরোহীর পেছনে বসা ছিলাম। এমন সময় আরোহী পা ফসকে পড়ে গেল। তখন আমি বললাম, শয়তান ধ্বংস হোক। নবী (সা.) বলেন, ‘শয়তান ধ্বংস হোক এরূপ বোলো না, কেননা এতে সে নিজেকে খুব বড় মনে করে এবং বলে আমার নিজ শক্তি দ্বারা এ কাজ করেছি; বরং এরূপ মুহূর্তে বলবে ‘বিসমিল্লাহ’। এতে সে অতি ক্ষুদ্র হয়ে যায় এমনকি মাছিসদৃশ হয়ে যায়।’ (মুসনাদে আহমাদ, হাদিস : ১৯৭৮২)\nখাওয়াদাওয়াসহ যেকোনো কাজের শুরুতে বিসমিল্লাহ পড়া হলে সেই কাজে শয়তানের অংশীদারি থাকে না। রাসুল (সা.) ইরশাদ করেছেন, ‘যে খাবারে বিসমিল্লাহ পড়া হয় না, সে খাবারে শয়তানের অংশ থাকে। সেই খাবার মানুষের সঙ্গে শয়তানও ভক্ষণ করে।’ (মুসলিম, হাদিস : ৫৩৭৬)\nঅন্য একটি হাদিসে এসেছে ‘শয়তান সেই খাদ্যকে নিজের জন্য হালাল করে নেয়, যে খাদ্যের ওপর বিসমিল্লাহ বলা হয় না।’ (মুসলিম, হাদিস : ২০১৭)\nপ্রিয় নবী মুহাম্মদ (সা.)-এর কাছে প্রথম ওহি নাজিলের সময়ও এ উত্তম বাক্য পড়ানো হয়েছিল। আবদুল্লাহ ইবনে আব্বাস (রা.) বলেন, ‘জিবরাঈল (আ.) সর্বপ্রথম মুহাম্মদ (সা.)-এর প্রতি যা অবতীর্ণ করেছেন, তা হচ্ছে জিবরাঈল (আ.) বলেন, হে মুহাম্মদ! আপনি আশ্রয় চান। মুহাম্মদ (সা.) বলেন, আমি সর্বশ্রোতা সর্বজ্ঞ আল্লাহর কাছে অভিশপ্ত শয়তান থেকে আশ্রয় চাই। অতঃপর জিবরাঈল (আ.) বলেন, হে নবী! আপনি বলুন, বিসমিল্লাহির রাহমানির রাহিম।’ (তাফসির ইবনে কাসির : পৃষ্ঠা ২৬৩)\n‘বিসমিল্লাহ’র মর্যাদা রক্ষা : দাওয়াতনামা, পোস্টার ও ব্যানার যা নির্ধারিত সময়ের পর কোনো প্রয়োজন হয় না, আবার প্রয়োজন শেষে পথে-ঘাটে ও নর্দমায় পড়ে থাকে, কিন্তু বর্তমানে বরকত লাভের আশায় সেগুলোতেই আমরা বিসমিল্লাহ লিখে এর অমর্যাদা করছি। মনে রাখতে হবে, বিসমিল্লাহির রাহমানির রাহিম কোরআনের একটি মর্যাদাপূর্ণ আয়াত। কোরআনের অন্য আয়াতের মতো এর প্রতি যথাযথ সম্মান প্রদর্শন করা অপরিহার্য। তাই এসব ক্ষেত্রে বিসমিল্লাহির রাহমানির রাহিম আরবি বাংলা কোনোভাবেই লেখা উচিত নয়। (ফাতাওয়া হিন্দিয়া : ৫/৩২৩)\nচিঠিপত্র ও গুরুত্বপূর্ণ কিছু লেখার শুরুতে বিসমিল্লাহির রাহমানির রাহিম লেখা সুন্নত। কিন্তু অনেকেই বিসমিল্লাহর পরিবর্তে ৭৮৬ লিখে থাকে। এটা জায়েজ নয়। এতে বিসমিল্লাহর বরকত ও ফজিলত কিছুই পাওয়া যাবে না। এ রীতি পরিহার করা উচিত। কারো কারো ‘বিসমিহি তাআলা’ লেখার অভ্যাস আছে। এতে আল্লাহর নাম স্মরণ করার সওয়াব পাওয়া যাবে, তবে ‘বিসমিল্লাহির রাহমানির রাহিম’ লেখার স্বতন্ত্র সুন্নত আদায় হবে না। (আহসানুল ফাতাওয়া : ৮/২৪, ফাতাওয়া উছমানি ১/১৬৩)। মোটকথা লিফলেট, পোস্টার বা কোনো ধরনের কাগজের টুকরো, যেগুলো সাধারণত সংরক্ষণ করা হয় না সেসব কাগজে ‘বিসমিল্লাহ’ না লিখে বরং তা আরম্ভ করার সময় শুধু মুখে ‘বিসমিল্লাহ’ পাঠ করে নিলে এর ফজিলত ও বরকত পাওয়া যাবে। (শরহু মুসলিম নববি : ২/৯৮)\nবরকতময় আয়াত ‘বিসমিল্লাহ’র মর্যাদা রক্ষার পাশাপাশি আল্লাহ আমাদের প্রত্যেক ভালো কাজের শুরুতে বিসমিল্লাহ বলার তাওফিক দান করুন।


জাতীয় সংসদ সদস্য মনোরঞ্জন শীল গোপাল বলেছেন, সর্বকালের সর্বশ্রেষ্ঠ বাঙালি জাতির জনক বঙ্গবন্ধু শেখ মুজিবুর রহমান। সেই মহান নেতার স্মরণে মুজিবশত বর্ষ উদযাপনের আর মাত্র কয়েকদিন বাকী। সেই দিনটিকে উদযাপনে ও নতুন প্রজন্মের কাছে বঙ্গবন্ধুর আদর্শকে তুলে ধরতে তৃনমুল পর্যায় থেকে সকল নেতাকর্মীকে কাজ করতে হবে।\n২৩ ফেব্রুয়ারি ২০২০ রোববার বীরগঞ্জ উপজেলার শিবরামপুর ইউনিয়ন আওয়ামী লীগের কর্মী সমাবেশে দিনাজপুর-১ আসনের সংসদ সদস্য মনোরঞ্জন শীল গোপাল এসব কথা বলেন।\nবঙ্গবন্ধুকে হত্যা করে আওয়ামী লীগকে শেষ করা যায়নি। কারণ আত্মত্যাগীরা আওয়ামী লীগ করে। বাংলাদেশে তৃনমূল থেকে কেন্দ্রীয় পর্যন্ত এক একটি নেতাকর্মীর হৃদয়ে বাস করে বঙ্গবন্ধু। কোন পরাজিত শক্তি বঙ্গন্ধুর প্রতি সেই ভালবাসা কমাতে পারবে না। তারই সুযোগ্য কন্যা প্রধানমন্ত্রী শেখ হাসিনার নেতৃত্বে তৃণমুল থেকে কেন্দ্রীয় পর্যায় সকল কর্মীদের আত্মনিয়োগে আওয়ামী লীগ টিকে রয়েছে এবং থাকবে। ‘তৃণমূলের নেতাকর্মী শেখ হাসিনার বিশ্বস্ততার জায়গা’। সেই তৃণমূলকে সংগঠিত করতে আমরা অঙ্গীকারাবদ্ধ।\nএসময় বক্তব্য রাখেন উপজেলা চেয়ারম্যান মো আমিনুল ইসলাম, উপজেলা আওয়ামী লীগের ভারপ্রাপ্ত সাধারন সম্পাদক মো. নুর ইসলাম নুর, জেলা পরিষদের সদস্য মো. আতাউর রহমান বাবু, উপজেলা আওয়ামী লীগের যুগ্ম সাধারণ সম্পাদক মো. শামীম ফিরোজ আলম, উপজেলা আওয়ামী লীগের ক্রীড়া বিষয়ক সম্পাদক মো. ইয়াসিন আলীসহ ইউনিয়ন আওয়ামী লীগের নেতৃবৃন্দ ও ওয়ার্ড আওয়ামী লীগের সভাপতি ও সাধারণ সম্পাদক বক্তব্য রাখেন।\nসমাবেশে পরিচালনা করেন ইউনিয় আওয়ামী লীগের সাধারণ সম্পাদক অমূল্য রায়।


কঠোর নিরাপত্তাবলয়ে আর্টিজান, ঢুকতে মানা – আওয়ার নিউজ\nকঠোর নিরাপত্তাবলয়ে আর্টিজান, ঢুকতে মানা\nঘড়িতে তখন দুপুর দেড়টা। গন্তব্য গুলশান-২ এর হলি আর্টিজান বেকারি। ৭৯ নম্বর সড়কের শেষ মাথায় লেকভিউয়ের কালো ফটক দেখা যাচ্ছে। তার আগেই পুলিশের কাঁটাতারের বেড়ার পাশে থামতে হলো। পাশেই একটি তল্লাশি চৌকিতে থাকা তিন পুলিশ সদস্য ব্যস্ত হয়ে উঠলেন, ‘কোথায় যাবেন?’\n‘হলি আর্টিজান বেকারিতে।’\n‘এর সর্বশেষ অবস্থা দেখার জন্য।’\n‘না ভাই, এখানে ঢোকার কোনো সুযোগ নেই।’\n১৪ সেপ্টেম্বর বুধবার দুপুরে এর বেশি আর জানাতে পারলেন না ঢাকা মহানগর পুলিশের (ডিএমপি) সহকারী উপপরিদর্শক আবদুল্লাহ।\nএ ছাড়া জানা গেল, ওই তল্লাশি চৌকিতে তিন শিফটে ৯ জন পুলিশ সদস্য দায়িত্ব পালন করেন। হলি আর্টিজানে কারো প্রবেশ ঠেকানোই তাদের কাজ।\nগুলশান হামলার আড়াই মাস পার হলেও আইনশৃঙ্খলা বাহিনীর কঠোর নিরাপত্তাবলয়েই আছে হলি আর্টিজান বেকারির আক্রান্ত সেই ভবন। নিরাপত্তা প্রশাসন ছাড়া আর কেউ সেখানে ঢুকতে পারেনি। অন্যদিকে অনুমোদন ছাড়াই বেকারির কার্যক্রম চালানোর অভিযোগে আর্টিজানের মালিকের বিরুদ্ধে মাস দুয়েক আগে ব্যবস্থা নেয়ার কথা বলেছিলেন গৃহায়ন ও গণপূর্তমন্ত্রী মোশাররফ হোসেন। কার্যত এখন পর্যন্ত কোনো ব্যবস্থা নেয়া হয়নি।\nহলি আর্টিজান বেকারিতে ১ জুলাই রাতে একদল জঙ্গি ঢুকে বিদেশিসহ বেশ কয়েকজনকে জিম্মি করে। সকালে কমান্ডো অভিযান চালিয়ে ওই রেস্তোরাঁর নিয়ন্ত্রণ নেয় নিরাপত্তা বাহিনী।\nঘটনার পরপরই সেখানে গিয়ে নিহত হন দুজন পুলিশ কর্মকর্তা। এরপর সকালে অভিযান শেষে ১৭ বিদেশিসহ ২০ জিম্মির লাশ উদ্ধার করা হয়। কমান্ডো অভিযানে নিহত ছয় জঙ্গির লাশ পাওয়ার কথাও জানায় নিরাপত্তা বাহিনী। অভিযানে অনেকটাই বিধ্বস্ত হলি আর্টিজান বেকারির সেই ভবন এখনও বন্ধ রয়েছে।\nজন সমাগম কম…\nগুলশান হামলার দিন থেকেই ৭৯ নম্বর সড়কসহ আশপাশের কিছু সড়ক আইনশৃঙ্খলা রক্ষাকারী বাহিনীর সদস্যরা নিরাপত্তার চাদরে ঘিরে ফেলে। কিছুদিন আর্টিজানের আশপাশের ভবনগুলোর বাসিন্দারা চলাচল পর্যন্ত করতে পারেনি। এখন অবশ্য নিরাপত্তাব্যবস্থা সেই তুলনায় কিছুটা শিথিল করা হয়েছে।\nতারপরও সেই সড়কে লোক সমাগম কম দেখা গেছে। কেউ আর্টিজানের ভবনে যেতে চাইলে, পুলিশ তাদের ঢুকতে দেয় না। এ বিষয়ে নামপ্রকাশে অনিচ্ছুক ডিএমপির গুলশানের বিভাগের এক কর্মকর্তা বলেন, ‘আক্রান্ত ভবনটির বিষয়ে আদালতের নির্দেশনামতো আমরা কাজ করছি।’\nআর্টিজানের ভবনে নিরাপত্তাপ্রহরা কতোদিন থাকবে- জানতে চাইলে ডিএমপির উপকমিশনার (জনসংযোগ ও গণমাধ্যম শাখা) মো. মাসুদুর রহমান বলেন, ‘এ বিষয়ে এখনও পর্যন্ত কোন সিদ্ধান্ত হয়নি।’\nআর্টিজানে কবে যাবে রাজউক?\nআবাসিক এলাকায় অনুমতি না দিয়ে ব্যবসা প্রতিষ্ঠান গড়ে তোলার অভিযোগে আর্টিজানের ভবনটি অবৈধ চিহ্নিত করে ভেঙ্গে ফেলতে চেয়েছিল রাজধানী উন্নয়ন কর্তৃপক্ষ (রাজউক)। এখন তারাই আবার ‘ধীরে চলো’ নীতি নিয়েছে।\nগুলশান হামলার ২৬ দিন পরে গুলশানে অবৈধ কিছু বাণিজ্যিক স্থাপনা ভেঙ্গে ফেলে রাজধানীর উন্নয়ন কর্তৃপক্ষ (রাজউক)। গুলশান এলাকায় হলি আর্টিজান রেস্তোরাঁয় হামলার পর অবৈধ স্থাপনা উচ্ছেদের নির্দেশনা আসে। ৫৫২টি প্রতিষ্ঠান উচ্ছেদ করার সিদ্ধান্ত নেওয়া হয় । এর মধ্যে ৬৩ শতাংশ রেস্তোরাঁ।\nহলি আর্টিজান বেকারির ভবন ভাঙ্গা হয়নি কেন- জানতে চাইলে রাজউকের জনসংযোগ কর্মকর্তা মো. আতিকুর রহমান বলেন, ‘আমি এক মাসের প্রশিক্ষণে এখানে এসেছি। এ বিষয়ে আপনি গুলশান জোনের অথরাইজ অফিসারের সঙ্গে কথা বলুন।’\nযোগাযোগ করা হলে রাজউকের গুলশান জোনের অথরাইজড অফিসার মো. আদিলুজ্জামান বলেন, ‘আমাদের উচ্ছেদ অভিযান চলছে। তালিকা অনুযায়ী আমরা কাজ করছি। গুলশান-১ থেকে শুরু করে উত্তর দিকে যাচ্ছি। হলি আর্টিজানের ভবনের বিষয়টিও আমাদের মাথায় আছে।’\nনার্সিং হোমের বদলে বেকারি\nগত ১৭ জুলাই সচিবালয়ে আবাসিক প্লটে ও ভবনে বাণিজ্যিক কার্যক্রম বন্ধে ও উচ্ছেদ অভিযানের অগ্রগতি নিয়ে এক বৈঠকে গণপূর্তমন্ত্রী জানিয়েছিলেন, এই জায়গায় নার্সিং হোম করার জন্য ১৯৭৯ সালে মালিককে বরাদ্দ দেয়া হয়। ১৯৮২ সালে এর নির্মাণকাজ শুরু হয়। রেস্তোরাঁ বা বেকারি করার কোনো অনুমোদন নেয়া হয়নি।\nনার্সিং হোমের নামে বরাদ্দ করা এই প্লটের একটি অংশে হলি আর্টিজান বেকারি গড়ে তোলা হয়েছে।\nগুলশান-২ এর ৭৯ নম্বর সড়কে ১০ কাঠা জমির উপর দোতলা ভবনে গড়ে ওঠা হলি আর্টিজান বেকারি ভিনদেশিদের কাছে বেশ জনপ্রিয় ছিল। লেকের ধারের এই ক্যাফেতে খোলা লনও ছিলো।\nমিলছে হলি আর্টিজানের খাবার\nসীমিত আকারে আবারও হলি আর্টিজান বেকারির খাবার বেচাবিক্রি শুরু হয়েছে। তবে পুরনো ঠিকানায় নয়, গুলশানের একটি জাপানিজ সুসি রেস্তোরাঁ ইজুমিতে মিলছে আর্টিজানের খাবার। গত ১২ জুলাই থেকে শুধু মোবাইল ফোনে গ্রাহকদের কাছ থেকে পাওয়া ফরমায়েশের খাবারগুলো পৌঁছে দিচ্ছেন তারা। তবে নিরাপত্তার কারণে ইজুমির ভিতরে গিয়ে এই বেকারির খাবার ক্রয় বা খাওয়ার ব্যবস্থা রাখা হয়নি। এমনকি হলি আর্টিজানের খাবার কিনতে আসা গ্রাহকদের গাড়িও নিরাপত্তার কথা ভেবে ভেতরে প্রবেশ করতে দেওয়া হচ্ছে না।\nসংশ্লিষ্টে সূত্রে জানা যায়, গুলশান হামলায় আর্টিজানের মূল ওভেন ক্ষতিগ্রস্ত হয়েছে। তাই তারা এখন হাতেগোনা কয়েকটি খাবারের তৈরি করছেন। দ্রুতই পুরো আঙ্গিকে কার্যক্রম শুরুর আশায় আছে আর্টিজান কর্তৃপক্ষ।\nজাতীয় Comments Off on কঠোর নিরাপত্তাবলয়ে আর্টিজান, ঢুকতে মানা সংবাদটি প্রিন্ট করুন\n« ফিরতি ফ্লাইটে হাজিদের জন্য বিমানের জরুরি বিজ্ঞপ্তি (পূর্বের সংবাদ)\n(পরের সংবাদ) টাম্পাকো ট্র্যাজেডি: মালিককে না পাওয়ায় তদন্তে বিঘ্ন »


21 year old climate activist 'picked up' from Bengaluru in Greta Thunberg 'toolkit' case | Sangbad Pratidin\nগ্রেটা থুনবার্গের বিতর্কিত ‘টুলকিট’ শেয়ার! বাড়ি থেকে আটক বেঙ্গালুরুর তরুণী\nPublished by: Biswadip Dey | Posted: February 14, 2021 2:06 pm| Updated: February 14, 2021 2:58 pm\nসংবাদ প্রতিদিন ডিজিটাল ডেস্ক: কৃষক আন্দোলনের (Farmers Protest) সমর্থনে গ্রেটা থুনবার্গের (Greta Thunberg) শেয়ার করা ‘টুলকিট’ নিয়ে কম বিতর্ক হয়নি। এবার সেই বিতর্কে নয়া মোড়। বেঙ্গালুরু (Bengaluru) থেকে আটক করা হল ২১ বছরের এক পড়ুয়া ও পরিবেশকর্মী দিশা রবিকে। তাঁর বিরুদ্ধে অভিযোগ, তিনি ওই বিতর্কিত ‘টুলকিট’টি সম্পাদনা করে সোশ্যাল মিডিয়ায় শেয়ার করেছিলেন। রবিবার দিশাকে তাঁর বাড়ি থেকে তুলে নিয়ে যায় পুলিশ।\nবিশ্বের পরিবেশ আন্দোলনের অন্যতম মুখ গ্রেটার শেয়ার করা ‘টুলকিট’ নিয়ে বিতর্ক চলছে বেশ কিছুদিন ধরেই। সাধারণতন্ত্র দিবসে কৃষকদের মিছিলে হওয়া অশান্তির পরে এমাসের গোড়ায় আন্দোলনকে সমর্থন করে তা শেয়ার করেছিলেন গ্রেটা। দিল্লি পুলিশের দাবি, ওই ‘টুলকিট’ আসলে খলিস্তানিদের তৈরি। তার মধ্যে হিংসা উসকানি দেওয়ার যথেষ্ট উপাদান রয়েছে। আছে ভারত সরকারের বিরুদ্ধে ‘সামাজিক, সাংস্কৃতিক ও অর্থনৈতিক যুদ্ধ’ শুরু করার বার্তা। এমনকী, ২৬ জানুয়ারির ঘটনার সঙ্গে ‘টুলকিটে’ দেওয়া উসকানির সম্পর্ক রয়েছে বলেও পুলিশের ধারণা। যদিও গ্রেটা সেটি পরে শেয়ার করেছেন, তবুও খলিস্তানিদের মতো ভারত-বিরোধী শক্তিরা যে ষড়যন্ত্র সাধারণতন্ত্র দিবসে করেছিল, তার সঙ্গে এর উসকানির সাযুজ্য রয়েছে বলেই মত পুলিশ প্রশাসনের।\n[আরও পড়ুন: মণিপুরে গোটা গ্রাম দখল করার হুমকি জঙ্গিদের! তড়িঘড়ি মোতায়েন সেনা, আতঙ্কে স্থানীয়রা]\nগ্রেটা পরে তাঁর পোস্ট মুছে দিলেও ততক্ষণে তা আন্তর্জাতিক মহলে ছড়িয়ে পড়ে। গ্রেটার বিরুদ্ধে এফআইআর দায়ের করে দিল্লি পুলিশ। যদিও তার জবাবে নতুন করে টুইট করে গ্রেটা জানিয়ে দেন, এরপরও তিনি কৃষকদের পাশেই আছেন। এবার সেই বিতর্কতি ‘টুলকিট’ শেয়ার করার কারণেই দিশাকে আটক হতে হল। কেবল দিশাই নন, আরও অনেকের উপরেই পুলিশের নজর রয়েছে বলে এক সর্বভারতীয় সংবাদমাধ্যমের দাবি।\nপ্রসঙ্গত, ফ্রাইডে ফর ফিউচার’ প্রচার অভিযানের অন্যতম প্রতিষ্ঠাতা সদস্য ২১ বছরের দিশা। ২০১৮ সালের আগস্ট মাসে নিজের স্কুল বন্ধ করে পরিবেশ আন্দোলন শুরু করেছিলেন গ্রেটা। সেই সময় থেকেই গ্রেটার আন্দোলনকে ভারতে এগিয়ে নিয়ে যাওয়ার দায়িত্ব নেন দিশা ও আরও অনেকে। শুরু করেন পরিবেশ আন্দোলন।\n[আরও পড়ুন: দেশে একদিনে করোনার কবলে ১২ হাজার ১৯৪ জন, সামান্য বাড়ল অ্যাকটিভ কেস]\nবেঙ্গালুরু থেকে আটক করা হল ২১ বছরের পরিবেশকর্মী দিশা রবিকে।\nতাঁর বিরুদ্ধে অভিযোগ, তিনি ওই বিতর্কিত 'টুলকিট'টি সম্পাদনা করে সোশ্যাল মিডিয়ায় শেয়ার করেছিলেন।\nপ্রসঙ্গত, ফ্রাইডে ফর ফিউচার' প্রচার অভিযানের অন্যতম প্রতিষ্ঠাতা সদস্য ২১ বছরের দিশা।


bbc24news.com - বিয়ের পর কিছু আসছে শুভশ্রীর জীবনে!\nপ্রথম পাতা » লাইফস্টাইল » বিয়ের পর কিছু আসছে শুভশ্রীর জীবনে!\nবিয়ের পর কিছু আসছে শুভশ্রীর জীবনে!\nবিবিসি২৪নিউজ,বিনোদন ডেস্ক:শুভশ্রী প্রায় তিন মাস হল বিবাহিত জীবন কাটাচ্ছেন দম্পতি। এর মধ্যেই সুখবর। নতুন কিছু আসছে শুভশ্রীর জীবনে। অন্তত নায়িকা নিজে তেমনটাই দাবি করেছেন সোশ্যাল মিডিয়ায়।গতকাল সোশ্যাল মিডিয়ায় একটি ছবি শেয়ার করেছেন শুভশ্রী। গিটার হাতে রয়েছে তাঁর। সঙ্গে রয়েছেন অনেকেই।\nসেই ছবির ক্যাপশনে শুভশ্রী লিখেছেন, ‘নতুন কিছু আসছে…গেস করুন তো কী?’ছবিটি দেখার পর ইন্ডাস্ট্রির অনেকেই মনে করছেন, বিয়ের পর ফের কাজে ফিরছেন অভিনেত্রী। নতুন কোনও প্রজেক্ট নিয়েই ব্যস্ত তিনি। তারই আগাম ঝলক দিয়েছেন সোশ্যাল মিডিয়ায়।\nবিয়ের পর নতুন ছবি ‘অ্যাডভেঞ্চার জোজো’র শুটিং করেছেন রাজ। কিন্তু শুভশ্রী ব্রেক নিয়েছিলেন। সময় দিচ্ছিলেন বাড়িতে।\nচিনি খেতে ভালবাসেন? কী ক্ষতি জেনে নিন?


লাইফ স্টাইল Archives - বার্তাবহ\nবিয়ের পর মে’য়েরা মোটা হয়ে যায় তার কারন হল মে’য়েদের শ’রীরে তখন চর্বি জমতে শুরু করে, এর জন্য ২ টি হরমোন দায়ী, শা’রীরিক স’ম্পর্কের কারনে মে’য়েলী হরমোন ২ টি বাড়ে, এই হরমোন খাদ্য থেকে চর্বি শোষণ হওয়ার পর দে’হে জমাতে থাকে যে জন্য একজন বিবাহিত মে’য়ে সহ’জেই মোটা হয়ে জায়, নিয়মিত বেয়াম করলে চর্বি না জমে তা ক্ষয় হয় সব ...\nবার্তাবহ ডেস্ক: চুল শুষ্ক হয়ে ভেঙে গেলে ব্যাহত হয় এর বৃদ্ধি। এছাড়া প্রাণ হারিয়ে রুক্ষ ও বিবর্ণ হয়ে পড়ে চুল। জেনে নিন কীভাবে নেবেন ভেঙে যাওয়া চুলের যত্ন। নিয়মিত যত্ন নিলে চুল থাকবে ঝলমলে ও উজ্জ্বল। শুকনো চুলে মাখন ম্যাসাজ করুন। আধা ঘণ্টা চুল ঢেকে রাখুন শাওয়ার ক্যাপ দিয়ে। শ্যাম্পু দিয়ে ধুয়ে ফেলুন। অলিভ অয়েল সামান্য গরম করে চুলে লাগান। ...\nবার্তাবহ ডেস্ক: গবেষণায় প্রমাণিত হয়েছে যে, যোগব্যায়াম মানসিক অবস্থার উন্নতি ঘটিয়ে সুনিদ্রা দান করে। গবেষকরা দেখেছেন, কম থেকে মধ্যম মাত্রার যোগব্যায়াম অনিদ্রা এবং ক্লান্তি দূর করার মাধ্যমে স্তন ক্যান্সার রোগীদের বাঁচাতে সাহায্য করে। সপ্তাহে অন্তত ২ বার ৭৫ মিনিট করে কম থেকে মধ্যম মাত্রার যোগব্যায়াম রোগীর সামাজিক, শারীরিক ও মানসিক অবস্থার উন্নতির সাথে সাথে ক্লান্তিও দূর করে। বিশেষজ্ঞরা বলেছেন, ৩০% ...\nবার্তাবহ ডেস্ক: চুল বড় বা ছোট রাখা একান্তই ব্যক্তিমানুষের নিজস্ব সিদ্ধান্ত। ছেলেদের ক্ষেত্রে বেশিরভাগ সময়েই চুল ছোট রাখার ঝোঁক দেখা যায়। এতে রয়েছে কিছু বাড়তি সুবিধা। আসুন জেনে নেই সেগুলো- সময় বাঁচান: আপনার মাথায় চুল কম থাকলে কোথাও বের হতে হলে খুব কম সময়ে তৈরি হতে পারবেন। কেননা মাথায় চুল কম থাকলে চুল এলোমেলো আছে কিনা- এ বিষয় মাঝে মাঝে ভুলে ...\nবার্তাবহ ডেস্ক: প্রিয় বন্ধুর জন্মদিন গেলো গতকালই। সৈকত আগে থেকেই ভেবে রেখেছিলেন দূরে থাকলেও তাকে অভিনব স্টাইলে উইশ করে চমকে দেবেন। কিন্তু বিভিন্ন কাজ আর চিন্তায় তাকে উইশ করা তো দূরে থাক, জন্মদিনটাই আপনি ভুলে গেছেন! পরদিন সকালে উঠে বন্ধুর সামাজিক মাধ্যমের টাইমলাইনে বিভিন্ন শুভেচ্ছা দেখে মনে পড়লো- ওহ হো! আজ তো ওর জন্মদিন! এরকম সমস্যা আগেও হয়েছে সৈকতের। এবারেই ...\nবার্তাবহ ডেস্ক: গ্রিন টি দ্রুত ওজন নিয়ন্ত্রণে সাহায্য করে। তাই ইদানীংকালে ওজন নিয়ন্ত্রণে অনেকেই গ্রিন টিকে দৈনন্দিন খাদ্য তালিকায় রাখতে পছন্দ করে। গ্রিন টি-র পরে এবার এসেছে ব্লু টি। ব্লু টি শুধু ওজনই কমায় না, রয়েছে আরও গুণাগুণ। ব্লু টি তৈরি করা হয় অপরাজিতা গাছের পাতা থেকে। নীল রঙের জন্য ব্যবহার করা হয় এই ফুল। ব্লু টির ব্যবহার শুরু হয় ...\nনারীরা আর কিছু বুঝুক না বুঝুক এটা ঠিক ই বুঝে কাকে এড়িয়ে চলতে হয়। বিশেষ করে প্রেম-ভালোবাসার ক্ষেত্রে তাঁদের পছন্দ আরও অনেক বেশি তীক্ষ্ণ। অনেক পুরুষই মনে মনে ভাবেন, কোনো নারী তাঁকে কেন পছন্দ করে না? বেশ, তাহলে জেনে রাখুন সম্পর্কের ক্ষেত্রে কোন কোন ধরণের পুরুষদেরকে এড়িয়ে চলেন নারীরা। আর মিলিয়ে নিন, আপনার মাঝে সেই দোষখানা নেই তো! পরিবর্তনশীল: কিছু ...\nস্নোটেক্স আউটওয়্যার লিমিটেড এর লাইফস্টাইল ব্র্যান্ড ‘সারা’ কাজ শুরু করেছে এ বছরের মে মাস থেকেই। ঈদ উপলক্ষে তাই ‘সারা’ নিয়ে এসেছে কিছু ভিন্নতা এবং নতুন ডিজাইনের পোশাক। সকল বয়সের ক্রেতাদের আকৃষ্ট করতে ‘সারা’ তার বাহারি ডিজাইনের পসরা সাজিয়েছে রাজধানী ঢাকার মিরপুর-৬ এ অবস্থিত আউটলেট এ। আসন্ন ঈদ-ঊল-আযহা কে সামনে রেখে ঐতিহ্য এবং পাশ্চাত্য ফ্যাশন ট্রেন্ড এই দুইকেই প্রাধাণ্য দিচ্ছে ‘সারা’। ...\nভিন্নধর্মী লাইফস্টাইল নিয়ে ধানমণ্ডিতে ‘তাগা ম্যান’\nধানমণ্ডি সাতমসজিদ রোডের প্রথম শো-রুমে পুরুষদের জন্য নতুন ফ্যাশন ব্র্যান্ড, ‘তাগা ম্যান’ এর উদ্বোধন হয়ে গেলো। এ উপলক্ষ্যে আয়োজিত একটি বিশেষ উদ্বোধনী অনুষ্ঠানে উপস্থিত ছিলেন মিডিয়া ও সোশ্যাল মিডিয়ার জনপ্রিয় ব্যক্তিত্ব এবং আমন্ত্রিত অতিথিরা। এছাড়াও একইদিনে ব্র্যান্ডটি “ক্লাব তাগা” নামে এর কাস্টমার লয়্যালটি প্রোগ্রাম উদ্বোধন করে, যার প্রধান উদ্দেশ্য হল বছরজুড়ে বিভিন্ন অফার ও সুযোগ সুবিধার মধ্য দিয়ে আজকের তরুণ প্রজন্ম ...\nজেনে নিন সিঙ্গেল ও সুখী থাকার ১০টি সূত্র\nপ্রাপ্তবয়স্ক নারী হিসেবে সিঙ্গেল থাকা সহজ নয়। কিছুদিন পর পরই দেখা যায় কাছের বান্ধবী বা আত্মীয় প্রেম করছে, বিয়ে করে ফেলেছে এমনকি সন্তান নিয়ে সুখে সংসার করছে। এমন অবস্থায় সিঙ্গেল জীবন নিয়ে অনেকেই অসুখী হয়ে পড়েন, মনে হয় সময় ফুরিয়ে আসছে। নিজেকে খুবই একাকী মনে হয়। কিন্তু আপনি একা নন। অনেক নারী সুখেই সিঙ্গেল জীবন উপভোগ করছেন। সিঙ্গেল নারীরা নিজেকে ...


ডেটিং সাইটগুলিতে 'এনএসএ' এর অর্থ কী? (# 1 সংজ্ঞা) - পুরুষদের ডেটিং\nডেটিং সাইটগুলিতে 'এনএসএ' এর অর্থ কী? (# 1 সংজ্ঞা)\nআপনি কোনও ডেটিং সাইট বা অ্যাপ্লিকেশনটিতে 'এনএসএ' শব্দটি দেখতে পেয়েছেন এবং ভাবছেন এর অর্থ কী। ঠিক আছে, এটি এত জটিল নয়। সংক্ষিপ্তসার NSA এর অর্থ 'কোনও স্ট্রিং সংযুক্ত নেই।' হিসাবে, আমি কোনও বান্ধবী, প্রেমিক বা গুরুতর প্রতিশ্রুতি খুঁজছি না। আমি শুধু মজা করতে চাই\nমেরি একটু ভেড়া ছিল?\nযে লোকেরা নন-স্ট্রিং-সংযুক্ত তারিখগুলি খুঁজছেন তারা ভবিষ্যতের বিষয়ে কোনও প্রতিশ্রুতি না দিয়ে একটি নৈমিত্তিক যৌন মুখোমুখি হতে চান। যৌন সক্রিয় যারা ক্যাজুয়াল ডেটারদের কাছে পরিচিত এনএসএ এবং এনএসএ ডেটিং সাইটগুলি সম্পর্কে আরও কিছু বিশদ এখানে রয়েছে।\nএনএসএ মানে স্ট্রিং সংযুক্ত নেই\nএকটি ন-স্ট্রিং-সংযুক্ত পরিস্থিতি, যা সাইটের মতো পাওয়া যায় দৌরাত্ম্য করা বা চিড়িয়াখানা , যখন দু'জন ব্যক্তি একবারে বা নিয়মিতভাবে তাদের বাঁধাইয়ের প্রতিশ্রুতিবদ্ধতার 'স্ট্রিং' ছাড়াই একবার বা নিয়মিত ভিত্তিতে জড়িত হতে চায়। ভাবুন অ্যাশটন কুচার এবং নাটালি পোর্টম্যান যথাযথভাবে ' কোনও স্ট্রিং সংযুক্ত নেই ' সিনেমা.\nআপনি যখন এনএসএ সম্পর্কের সাথে থাকবেন, আপনি সাধারণত অন্য ব্যক্তির সাথে আপনার মিথস্ক্রিয়াটি কেবল যৌনতার মধ্যে সীমাবদ্ধ করার চেষ্টা করেন, শুরুতে আপনি দু'জনের মধ্যে যা একমত হয় তার উপর নির্ভর করে। আপনি আজও ফ্রি এবং অন্য ব্যক্তির সাথে ঘুমোচ্ছেন - কেবল নিশ্চিত করুন যে প্রত্যেকে নিরাপদ লিঙ্গের অনুশীলন করে এবং তাদের সত্যিকারের যা প্রয়োজন এবং যা প্রয়োজন তা সম্পর্কে সৎ।\nএনএসএ সম্পর্কের জন্য2টি সেরা ডেটিং সাইট\nআপনি যদি অনলাইন ডেটিং দৃশ্যে কোনও এনএসএ সম্পর্ক অনুসন্ধান করে থাকেন তবে বুনোটি এবং জুস্ক আমাদের শীর্ষ2টি পছন্দ। এখানে প্রতিটি সম্পর্কে একটু বেশি:\nওয়েবে সর্বাধিক জনপ্রিয় হুকআপ সাইট, বিউন্টি এগুলিকে সেখানে রেখে দেয় যাতে লোকেরা লজ্জা না পেয়ে তাদের আকাঙ্ক্ষা সম্পর্কে মুক্ত থাকতে পারে। বুন্টির একটি ফ্রি অ্যাকাউন্টও রয়েছে এটি আপনাকে একটি প্রোফাইল তৈরি করতে এবং ASAP লক্ষ লক্ষ একক সন্ধান করতে দেয়।\nBeNaughty.com দেখুন »\nআপনি পারস্পরিক ম্যাচগুলি তৈরি করতে এবং দ্রুত সংযোগ স্থাপন করতে চাইলে বৌন্টির লাইক গ্যালারী শুরু করার সেরা জায়গা।\nত্বকের রঙ কি প্রথম মানুষ ছিল?\nআপনি নৈমিত্তিক কিছু চাইলে চিড়িয়াখানা আরও একটি ভাল ডেটিং সাইট। এটি আধুনিক এবং 35 মিলিয়নেরও বেশি সদস্য রয়েছে, তাদের বেশিরভাগ সহস্রাব্দ being আপনি এটিও করতে পারেন বিনামূল্যে চিড়িয়াখানা চেষ্টা করুন এটি আপনার চাহিদা পূরণ করে কিনা তা দেখতে।\nZoosk.com দেখুন »\nঝুস্ক হ'ল একটি উজ্জ্বল কথোপকথনে আপনাকে পেতে সমস্ত কৌশল এবং গ্যাজেট সহ একটি গ্লোবাল ডেটিং সাইট এবং অ্যাপ্লিকেশন।\nএনএসএ মানে আপনি যা পছন্দ করেন তা করতে মুক্ত ans\nসাধারণ অনলাইন ডেটিং বাক্যাংশগুলি জানা আপনি কী চান তা দ্রুত পেতে সহায়ক, এটি কোনও এনএসএ সম্পর্ক হোক বা আরও গুরুতর কিছু হোক। এবং এখানে কিছু দুর্দান্ত সাইট রয়েছে দৌরাত্ম্য করা , এটি আপনার পক্ষে সহজ করে তোলে। শুভকামনা!\nমেরি মামলা মামলাটি এসেছে কোথা থেকে\nকেন কেউ কেউ অন্যের চেয়ে মশার কামড়ায়?\nনারীদের ভোট দেওয়ার অনুমতিপ্রাপ্ত প্রথম রাষ্ট্রটি কোনটি?\nদাসরা কি ওয়াশিংটন স্মৃতিস্তম্ভটি তৈরি করেছিল?


আইভিএফ সম্পর্কে দাতার ডিমগুলির সাথে আপনার যা জানা দরকার - ivfbabble\nঅনেকগুলি কারণ রয়েছে যা কোনও মহিলার ডিমের গুণমান এবং পরিমাণকে নেতিবাচকভাবে প্রভাবিত করতে পারে এবং তাদের দাতার ডিমের সাথে আইভিএফ বিবেচনা করতে পরিচালিত করে\nএটি একটি বিশাল সিদ্ধান্ত যা কোনও মহিলা হালকাভাবে নেন না, এবং তৈরি করার আগে প্রচুর পরিমাণে বিবেচনা করা উচিত যে চূড়ান্ত পছন্দ।\nআপনি যদি দাতার ডিম নিয়ে আইভিএফ বিবেচনা করে থাকেন তবে আপনি বেশিরভাগ likely প্রশ্ন এবং উদ্বেগ প্রচুর আছে। আমরা জানি যে প্রক্রিয়াটি অপ্রতিরোধ্য হতে পারে, এবং তাই আমরা একটি পূর্ণাঙ্গ গাইড প্রস্তুত করেছি সঙ্গে ডোনির ডিম সহ আইভিএফ সম্পর্কে আপনার যা কিছু জানা দরকার।\nআমরা আপনাকে টিটিসি সম্প্রদায়ের এমন কিছু আশ্চর্যজনক পুরুষ ও মহিলাদের সাথে কথা বলার পরামর্শ দেব যা দাতার ডিম নিয়ে ivf করেছে। রেবেকা, আমাদের উদাসীন একটি রাষ্ট্রদূত কেবল আশ্চর্যজনক এবং আপনার যে কোনও প্রশ্নের (@ মিসগোলাইটাইলাইক্যান্ডস) খুশিতে উত্তর দেবেন।\nকিছু মহিলা কেন দাতার ডিম নিয়ে আইভিএফ করায় বিবেচনা করবেন?\nঅনেকগুলি ভিন্ন কারণ নারীর ডিম সরবরাহকে নেতিবাচকভাবে প্রভাবিত করতে পারে। অকাল ডিম্বাশয়ের ব্যর্থতা এবং জেনেটিক রোগগুলি একটি সমস্যা হতে পারে, যেমন বার্ধক্যজনিত কারণে হ্রাস ডিম্বাশয়ের রিজার্ভ হতে পারে। যেসব মহিলারা ক্যান্সারের চিকিত্সার জন্য কেমোথেরাপি বা রেডিয়েশন চিকিত্সা করেছেন তাদের যদি গর্ভবতী হতে চান তবে তাদের দাতার ডিমও ব্যবহার করা প্রয়োজন।\nডিম দানকে ওসাইট দানও বলা হয় এবং গর্ভধারণে ব্যর্থ হওয়া বা গর্ভপাতের ইতিহাস রয়েছে এমন দম্পতিদের জন্য এটি একটি বিকল্প। যদি আপনার ডিমের গুণমান বা সংখ্যা আপনাকে গর্ভাবস্থা বহন করার আশা থেকে বাধা দেয় তবে আপনাকে দাতার ডিম আইভিএফ বিবেচনা করা উচিত।\nআপনি দাতার ডিম দিয়ে আইভিএফ বিবেচনা করতে পারেন তার কয়েকটি কারণ এখানে\nজেনেটিক ডিজিজ এবং সিনড্রোমগুলি যা আপনি বাচ্চাদের উপরে যেতে চান না\nপিসিওএস সহ হরমোনজনিত সমস্যা\nদুর্বল ডিমের গুণমান\nআপনি কি ডিমের গুণমান সম্পর্কে অনিশ্চিত? আপনার ডোনারের ডিম ব্যবহার বিবেচনা করা উচিত কিনা তা নির্ধারণ করতে আপনার ডাক্তার একাধিক পরীক্ষা এবং আল্ট্রাসাউন্ড করতে পারবেন।\nআপনার কি ডিম দাতা মনে আছে?\nদাতার ডিমের জন্য প্রয়োজনীয় অনেক মহিলা তাদের পরিবার এবং নিকটতম বন্ধুদের জিজ্ঞাসা করেন যে তারা যদি তাদের জিনগত অনুদান দিতে রাজি হয়? উপকরণ.(ওটার মানে কি?!) যদি তারা এটি করতে রাজি থাকে তবে ডিম দাতাদের জন্য তাদের অবশ্যই নিম্নলিখিত মানদণ্ডের মাপসই করা উচিত।\n21 - 32 বছর বয়সের মধ্যে\nপ্রজনন সমস্যার কোনও ইতিহাস নেই\nআদর্শভাবে ইতিমধ্যে তার নিজের বাচ্চা বা শিশু রয়েছে\nশারীরিক ও মানসিক সুস্বাস্থ্যে থাকুন\nনিয়মিত মাসিক সময়কাল অভিজ্ঞতা\nঅ্যালকোহল এবং ধূমপান ছেড়ে দিতে রাজি হন\nMedicationষধ ইনজেক্ট করতে এবং অস্বস্তি করতে আগ্রহী হন\nচিকিত্সা পরীক্ষা করতে ইচ্ছুক\nবুঝতে হবে যে কোনও ফলাফল প্রাপ্ত সন্তানের কাছে তাদের কোনও আইনি দাবি থাকবে না\nআপনার যদি কোনও সম্ভাব্য ডিম দাতা না থাকে তবে আপনার আইভিএফ ক্লিনিক আপনাকে একটি ডিম দান এজেন্সির সংস্পর্শে রাখতে সক্ষম হবে\nআপনার প্রয়োজনীয়তার সাথে মেলে এমন কোনও বেনামি ডিম দাতা কীভাবে পাবেন তা তারা আপনাকে পরামর্শ দিতে পারে। আপনি বিদেশের দেশ থেকে ডিম দাতা নেওয়ার বিষয়েও বিবেচনা করতে পারেন।\nবেনামে দাতা ডিমের সাথে আইভিএফের কত খরচ হবে?\nমনে রাখবেন যে কয়েকটি দেশে আইন ও বিধিনিষেধ রয়েছে যা মহিলাদের অন্যদের আইভিএফ চালাতে ডিম দান করতে বাধা দেয়। বিশ্বজুড়ে এই পদ্ধতির মধ্য দিয়ে যাওয়ার খরচ ভারতে প্রায় $,০০০ ডলার থেকে মার্কিন যুক্তরাষ্ট্রে $ ৪০,০০০ মার্কিন ডলারেরও বেশি হতে পারে।\nদাতাকে নিয়োগ দেওয়া, বিভিন্ন চিকিত্সা এবং মনস্তাত্ত্বিক মূল্যায়ন করা, ওষুধাদি এবং ইনজেকশন ব্যয়ের জন্য এবং ডিম দাতাদের কাছ থেকে নেওয়া চার্জগুলির চারপাশের বিভিন্ন ফি বা মূল্য ব্যয় নাটকীয়ভাবে পরিবর্তিত হয়।\nনিম্নলিখিত দেশগুলিতে ডিম অনুদান বৈধ, এবং দাতার ডিমের আনুমানিক ব্যয় এবং আইভিএফ পদ্ধতি নিম্নরূপ\nভারত - একটি ডিম দাতা চক্রের দাম, 4,500 -, 7,500 মার্কিন ডলার, তবে মনে রাখবেন যে আপনাকে ডিম দাতার সাথে দেখা করার অনুমতি দেওয়া হয়নি তবে আপনি দাতার সাথে দেখা করতে পারবেন না।\nমালয়েশিয়া - আইভিএফ ব্যয়ের উপরে আপনাকে cost 5,500 - ,7,000 XNUMX ডলার অতিরিক্ত মূল্য নেওয়া হবে।\nমেক্সিকো - দাতা ডিমগুলি আপনার আইভিএফ ব্যয়ের শীর্ষে অতিরিক্ত $ 5,000 - 8,000 ডলার খরচ করে।\nকয়েকটি ইইউ দেশ - যেমন স্পেন, গ্রীস, চেক প্রজাতন্ত্র, বুলগেরিয়া, সাইপ্রাস, হাঙ্গেরি) সাশ্রয়ী মূল্যের এই ইউরোপীয় দেশগুলিতে দাতার ডিমের আইভিএফ ব্যয়ের শীর্ষে অতিরিক্ত additional 1,200 - 6,000 ডলার খরচ হয়।\nইউ কে - যুক্তরাজ্যের বেশিরভাগ আইভিএফ ক্লিনিকগুলি দাতার ডিমের জন্য অতিরিক্ত 8,000 ডলার - 10,000 ডলার অতিরিক্ত চার্জ করে। জন্মের মা সর্বদা শিশুর আইনী মা হিসাবে বিবেচিত হয়, অন্যথায় নির্দিষ্ট না করা পর্যন্ত।\nইউএসএ - মার্কিন যুক্তরাষ্ট্রে দাতার ডিম কিনতে st 25,000 - 45,000 ডলার ব্যয় করতে হবে, তবে আপনি নিজের পছন্দটি করার আগে দাতার সাথে নির্বাচন করে সাক্ষাত করতে পারেন।\nইউক্রেন - দাতা ডিমের সাথে আইভিএফের আইভিএফ ফিগুলির উপরে অতিরিক্ত $ 3000 ডলার লাগবে\nমনে রাখবেন যে থাইল্যান্ড, কানাডা এবং অস্ট্রেলিয়ায় প্রদত্ত ডিম অনুদানের অনুমতি নেই। চীন, অস্ট্রিয়া, ইতালি, জার্মানি এবং নরওয়েতে কোনও পরিস্থিতিতে ডিম অনুদানের অনুমতি নেই।\nদাতা ডিম দিয়ে আইভিএফ প্রক্রিয়াটি কী?\nডিম দাতা নির্বাচন করা\nডিম দাতাদের তাদের মানসিক এবং শারীরিক স্বাস্থ্যের জন্য স্ক্রিন করা হয়। বেশিরভাগ আইভিএফ ক্লিনিকগুলিতে সম্ভাব্য দাতাদের তালিকা রয়েছে।\nএকবার আপনি কোনও দাতা নির্বাচন করলে, আপনার রক্ত পরীক্ষার ডেটা এবং শারীরিক প্রোফাইল are তার সাথে তুলনা করা। আপনি যদি মিলে যায় তবে তার প্রোফাইলটি আপনার সাথে ভাগ করা হবে কয়েকটি দেশ আপনাকে তার ছবি দেখার অনুমতি দেয় এবং সম্ভাব্যভাবে দেখা করতে পারে।\nদাতা ডিম্বাশয় উদ্দীপনা\nপ্রচুর পরিমাণে ডিম সংগ্রহের জন্য, দাতার প্রাকৃতিক চক্রটি প্রথমে দমন করা হবে এবং তারপরে ইঞ্জেকশন দিয়ে উত্তেজিত করা হবে।\nমায়ের এন্ডোমেট্রিয়াল প্রস্তুতি\nভ্রূণের পুনরুদ্ধারের তারিখের নিকটে, আপনার গর্ভাবস্থার জন্য এন্ডোমেট্রিয়াম প্রস্তুত হওয়ার জন্য মাকে এস্ট্রোজেন এবং প্রোজেস্টেরন ইঞ্জেকশন দেওয়া হবে।\nদাতার ডিম্বস্ফোটন ট্রিগার এবং ডিমের পুনরুদ্ধার\nদাতার ডিমগুলি পরিপক্ক হওয়ার পরে, চিকিত্সক তাদের একটি এইচসিজি ইনজেকশন দেবেন, এবং ডিমের পুনরুদ্ধার দুটি দিন পরে করা হবে।\nডোনার ডিম আইভিএফের সাফল্যের হার\nসোসাইটি ফর অ্যাসিস্টড রিপ্রোডাকটিভ টেকনোলজি ২০১৫ সালে রিপোর্ট করেছে যে দাতার ডিম আইভিএফ (নতুন ভ্রূণ সহ) এর জন্য সাফল্যের হার 2015% রেকর্ড করা হয়েছিল। অংশগ্রহণকারীরা সকলেই দুর্দান্ত স্বাস্থ্যের উপরে থাকাকালীন উচ্চ সাফল্যের হার 50.4% পর্যন্ত রিপোর্ট করা হয়েছে।\nআপনি কি দাতার ডিম নিয়ে আইভিএফ নিয়ে যাচ্ছেন তা বিবেচনা করছেন? আপনি কি চ্যালেঞ্জের মুখোমুখি হয়েছেন, বা ভাগ করার মতো সাফল্যের গল্প আপনার কাছে রয়েছে? একটি মন্তব্য করুন, বা এই নিবন্ধটি ফেসবুক বা টুইটারে ভাগ করুন।\nএই সন্ধ্যায় (12 নভেম্বর) সন্ধ্যা 8 টায় ইনস্টাগ্রামে ঝাঁপ দিতে ভুলবেন না। লিস্টার ফার্টিলিটি ক্লিনিক থেকে ডাঃ থুমের সাথে আমরা একটি সরাসরি ইনস্টাগ্রাম প্রশ্নোত্তর অধিবেশন করব যা সম্পূর্ণরূপে ডিম দান এবং ডিম ভাগাভাগিতে ফোকাস করবে।\nট্যাগ্স: দাতা ডিম, ডিম দান


ব্রেকিং নিউজ: আগামীকাল খালেদা জিয়া সংবাদ সম্মেলন ডেকেছেন - The Dhaka Times\nব্রেকিং নিউজ: আগামীকাল খালেদা জিয়া সংবাদ সম্মেলন ডেকেছেন\nOn মার্চ ১২, ২০১৫ Last updated মার্চ ১২, ২০১৫\nদি ঢাকা টাইমস্ ডেস্ক ॥ বিএনপি চেয়ারপারসন বেগম খালেদা জিয়া আগামীকাল শুক্রবার সংবাদ সম্মেলন ডেকেছেন। এতথ্য জানিয়েছেন তাঁর প্রেসসচিব মারুফ কামাল খান।\nসিটি নির্বাচন: রাজনৈতিক মেরুকরণ পাল্টাতে যাচ্ছে?\nবিএনপির চেয়ারপারসন খালেদা জিয়া আগামীকাল শুক্রবার সংবাদ সম্মেলনের ডাক দিয়েছেন। বিকেল ৪টায় চেয়ারপারসনের গুলশান কার্যালয়ে এই সংবাদ সম্মেলন হবে বলে সংবাদ মাধ্যমকে জানিয়েছেন তাঁর প্রেসসচিব মারুফ কামাল খান।\nসংবাদ মাধ্যমে পাঠানো এক বিবৃতিতে আজ বৃহস্পতিবার বিএনপি চেয়ারপারসন বেগম খালেদা জিয়ার প্রেসসচিব মারুফ কামাল খান এ কথা জানান। বিবৃতিতে বলা হয়েছে, দেশের চলমান পরিস্থিতি, বিএনপি ও ২০ দলীয় জোটের অবস্থান ব্যাখ্যা করে আগামীকাল (শুক্রবার) সংবাদ সম্মেলনে বক্তব্য দেবেন বেগম খালেদা জিয়া।\nবিএনপির চেয়ারপারসন খালেদা জিয়া ৩ জানুয়ারি রাত হতে গুলশানে তাঁর রাজনৈতিক কার্যালয়ে রয়েছেন। এরমধ্যে ৫ জানুয়ারি বর্তমান সরকারের এক বছর পূর্তির দিন ২০-দলীয় জোটের তরফ হতে ‘গণতন্ত্র হত্যা দিবস’ পালনের ঘোষণা দেওয়া হলেও পুলিশী বাধায় তিনি তাঁর কার্যালয় হতে বের হতে পারেননি। কার্যালয়ের গেটের ভেতরে সাংবাদিকদের মাধ্যমে ‘অবরোধ চলবে’ ওই ঘোষণার পর হতে এখন পর্যন্ত অবরোধ চলছে। এরসঙ্গে যোগ হয়েছে বিবৃতির মাধ্যমে হরতাল কর্মসূচিও।\nকার্যালয়ে থাকাকালীন ১৯ জানুয়ারি রাতে প্রথমবারের মতো সংবাদ সম্মেলনে বক্তব্য দেন খালেদা জিয়া। ওইদিনও খালেদা জিয়া অবরোধ চালিয়ে যাওয়ার জন্য দেশবাসীর প্রতি আহ্‌বান জানান। ওই সংবাদ সম্মেলনের ৫২ দিন পর আবারও সাংবাদিকদের মুখোমুখি হতে যাচ্ছেন বেগম খালেদা জিয়া।\nসংবাদ সম্মেলনখালেদা জিয়াBreaking NewsKhaleda Ziapress conference\nপিসির অচল ডিভাইস খুঁজে বের করবেন যেভাবে\nভয়ঙ্কর এক গাছ ম্যানচিনেলার ‘বিচ অ্যাপল’: স্পর্শেই ফোসকা পড়ে যায়!\nব্রেকিং নিউজ: খালেদা জিয়ার বিরুদ্ধে গ্রেফতারি পরোয়ানা বহাল\nব্রেকিং নিউজ: অত্যাচার করে বেশিদিন টিকে থাকতে পারবেন না- খালেদা জিয়া\nব্রেকিং নিউজ: খালেদা জিয়া গাড়িতে: পেপার স্প্রেতে সাংবাদিকরা নাজেহাল\nনিউজিল্যান্ডে মসজিদে সন্ত্রাসী হামলা: অল্পের জন্য রক্ষা…


যে ১৮ শ্রেণীর মানুষের মুভমেন্ট পাস লাগবে না – Rs News\nকরোনা সংক্রমণ ভয়াবহ রূপ নেওয়ায় সারা দেশে চলছে সর্বাত্মক লকডাউন। চলাচল ও বাইরে বের হওয়ার ক্ষেত্রে আরোপ করা হয়েছে কঠোর বিধিনিষেধ।তবে ব্যাংক, শিল্পকারখানা ও হাসপাতালে কাজ চলছে। জরুরি সেবা খাতগুলোও খোলা রয়েছে। এ কারণে অনেকেই জরুরি প্রয়োজনে বের হচ্ছেন।\nচলমান লকডাউনের বিধিনিষেধের আওতামুক্ত যারা-১. ডাক্তার২. নার্স৩. মেডিকেল স্টাফ৪. কোভিড টিকা/চিকিৎসার সঙ্গে জড়িত ব্যক্তি/স্টাফ৫. ব্যাংকার৬. ব্যাংকের অন্যান্য স্টাফ\n৭. সাংবাদিক৮. গণমাধ্যমের ক্যামেরাম্যান৯. টেলিফোন/ইন্টারনেট সেবাকর্মী১০. বেসরকারি নিরাপত্তাকর্মী১১. জরুরি সেবার সঙ্গে জড়িত কর্মকর্তা/কর্মচারী১২. অফিসগামী সরকারি কর্মকর্তা\n১৩. শিল্পকারখানা/গার্মেন্টস উৎপাদনে জড়িত কর্মী/কর্মকর্তা১৪. আইনশৃঙ্খলা রক্ষাকারী বাহিনীর সদস্য১৫. ফায়ার সার্ভিস১৬. ডাকসেবা১৭. বিদ্যুৎ, পানি, গ্যাস ও জ্বালানির সঙ্গে জড়িত ব্যক্তি/কর্মকর্তা১৮. বন্দর–সংশ্লিষ্ট ব্যক্তি/কর্মকর্তা\nযে শহরে বৃষ্টির পরিবর্তে আকাশ থেকে পড়ে শত শত মাছ!\nসর্বত্র ছড়িয়ে পড়েছে নকল ডিম, জেনে রাখুন বিষাক্ত ডিম চিনে নেয়ার ১০টি লক্ষণ।


শ্রম আইন লঙ্ঘনের অভিযোগ: জামিন পেলেন ড. ইউনূস\nশ্রম আইন লঙ্ঘনের অভিযোগে ফৌজদারি আইনে করা মামলায় নোবেল বিজয়ী অর্থনীতিবিদ ড. মুহাম্মদ ইউনূসের জামিন আবেদন মঞ্জুর করেছেন আদালত।\nমঙ্গলবার (১২ অক্টোবর) ঢাকার দ্বিতীয় শ্রম আদালতে আত্মসমর্পণ করে জামিনের আবেদন করেন তিনি। শুনানি শেষে আদালতের চেয়ারম্যান ১০ হাজার টাকা মুচলেকায় ইউনূসসহ চার জনের জামিন মঞ্জুর করেন।\nমামলার অভিযোগ থেকে জানা যায়, কলকারখানা ও প্রতিষ্ঠান অধিদপ্তর ড. ইউনূসের গ্রামীণ টেলিকম পরিদর্শনে গেলে সেখানে শ্রম আইনের কিছু লঙ্ঘন দেখতে পায়। এর মধ্যে- ১০১ জন শ্রমিক-কর্মচারীকে স্থায়ী করার কথা থাকলেও তাদের স্থায়ী করা হয়নি, শ্রমিকদের অংশগ্রহণের তহবিল ও কল্যাণ তহবিল গঠন করা হয়নি, এছাড়া কোম্পানির লভ্যাংশের পাঁচ শতাংশ শ্রমিকদের দেওয়ার কথা থাকলেও তা তাদের দেওয়া হয়নি।


হেফাজত রাজনৈতিক সংগঠন নয়, নির্বাচন করার প্রশ্নই আসে না: মুফতি ফয়জুল্লাহ\nএপ্রিল ২৬, ২০১৭ , ১২:৪৫ অপরাহ্ণ\nকওমি মাদরাসার স্বীকৃতি ইস্যুতে মিডিয়া এখনো সরগরম। নিউজে নানাভাবে উঠে আসছে বিষয়টি। সঙ্গে আসছে কওমি ধারার বহুল আলোচিত অরাজনৈতিক সংগঠন হেফাজতে ইসলাম ইস্যু। অনেক পত্রিকাই রিপোর্ট করছে রাজনীতি এবং আগামী নির্বাচনে সক্রিয় ভূমিকায় দেখা যেতে পারে হেফাজতকে। তবে হেফাজত সংশ্লিষ্ট আলেমগণ বলছেন এসব স্রেফ গুজব।\nহেফাজন নেতৃবৃন্দের মতে, কওমি স্বীকৃতির ইস্যু নিয়ে বিরোধীরা নারাজ হয়েছেন। এ কারণে আলেমদের বিতর্কিত করতে তোলা হচ্ছে বিভিন্ন প্রসঙ্গ।\n২৫ এপ্রিল একটি অনলাইন পত্রিকা রিপোর্ট করেছিল হেফাজতে ইসলাম ইসির কাছে রাজনৈতিক দল হিসেবে নিবন্ধন চেয়েছে। বিষয়টি হেফাজতের এক নেতার দৃষ্টি আকর্ষণ করলে তিনি জানান, তথ্যটি মিথ্যা। কারণ হেফাজত প্রতিষ্ঠিত হয়েছে সামাজিক সংগঠন হিসেবে। যা সমাজ থেকে ঈমান-ইসলাম বিরোধী কার্যক্রম বিলুপ্তিতে কাজ করছে। ২০১৩ সালে যেমনটি হয়েছিল। কিন্তু রাষ্ট্রীয় ক্ষমতা হেফাজতের কাছে কখনো মূখ্য ছিল না। ভবিষ্যতেও হবে না।\nবুধবার একটি দৈনিকে ‘জাতীয় সংসদ নির্বাচনের প্রস্তুতি হেফাজতে ইসলামের টার্গেট ৩০ আসন’ শিরোনামে প্রতিবেদন এলে জনমনে গুঞ্জন তৈরি হয়। হেফাজত কি তাহলে সত্যিই রাজনীতির মাঠে আসছে? প্রতিদ্বন্দ্বিতা করবে সংসদ নির্বাচনে?\nপ্রশ্নগুলো নিয়ে হেফাজতের ইসলামের কেন্দ্রীয় নেতা ও ইসলামী ঐক্যজোটের মহাসচিব মুফতি ফয়জুল্লাহ’র সঙ্গে যোগাযোগ করলে রিপোর্টিকে তিনি মিথ্যা বলে উড়িয়ে দেন।\nতিনি বলেন, কওমি মাদরাসার দাওরায়ে হাদিসের সনদকে মাস্টার্সের সমমান দেওয়ার স্বীকৃতি ঘোষণায় হিংসা ও বিদ্বেষের আগুন জ্বলছে বাম ও কথিত প্রগতিশীলদের ঘরে ঘরে। কিন্তু তাদের এই চিৎকার চেঁচামেচিতে যুগ যুগ ধরে প্রজ্বলিত এই আলোকমশাল নিভবে না। ইসলামবিদ্বেষীরা এখন খেই হারিয়ে কখনো হেফাজতে ইসলামকে টেনে আনছে এই প্রক্রিয়ায়। হেফাজতে ইসলাম এবং কওমির স্বীকৃতি কখনো এক নয়। একটি হচ্ছে আমাদের শিক্ষাব্যবস্থার রাষ্ট্রীয় স্বীকৃতি যা আমাদের অধিকার, আর হেফাজতে ইসলাম হচ্ছে এ দেশের গণমানুষের ঈমান ও আকিদা সংরক্ষণে আমাদের দায়িত্ব, যা আমাদের কাছে নবীর উত্তরাধিকার।\nতিনি স্পষ্ট করে বলেন, দুটো বিষয়কে এক করে যারা পানি ঘোলা করার চেষ্টা করছেন, তারা নিজেরাই এ ঘোলা পানিতে হাবুডুবু খেয়ে মরবেন, পৃথিবীতে টিকে থাকবে কেবল যা কিছু সত্য ও সুন্দর।\nমুফতি ফয়জুল্লাহ বলেন, কিছু ইসলাম বিদ্বেষী তাদের পেশি শক্তি দিয়ে ইসলামি মূল্যবোধকে আহত করতে চায়। আমীরে হেফাজত, শায়খুল ইসলামআল্লামা শাহ আহমদ শফী হেফাজতে ইসলাম এবং হেফাজতের শীর্ষ নেতৃত্বকে তারা বিতর্কিত করতে চায় তথ্য সন্ত্রাসের মাধ্যমে। এগুলো আজগুবি সংবাদ।\nরিপোর্টটিতে নির্বাচনের প্রস্তুতি নেয়া আলেমদের ব্যাপারে জানতে চাইলে মুফতি ফয়জুল্লাহ বলেন, যে নামগুলো এসেছে সেগুলোও অনুমান করে লেখা। তিনি প্রশ্ন রেখে বলেন, এরা কারা? অনেককেই আমি চিনি না। তারা কিভাবে হেফাজতের হয়ে নির্বাচনের প্রস্তুতি নেবে?\nপ্রতিবেদনে ইসলামি জোট করার ব্যাপারে আপনার স্বীকারুক্তি রয়েছে এমন প্রশ্নে তিনি বলেন, ওই সাংবাদিকের সঙ্গে আমার ব্যক্তিগত রাজনীতি ও আমাদের রাজনৈতিক দল ইসলামি ঐক্যজোট বিষয়ে কথা হয়েছে। এটাকে নিয়ে তিনি হেফাজতের সঙ্গে গুলিয়ে ফেলেছেন। ইসলামী ঐক্যজোট তো ভিন্ন জিনিস এবং ইসির নিবন্ধনপ্রাপ্ত রাজনৈতিক দল। সুতরাং এ দলের অধীনে জোট হতেই পারে। সেখানে হেফাজত ইস্যু আসবে না।\nনির্বাচন সামনে রেখে নিবন্ধিত ইসলামপন্থী রাজনৈতিক দল নিয়ে কোনো জোটের কাজ চলছে কিনা জানতে চাইলে তিনি বলেন, ইসলামী ঐক্যজোটের উদ্যোগে এরকম কিছু হতে পারে।\nহেফাজতের ইসলামের উদ্দেশ্য এবং কাজ নিয়ে মুফতি ফয়জুল্লাহ বলেন, হেফাজতে ইসলাম বাংলাদেশ ঈমানী, দীনি, আত্মশুদ্ধিমূলক, দেশ জাতি, মানবতার কল্যাণকামী সংগঠন। রাজনীতির সাথে এর নুন্যতম সংশ্লিষ্টতা নেই। তাই হেফাজত নির্বাচনমুখী চিন্তা ভাবনা নেই এবং নির্বাচন করার প্রশ্নই উঠে না।\nতিনি বলেন, হেফাজতকে রাজনীতির সঙ্গে মিলিয়ে হলুদ সাংবাদিকতার নজির স্থাপন করা হচ্ছে। যা কখনোই কাম্য নয়।\nকওমি মাদরাসাকে হেফাজতের সাথে গুলিয়ে ফেলছেন কেনো?\nআল-কারউইন: পৃথিবীর প্রাচীনতম মুসলিম বিশ্ববিদ্যালয়


জন 16 বাংলা বাইবেল\n‘আমি তোমাদের এসব বলছি যাতে তোমরা তোমাদের বিশ্বাস ত্যাগ না কর৷\nতারা তোমাদের সমাজ-গৃহ থেকে বহিষ্কৃত করবে৷ বলতে কি এমন সময় আসছে, যখন তারা তোমাদের হত্যা করে মনে করবে য়ে তারা ঈশ্বরের সেবা করছে৷\nতারা এরূপ কাজ করবে কারণ তারা না জানে আমাকে, না জানে পিতাকে৷\nকিন্তু আমি তোমাদের এসব কথা বললাম, য়েন এসব ঘটবার সময় আসলে তোমরা মনে করতে পার য়ে, আমি তোমাদের এসব বিষয়ে আগেই সতর্ক করে দিয়েছিলাম৷ ‘শুরুতেই আমি তোমাদের এসব কথা বলিনি, কারণ আমি তোমাদের সঙ্গে সঙ্গে ছিলাম৷\nকিন্তু যিনি আমায় পাঠিয়েছেন এখন আমি তাঁর কাছে ফিরে যাচ্ছি, আর তোমাদের কেউ জিজ্ঞেস করছ না, ‘আপনি কোথায় যাচ্ছেন?’\nএখন আমি তোমাদের এসব কথা বললাম, তাই তোমাদের অন্তর দুঃখে ভরে গেছে৷\nকিন্তু আমি তোমাদের সত্যি বলছি; আমার যাওযা তোমাদের পক্ষে ভাল, কারণ আমি যদি না যাই তাহলে সেই সাহায্যকারী তোমাদের কাছে আসবেন না৷ কিন্তু আমি যদি যাই তাহলে আমি তাঁকে তোমাদের কাছে পাঠিয়ে দেব৷\nযখন সেই সাহায্যকারী আসবেন তখন তিনি পাপ, ন্যায়পরায়ণতা ও বিচার সম্পর্কে জগতের মানুষকে চেতনা দেবেন৷\nতিনি পাপ সম্পর্কে চেতনা দেবেন কারণ তারা আমাতে বিশ্বাস করে না৷\nন্যায়পরায়ণতা সম্পর্কে বোঝাবেন কারণ এখন আমি পিতার কাছে যাচ্ছি, আর তোমরা আমায় দেখতে পাবে না৷\nবিচার সম্বন্ধে চেতনা দেবেন কারণ এই জগতের য়ে শাসক তার বিচার হয়ে গেছে৷\n‘তোমাদের বলবার মতো আমার এখনও অনেক কথা আছে; কিন্তু সেগুলো তোমাদের গ্রহণ করার পক্ষে এখন অতিরিক্ত হয়ে যাবে৷\nসত্যের আত্মা যখন আসবেন, তখন তিনি সকল সত্যের মধ্যে তোমাদের পরিচালিত করবেন৷ তিনি নিজে থেকে কিছু বলেন না, কিন্তু তিনি যা শোনেন তাই বলেন, আর আগামী দিনে কি ঘটতে চলেছে তা তিনি তোমাদের কাছে বলবেন৷\nতিনি আমাকে মহিমান্বিত করবেন, কারণ আমি যা বলি তাই তিনি গ্রহণ করবেন এবং তোমাদের তা বলবেন৷\nযা কিছু পিতার, তা আমার৷ এই কারণেই আমি বলেছি য়ে সত্যের আত্মা আমার নিকট থেকে সবই গ্রহণ করবেন এবং তোমাদের তা বলবেন৷\n‘আর একটু পরে তোমরা আমাকে আর দেখতে পাবে না৷ অল্প একটু পরে আবার আমাকে দেখতে পাবে৷’\nতখন তাঁর শিষ্যদের মধ্যে কয়েকজন পরস্পরকে বলল, ‘উনি আমাদের কি বলতে চাইছেন, ‘কিছু পরে তোমরা আমায় দেখতে পাবে না, কিছু পরে তোমরা আবার আমায় দেখতে পাবে৷’ এ কথারই বা অর্থ কি, ‘কারণ আমি পিতার কাছে যাচ্ছি’?’\nতাঁরা আরও বললেন, ‘তিনি ‘অল্প কিছুকাল পরে’ বলতে কি বোঝাতে চাইছেন? তিনি কি বলছেন, আমরা কিছুই বুঝতে পারছি না৷’\nতারা তাঁকে কি জিজ্ঞেস করতে চান তা যীশু বুঝতে পারলেন৷ তাই তিনি তাঁদের বললেন, ‘যখন আমি বললাম, ‘অল্প কিছু পরে তোমরা আমায় দেখতে পাবে না, আবার অল্প কিছু পরে আবার আমায় দেখতে পাবে,’ এর দ্বারা আমি কি বোঝাতে চাইছি এই নিয়েই কি পরস্পরের মধ্যে আলোচনা করছ?\nআমি তোমাদের সত্যি বলছি, তোমরা কাঁদবে, ব্যথিত হবে, কিন্তু জগত সংসার তাতে আনন্দিত হবে৷ তোমরা দুঃখে ভারাক্রান্ত হবে, কিন্তু তোমাদের দুঃখ আনন্দে পরিণত হবে৷\nস্ত্রীলোক সন্তান প্রসবের সময় কষ্ট পায়, কারণ তখন তার প্রসব বেদনার সময়; কিন্তু যখন সে সন্তান প্রসব করে, তখন সে তার কষ্টের কথা ভুলে যায়, জগতে একজন জন্মগ্রহণ করল জেনে সে আনন্দিত হয়৷\nঠিক সেই রকম, তোমরাও এখন দুঃখ পাচ্ছ, কিন্তু আমি তোমাদের আবার দেখা দেব, আর তোমাদের হৃদয় তখন আনন্দে ভরে যাবে৷ তোমাদের সেই আনন্দ কেউ তোমাদের কাছ থেকে কেড়ে নিতে পারবে না৷\nসেদিন তোমরা আমার কাছে কিছু চাইবে না৷ আমি তোমাদের সত্যি বলছি, তোমরা আমার নামে যদি পিতার কাছে কিছু চাও, তিনি তোমাদের তা দেবেন৷\nএ পর্যন্ত তোমরা আমার নামে কিছু চাও নি৷ তোমরা চাও, তাহলে তোমরা পাবে৷ তোমাদের আনন্দ তখন পূর্ণতায় ভরে যাবে৷\n‘আমি হেঁযালি করে তোমাদের এসব বলেছিলাম৷ সময় আসছে যখন আমি আর হেঁযালি করে তোমাদের কিছু বলব না, বরং পিতার বিষয় সরল ভাষায় তোমাদের কাছে ব্যক্ত করব৷\nসেই দিন যা চাইবার তা তোমরা আমার নামেই চাইবে, আর আমি তোমাদের বলছি না য়ে আমি তোমাদের হয়ে পিতার কাছে চাইব৷\nনা, পিতা নিজেই তোমাদের ভালবাসেন, কারণ তোমরা আমায় ভালবেসেছ এবং তোমরা বিশ্বাস কর য়ে আমি ঈশ্বরের কাছ থেকে এসেছি৷\nআমি পিতার কাছ থেকে এই জগতে এসেছি, এখন আমি এ জগত ছেড়ে আবার পিতার কাছে ফিরে যাচ্ছি৷’\nতাঁর শিষ্যরা বললেন, ‘দেখুন, এখন আপনি স্পষ্টভাবে বলছেন, কোনরকম হেঁযালি করে বলছেন না৷\nএখন আমরা বুঝলাম য়ে আপনি সব কিছুই জানেন৷ কোন ব্যক্তি প্রশ্ন করার আগেই আপনি তার উত্তর দিতে পারেন৷ এজন্যই আমরা বিশ্বাস করি য়ে আপনি ঈশ্বরের কাছ থেকে এসেছেন৷’\nযীশু তাঁদের বললেন, ‘তাহলে তোমরা এখন বিশ্বাস করছ?\nশোন, সময় আসছে, বলতে কি এসে পড়েছে, যখন তোমরা বিচ্ছিন্ন হয়ে য়ে যার নিজের জায়গায় চলে যাবে, আর আমায় একা ফেলে পালাবে, তবু আমি একা নই, কারণ পিতা আমার সঙ্গে আছেন৷\n‘আমি তোমাদের এসব কথা বললাম যাতে তোমরা আমার মধ্যে শান্তি পাও৷ জগতে তোমরা কষ্ট পাবে, কিন্তু সাহসী হও! আমিই জগতকে জয় করেছি!’


Mumbai: PadMan Akshay Kumar installs sanitary pad vending machine\nরিয়েল লাইফেও ‘প্যাডম্যান’ অক্ষয়, বাস ডিপোয় মিলবে স্যানিটরি ন্যাপকিন\nPublished by: Sangbad Pratidin Digital | Posted: February 16, 2018 7:10 pm| Updated: October 27, 2020 6:48 pm\nসংবাদ প্রতিদিন ডিজিটাল ডেস্ক: ছবির বিষয়বস্তু ঋতুস্রাব নিয়ে কুসংস্কারমুক্ত হয়ে মহিলাদের প্যাড ব্যবহারের প্রয়োজনীয়তা। আর তাই নিজের ছবিকে শুধু বড়পর্দাতেই বেঁধে রাখতে চাননি অক্ষয় কুমার। যে সচেতনতার বার্তা রিলে দেওয়ার চেষ্টা করেছেন, রিয়েল লাইফেও তা গোটা দেশে ছড়িয়ে দিতে বদ্ধপরিকর বলিউড অভিনেতা। শুধু বক্স অফিসে বাণিজ্যের স্বার্থেই যে ছবিটি তৈরি করা হয়নি, অক্ষয়ের নয়া উদ্যোগে সে কথাই যেন প্রমাণিত।\n[প্রেমের নয়া পরিভাষা নিয়ে ফের পর্দায় সৌমিত্র-অপর্ণা জুটি]\nখাওয়া, ঘুমের মতো এটিও একটি শারীরবৃত্তীয় প্রক্রিয়া। কিন্তু মহিলাদের ঋতুস্রাব নিয়ে এখনও এ দেশে কুসংস্কারের শেষ নেই। এ নিয়ে প্রকাশ্যে আলোচনা করতেও ইতস্তত করে নারীসমাজ। একবিংশ শতকের গোড়াতেই বাস্তবের মাটিতে দাঁড়িয়ে সমাজের এই ট্যাবু ভেঙে ফেলার ডাক দিয়েছিলেন অরুণাচলম মুরুগানান্থম। তাঁর সেই বলিষ্ঠ পদক্ষেপকেই রুপোলি পর্দায় তুলে ধরেছেন খিলাড়ি কুমার। আর ‘প্যাডম্যান’ হিসেবে এবার তিনিও মহিলাদের সজাগ করতে তৎপর। শিবসেনা নেতা আদিত্য ঠাকরের সঙ্গে হাত মিলিয়ে মুম্বই এসটি বাস ডিপোয় স্যানিটরি প্যাডের একটি ভেন্ডিং মেশিন বসালেন অক্ষয়। সেই ছবি সোশ্যাল মিডিয়ায় পোস্ট করে সুপারস্টার লেখেন, “এমন স্যানিটরি প্যাডের ভেন্ডিং মেশিন মুম্বই ও গোটা মহারাষ্ট্রের অন্যান্য স্থানে বসানোর উদ্যোগ নেওয়া হচ্ছে। আশা করি, খুব তাড়াতাড়ি গোটা দেশেই এমন মেশিন দেখতে পাওয়া যাবে।” সঙ্গে এমন সমাজ সচেতনমূলক কাজে পাশে থাকার জন্য শিবসেনার নেতাকে ধন্যবাদও জানান তিনি। আদিত্য ঠাকরেও অক্ষয়ের এমন মহৎ উদ্যোগের প্রশংসা করে জানান, শীঘ্রই ভেন্ডিং মেশিনের সংখ্যা ১০০ ছুঁয়ে ফেলতে হবে।\nसॅनिटरी पॅड व्हेंडिंग मशीनच्या उदघाटन प्रसंगी Padman @akshaykumar जींच्या अनेक चाहत्यांबरोबरच परिवहन मंत्री दिवाकर रावते जी, दक्षिण मुंबईचे खासदार @AGSawant जी उपस्थित होते. एस टी डेपोमध्ये बसविण्यात येणाऱ्या सेनेटरी पॅड व्हेंडिंग मशीनमुळे महिलांना याचा जास्तीत जास्त उपयोग होईल. pic.twitter.com/ivGCHFRdjE\nএর আগে ‘টয়লেট: এক প্রেমকথা‘ ছবির মাধ্যমে অক্ষয় সমাজকে শৌচাগার ব্যবহারের প্রয়োজনীয়তার কথা বোঝানোর চেষ্টা করেছিলেন। এবার মহিলাদের ঋতুস্রাব নিয়ে সমস্ত ছুৎমার্গ ভেঙে দিতে চান তিনি। সম্প্রতি দক্ষিণ দিনাজপুর জেলা প্রশাসনের উদ্যোগে প্রায় চারশো স্কুল পড়ুয়া নিখরচায় ‘প্যাডম্যান’ দেখানো হয়েছে। উদ্দেশ্য, ঋতুস্রাব নিয়ে সংকীর্ণতা দূর করা। এভাবেই সিনেমাকে সমাজ কল্যাণের মাধ্যম হিসেবে ব্যবহার করে গোটা দেশের মন জয় করছেন বলিউডের খিলাড়ি।


“সিলেট চলচ্চিত্র উৎসবের পর্দা উঠছে ১০৯টি চলচ্চিত্র নিয়ে”\nপ্রকাশিত: ৪:৪০ অপরাহ্ণ, জুলাই ৩, ২০২০\nদশ দিনব্যাপী সিলেট চলচ্চিত্র উৎসব ২০২০ এর পর্দা উঠছে রবিবার, ৫ জুলাই চলবে ১৫ জুলাই পর্যন্ত। স্বাধীন ধারার চলচ্চিত্র নির্মাণকে উৎসাহ প্রদানে আয়োজিত এই সিলেট চলচ্চিত্র উৎসব। আবার এটা চতুর্থ আসর।\nসিলেট কৃষি বিশ্ববিদ্যালয় চলচ্চিত্র সংসদ ২০১৭ সাল থেকে নিয়মিত আয়োজন করছে এই উৎসবের। তবে করোনাভাইরাসের প্রাদুর্ভাব ঠেকাতে অনলাইনে হচ্ছে এবারের আয়োজন।\nরবিবার সন্ধ্যা ৭টায় উৎসবের উদ্বোধনী অনুষ্ঠানে অংশ নেবেন সিলেট কৃষি বিশ্ববিদ্যালয়ের উপাচার্য অধ্যাপক ড. মোঃ মতিয়ার রহমান হাওলাদার, চলচ্চিত্র নির্মাতা মোরশেদুল ইসলাম এবং পরামর্শ ও নির্দেশনা দফতরের পরিচালক অধ্যাপক ড. মিঠু চৌধুরী।\nএবারের উৎসবে ১১২টি দেশ থেকে ৩০৬১টি স্বল্পদৈর্ঘ্য চলচ্চিত্র জমা পড়েছে। এরমধ্যে নির্বাচিত ১০৯টি চলচ্চিত্র প্রদর্শিত হবে। উৎসবের প্রধান উপদেষ্টা হিসেবে দায়িত্ব পালন করছেন উপমহাদেশের প্রখ্যাত চলচ্চিত্র উৎসব বিশেষজ্ঞ প্রেমেন্দ্র মজুমদার। জুরি বোর্ডে দায়িত্ব পালন করছেন বাংলাদেশি চলচ্চিত্র নির্মাতা আশরাফ শিশির, ওয়াহিদ ইবনে রেজা, মোক্তাদির ইবনে সালাম, অভিনেতা মনোজ কুমার প্রামাণিক, বাংলাদেশি চলচ্চিত্র সমালোচক সাদিয়া খালিদ রীতি ও ভারতীয় চলচ্চিত্র সমালোচক সিদ্ধার্থ মাইতি।\nসংবাদটি পঠিত: ৭৭৯


খালেকুজ্জামান বেঁচে আছেন জনতার মাঝে - CoxsbazarNEWS.Com - CBNCoxsbazarNEWS.Com – CBN\nপ্রকাশ: ২৫ সেপ্টেম্বর, ২০১৮ ০৯:৩০\nআবু নাঈম :\nকক্সবাজারের ঈর্ষণীয় জনপ্রিয় এক বিষ্ময়কর নেতার নাম এড মোহাম্মদ খালেকুজ্জামন। ছাত্র জীবন, পেশাগত জীবন এবং রাজনৈতিক জীবনে তাঁর সাফল্য ছিল আকাশচুম্বি। তাঁর বিনয়ী ব্যবহারে অতি অল্প সময়ে যেমনি জয় করে নিয়েছিলেন কক্সবাজার-রামুর সর্বস্তরের মানুষের হৃদয়। তেমনি প্রভাব বিস্তার করেছিলেন রাজনৈতিক মাঠেও। এতে করে তিনি হয়ে উঠেছিলেন এক অপ্রতিদ্বন্দ্বী ঈর্ষণীয় জনপ্রিয় ব্যক্তিত্বে। তাঁর ইন্তেকালের ১৭ তম বর্ষেও রামু-কক্সবাজারের মানুষ তাঁকে যেভাবে স্মরণ করছেন এতে করে মনে হচ্ছে জনগণের ভালবাসা সিক্ত এড খালেকুজ্জামান আজো বেচেঁ আছেন তাদের মাঝে।\nঅবশ্য এড খালেকুজ্জামানের এই জনপ্রিয়তা কারো কারো ঈর্ষার কারণ হয়েও দাড়িঁয়েছিল। এতে তাঁর চলার পথে বেগ পেতে হয়েছিল বারবার। কিন্তু রামু-কক্সবাজারবাসীর ভালবাসায় বিনে সুতার বন্ধনে আবদ্ধ খালেকুজ্জামান আমৃত্যু\nথেকেছেনে তাদের সাথে।\n২০০১ সালের ১ অক্টোবরের নির্বাচন পর্যন্ত বেঁচে থাকলে হয়ত ৩য় বারের মত কক্সবাজার সদর-রামুর এমপি হতেন খালেকুজ্জামান। সেই নির্বাচনের প্রচারণাকালে উর্মী কমিউনিটি সেন্টারে তাঁর উপর হামলা হয়েছিল প্রতিনিধি সভায়। পন্ড করে দেয়া হয়েছিল প্রতিনিধি সভা। রক্তাক্ত হয়েছিলেন খালেকুজ্জামান এবং তার অনেক নেতা-কর্মী-সমর্থক। কিন্তু বিচলিত হননি খালেকুজ্জামান। সেদিন উপস্থিত কেউ গুলির মুখে পালিয়ে যায়নি তাদের ভালবাসার মানুষটিকে ফেলে। হামলাকারীরা চলেগেলে খালেকুজ্জামান সমাবেশে বলেছিলেন, ‘সম্মানিত রামু-কক্সবাজারের মুরব্বিগণ, আপনারা আমার পিতৃতুল্য। আমার বাবা আজীবন দেশ ও জাতির জন্য কাজ করে ছিলেন। তিনি নির্মম ভাবে শহীদ হয়েছেন। আপনাদের সামনেই আমার উপর সন্ত্রাসী হামলা হল। তারা আমার বাবার মত আমাকেও দুনিয়া থেকে বিদায় দিতে চেয়েছিল। আল্লাহর মেহেরবানিতে আমি বেঁচে গেছি। শারীরিক ভাবে আহত এবং মানসিক ভাবে বিপর্যস্ত হলেও আমি সাহস হারাইনি। আমার অনেক সহকর্মী ভায়েরা আহত হয়েছেন, রক্তাক্ত হয়েছেন।’\nতিনি আরও বলেছিলেন, ‘ঢাকার অনেক আরাম আয়েশের জীবন ছেড়ে আপনাদের ভালবাসায় আমি এই কঠিন জীবন বেছে নিয়েছি। রামু কক্সবাজারের মাঠে-ঘাটে, পথে-প্রান্তরে, পাড়ায়-মহল্লায় আমি আপনাদের পরীক্ষিত বন্ধু। যারা আজকে আমার উপর হামলা করেছে তারা চায় আমি যেন কক্সবাজারের রাজপথ ছেড়ে, আপনাদের ছেড়ে চলে যাই। আমি আপনাদের কাছে জানতে চাই হামলাকারীরা যা চায় আমি তা করব কিনা ? আপনারা যদি বলেন আমি ঢাকায় ফিরে গিয়ে সেই আরাম আয়েশের জীবন যাপন করব। আর যদি বলেন আপনারা আমার পাশে থাকবেন, আমিও আপনাদের পাশে থেকে জীবন উৎসর্গ করে আপনাদের ভালবাসার মূল্য দিতে চেষ্টা করব।’ তখন সমস্বরে উপস্থিত সবাই বলেছিলেন ‘না। আমরা আপনাকে ছেড়ে যাবনা, আপনিও আমাদের ছেড়ে চলে যাবেন না।’\nসেদিন তিনি রক্তাক্ত য়েছিলেন, তাঁর সহকর্মীরা আহত হয়েছিলেন। কিন্তু মামলা হামলার মত কোন ঘটনা করে তিনি তার প্রতিশোধ নেননি। তিনি দেখিয়েছিলেন অহিংসা, সৃষ্টি করেছিলেন ভালবাসা ও মমতার সেতু বন্ধন।\nদেখা গেছে, জীবন দিয়ে খালেকুজ্জামান তাঁর সেই কথা রেখেগেছেন। তৎকালীন ৪ দলীয় জোটের মনোনীত প্রার্থী কক্সবাজার-রামুর জনগণের ভালবাসায় সিক্ত খালেকুুজ্জামান জনতার মাঝে তাঁর জীবন উৎসর্গ করেছেন। হ্যাঁ, ৩য় বারের মত এমপি হওয়ার (১ অক্টোবর ২০০১, জাতীয় সংসদ নির্বাচনের) মাত্র তিনদিন আগে ২০০১ সালের ২৮ সেপ্টেম্বর রামু-কক্সবাজারবাসীর ভালবাসার মানুষটি তাদের ছেড়ে চলেযান না ফেরার পথে।\nরামু-কক্সবাজারের জনগন সেদিন তাদের ভালবাসার মানুষটির এভাবে চলে যাওয়া মেনে নিতে পারেনি। তারা ভুলতে পারেনি খালেকুজ্জামানের নিরহংকার অমলিন চেহারা। রামু-কক্সবাজারের মানুষের মনে অমর হয়ে আছেন তাদের প্রিয় নেতা এড খালেকুজ্জামান।\nপরবর্তীতে তারা খালেকুজ্জামানের ভালবাসার মূল্যায়ন করেছিলেন তাঁর ছোট ভাই ইঞ্জিনিয়ার মুহাম্মদ সহিদুজ্জামানকে বিপুল ভাবে ভোট দিয়ে এমপি বানিয়ে। মরহুম এড, খালেকুজ্জামান অহিংস রাজনীতি ও সবাইকে ভালাবাসার যে রাজনীতি দিয়ে কক্সবাজার-রামুবাসীর মন জয় করেছিলেন আজ তার বড়ই অভাব অনুভূত হচ্ছে আমাদের সমাজে ।\nখালেকুজ্জামান চত্বর এখন কি ফুটবল চত্বর ?\nজনতার দাবী এবং বাস্তব সম্মত কারণেই খালেকুজ্জামানের স্মরণে তাঁর শেষ নি:শ্বাস ত্যাগের স্থানের নামকরণ করা হয়েছিল ‘খালেকুজ্জামান চত্বর’। ইঞ্জিনিয়ার মোহাম্মদ সহিদুজ্জামান এমপি থাকাকালীন সময়ে জনতার দাবীর মুখে এড খালেকুজ্জামানের শেষ নি: শ্বাস ত্যাগের (রামু বাইপাসের সংযোগ) স্থানটিকে ‘খালেকুজ্জামান চত্বর’ নাম করণ করা হয়। ওখানে নাম ফলকও স্থাপন করা হয়েছিল তখন। এখনো সেই নাম ফলক অবশ্য বিদ্ধমান রয়েছে।\nইন্তেকালের ১৭ বছর পরে আজো রামু-কক্সবাজারের জনগণ শ্রদ্ধা ও ভালবাসায় স্মরণ করছেন মরহুম এড খালেকুজ্জামানকে। সপ্তাহজুড়ে নানা আয়োজনের মাধ্যমে স্মরণ করা হচ্ছে তাঁকে। প্রতিদিন রামু-কক্সবাজারের মসজিদে মসজিদে হচ্ছে দোয়া মাহফিল। স্থানীয় সংবাদ পত্রগুলো প্রকাশ করছে তাঁর জীবনের বিভিন্ন দিক নিয়ে বিদগ্ধ লেখকদের তথ্যসমৃদ্ধ লেখা। এতেই বলা যায় ’এড খালেকুজ্জামান বেঁচে আছেন জনতার মাঝে’।


দলতন্ত্র গৃহযুদ্ধ বাধিয়ে দেয় – Bangali Kantha\nদলতন্ত্র গৃহযুদ্ধ বাধিয়ে দেয়\nআপডেট টাইম : May, 11, 2016, 5:28 pm\nড. বদিউল আলম মজুমদার, সুসাশনের জন্য নাগরিক (সুজন) সাধারণ সম্পাদক। একই সঙ্গে তিনি একজন অর্থনীতিবিদ, গবেষক ও উন্নয়নকর্মী। বর্ণাঢ্য কর্মময় জীবনের বর্তমান পর্যায়ে ‘দি হাঙ্গার প্রজেক্ট’-এর কান্ট্রি ডিরেক্টর ও গ্লোবাল ভাইস প্রেসিডেন্ট। সাম্প্রতিক সময়ের বিভিন্ন ইস্যু নিয়ে পূর্বপশ্চিম কথা বলে তার সঙ্গে। সাক্ষাৎকার নিয়েছেন রফিক মৃধা।\nবিচারপতিদের অভিশংসন ক্ষমতা সংসদের হাতে নাকি বিচার বিভাগের হাতে থাকা উচিত বলে আপনি মনে করেন ?\nবদিউল আলম মজুমদার: বিচারপতিতের অভিশংসন ক্ষমতা সংসদের নিকট থাকতেই পারে এবং অনেক দেশেই আছে। সেই সব দেশের রাজনৈতিক সংস্কৃতি আর আমাদের দেশের রাজনৈতিক সংস্কৃতি এক নয়। বাংলাদেশের বর্তমান পরিস্থিতিতে বিচারপতিতের অভিশংসন ক্ষমতা সংসদের কাছে দেওয়া উচিত নয়। যে দেশে মনোনয়ন বানিজ্য হয়; টাকার বিনিময়ে অনেক বিতর্কিত ব্যক্তিরাও এমপি হয়ে যাচ্ছে। এইখানটায় ওই এমপিরা যদি একজন বিচারপতিকে অভিশংসন করেন, সেটা তো ন্যায়সংগত হবে না। এছাড়া ষোড়শ সংশোধনী পাশের পরে সংসদে যেসব বক্তব্য দেওয়া হচ্ছে তাতে স্পস্ট যে এদেশে সহনশীল রাজনৈতিক সংস্কৃতি গড়ে ওঠেনি। ষোড়শ সংশোধনী বাতিলে আদালতে যে যুক্তি উপস্তাপন করেছে তা এই দাবিকে আরো জোরালো করে। সংসদ সদস্যদের যে রাজনৈতিক প্রজ্ঞা ও দূরদৃষ্টি দেখানো উচিত তা এসকল সংসদ সদস্যরা পারবে না। এদের তা নেই। সংসদ সদস্যরা ইচ্ছা করলেই দলের সিদ্ধান্তের বাহিরে গিয়ে কোন মতামত দিতে পারে না। আমদের সংসদ সদস্যরা রাজনৈতিক যে কোন বিষয়ে দলীয় রাজনীতির প্রতিফলন ঘটাবেনই। আদালত যেমন আশঙ্কা করছে আমাদের তেমন আশঙ্কা সংসদ দলীয় ভাবে বিচারককে অপসারন করতে পারে।\nসংবিধান অনুযায়ী সুপ্রীম কোর্টে দুইটি বিভাগ আছে একটি জুডিশিয়াল আরেকটি আপিল বিভাগ। সুপ্রীম কোর্ট সংবিধানের অভিভাবক এবং এটা বহু প্রচলিত ও বহুল গৃহীত। সংসদ আইন করতে পারে সংবিধান সংশোধন করতে পারে। তবে বিচারপতিতের অভিশংসন ক্ষমতা সংসদের নিকট থাকবে এটা সাংবিধানিক কিনা তা দেখার দায়িত্ব আদালতের। তাই আইনমন্ত্রী কিভাবে বললেন, এটা সংবিধান পরিপন্থি তা আমার কাছে বোধগম্য নয়। এটা আদালতের দায়িত্ব অন্য কারো নিরূপন করার এখতিয়ার নেই।\nজাতীয় নির্বাচনের পর সিটি, পৌর, উপজেলাও সর্বশেষ ইউনিয়ন পরিষদ নির্বাচন সর্ম্পকে আপনার পর্যবেক্ষণ কি ?\nবদিউল আলম মজুমদার: ৫ জানুয়ারির নির্বাচন এবং তারপর থেকে বলার অপেক্ষা রাখে না যে, ভোটাররা নির্বিঘ্নে ও নির্ভয়ে ভোট দিতে পারে নাই। অনেক জায়গায় নির্বাচনের আগের রাতেই ব্যালট বাক্স ভরে ফেলে হচ্ছে। এটা বড় সমস্যা। এখন বর্তমান সময়ে একটা স্লোগান উঠেছে- “চেয়ারম্যানের ভোট ওপেনে আর মেম্বরের ভোট গোপনে।” এসব মানুষকে ভোট দেওয়ার বিরাট বাধা। এটা নিরপেক্ষ নির্বাচন ও গণতন্ত্রকে দারুন ভাবে প্রশ্নবিদ্দ করে।\nএবাবের ইউনিয়ন পরিষদ নির্বাচন অন্যান্য নির্বাচনের চেয়ে বেশি সহিংসতা ও প্রাণহানীর কারণ কি?\nবদিউল আলম মজুমদার: ইউনিয়ন পরিষদ নির্বাচন অন্যান্য নির্বাচনের চেয়ে বেশি সহিংসতা ও প্রাণহানীর মূল কারণ হল দলীয় ভিত্তিতে চেয়ারম্যান পদে নির্বাচন করা। যেহেতু নির্বাচন প্রক্রিয়া নিয়ে বির্তকের সৃষ্টি হয়েছে, অর্থাৎ তা পক্ষপাত দুষ্ট হয়ে গেছে। এটা এই পর্যায়ে পৌছে গেছে যে, নির্বাচনে ক্ষমতাসীন দলের মনোনয়ন পাওয়া মানেই নিশ্চিত বিজয়। এই অবস্থায় বিভিন্ন ধরনের প্রতিযোগিতা শুরু হয়েছে ক্ষমতাসীন দলের মনোনয়ন পাওয়ার জন্য। শুভ-অশুভ অবৈধ উপায়ে টাকা পয়সা দিয়ে মনোনয়ন কেনা হচ্ছে। আরেকটা উপায় হচ্ছে সহিংসতার মাধ্যমে অন্যকে নির্বাচিত হওয়া থেকে বিরত রাখা। এসব সহিংসতা হয়েছে মূলত সরকারী দলের মধ্যেই। আর এসব কারণেই অধিক মানুষের প্রাণহানী ঘটেছে। এসব ঘটিয়েছে ক্ষমতাসীন দলের লোকেরা।দীর্ঘ মেয়াদী ধরে এটা হয়েছে। সহিংসতা শুরু হয়েছে নির্বাচনের তফসিল ঘোষনার পর থেকেই। এখনও অব্যহত রয়েছে।\nইউনিয়ন পরিষদ নির্বাচনে বিনাপ্রতিদ্বন্দ্বিতায় নির্বাচিত হওয়ার নতুন রেকর্ড তৈরি হয়েছে। বিএনপি একটি বড় রাজনৈতিক দল হলেও ৪ ধাপে ৩৮৮ টি আসনে প্রার্থী দিতে পারেনি কেন? আপনি কি মনে করেন?\nবদিউল আলম মজুমদার: এর কারণ আমাদের নির্বাচনী সংস্কৃতি উন্নতি হয় নাই। ক্ষমতাসীন দলের নেতাকর্মীরা বিরোধী দলের, সরকারের সাথে বা মহাজোটের সাথে জড়িত থাকলেও নিজেদের পছন্দের বা দলীয় প্রার্থী না হলে তাদের প্রার্থীতা জমাদান থেকে বিরত রাখা হয়। ফলে অনেকে প্রার্থী হতে পারে না। আবার বিরোধী দলের অনেকে প্রার্থী হতে চান না। এমনও দেখা গেছে, বিএনপির লোক হয়েও বিএনপির মার্কা না নিয়ে তারা স্বতন্ত্র প্রার্থী হচ্ছে। আরেকটি কারণ হলো, বিএনপি চাপের মধ্যে আছে তাই অনেকেই নিরাপত্তাহীনতায় ভুগছে। অনেকেই নিরাপত্তাহীনতার বিনিময়ে প্রার্থী হননি। প্রার্থীতা প্রত্যাহার করে নিয়েছে।\nনির্বাচনে মনোনয়ন বাণিজ্য হলে জনগণ কি যোগ্য প্রার্থী পায় ? আর এ নির্বাচনে বিজীয়রা কি জনগণের সেবা করতে পারে কি ?\nবদিউল আলম মজুমদার : এটা বলার অপেক্ষা রাখে না অশুভ উপায়ে টাকা দিয়ে মনোনয়ন পত্র কিনে পুরো প্রক্রিয়াটাই তারা ব্যবসায় পরিণত করতে চায়। তারা জয়ী হয়ে ব্যবসা শুরু করে দেয়। এতে যোগ্য প্রার্থীরা মনোনয়নের দৌড় থেকে বাদ পড়ে যায়। অনেক ভাল ব্যাক্তিদের টাকা না থাকায় মনোনয়ন বঞ্চিত হয়। অপর দিকে বিতর্কিত ও অসৎ ব্যাক্তিরা মনোনয়ন পেয়ে যায়। ব্যাপক ভোট কারচুপির মাধ্যমে তারা নির্বাচিত হয়ে যায়। এখন নির্বাচন আনুষ্ঠানিকতায় পরিনত হয়েছে।\nসম্প্রতি দেশে খুনের সংখ্যা বেড়ে গেছে। এসব খুন জঙ্গী না অইএস করছে না আইনশৃঙ্খলা পরিস্থির অবনতির কারণ বলে আপনি মনে করেন ?\nবদিউল আলম মজুমদার: এটা নিঃসন্দেহে বলা যায় আইনশৃঙ্খলা বাহিনীর অবনতি হয়েছে। যারা মানুষের জান মালের নিরাপত্তা দিবে তারা দিতে পারছে না। সরকারে পক্ষ থেকে বলা হচ্ছে দেশে আন্তর্জাতিক জঙ্গি নেই তাহলে দেশীয় জঙ্গী আছে। সরকারের এসব বক্তব্য যারা অপরাধ করছে তারা আরো উৎসাহী হবে। আমি মনে করি এগুলো মানবাধিকারের চরম লংঘন। মানবাধিকার রক্ষা করা সরকারের দায়িত্ব। সরকারেরই দায়িত্ব নিতে হবে। সরকারের উচিত আসল জঙ্গীদের চিহিৃত করে আইনের আওতায় আনা। যারা রাজনীতিকে নিজেদের স্বার্থে ব্যবহার করছে তাদের অপরাজনীতির প্রভাব সাধারণ মানুষের ওপর পড়ছে। ধর্মীয় মৌলবাদী ও জঙ্গিবাদী শক্তির অপতৎপরতা সারাবিশ্বে ছড়িয়ে পড়ছে। যা শান্তিকামী মানুষের জন্য অস্বস্তিদায়ক। এর থেকে বেরিয়ে আসতে হলে আমাদের সকলকে সমস্বরে জেগে উঠতে হবে। দলতন্ত্র রাজনৈতিক দলগুলোকে ধ্বংস করছে। দলতন্ত্র গণতন্ত্রের শত্রু। দলতন্ত্র গৃহযুদ্ধ বাধিয়ে দেয়। দলতন্ত্র সহিংসতাকে উস্কে দেয়। যারা ধর্মীয় মূল্যবোধকে বিসর্জন করতে চায় এবং উগ্রবাদ সৃষ্টি করে, তাদের সমর্থন না করে কঠোর ব্যবস্থা নেয়া দরকার।


নবনির্বাচিত মেয়র ওয়াজেদ আলীর কাছে পৌরবাসীর প্রত্যাশা নবনির্বাচিত মেয়র ওয়াজেদ আলীর কাছে পৌরবাসীর প্রত্যাশা – https://newsalltime24.com\nনবনির্বাচিত মেয়র ওয়াজেদ আলীর কাছে পৌরবাসীর প্রত্যাশা\nআবুল কালাম আজাদ নিজস্ব প্রতিনিধি\t/ ১২৩\tশেয়ার হয়েছে\nনিউজ আপঃ শনিবার, ৬ ফেব্রুয়ারী, ২০২১, ৪:১৭ অপরাহ্ন\nমেয়র পদে নির্বাচিত হওয়া ওয়াজেদ আলী মাস্টার\nগত ৩০ জানুয়ারি ৩য় ধাপে অনুষ্ঠিত পাংশা পৌরসভা নির্বাচনে বেসরকারি ভাবে বিজয়ী হয়েছেন নৌকার মেয়র প্রার্থী ওয়াজেদ আলী মাস্টার। বিজয়ী এই মেয়র প্রার্থীর কাছে জনগণের প্রত্যাশা ও আশার ব্যাপারে কথা হলো।\nজনগণ কেমন মেয়র চেয়েছিল? অর্থাৎ, মেয়রের কাছে জনগণের প্রত্যাশা কী? এমন প্রশ্নের জবাবে পৌরসভার ১ নং ওয়ার্ডের একজন স্থায়ী এবং দীর্ঘসময় ধরে বসবাসকারী বাসিন্দা জানান, নবনির্বাচিত মেয়রের কাছে আমার কিছু প্রত্যাশা তুলে ধরার চেষ্টা করছি।\nমেয়র পদে নির্বাচিত হওয়া ওয়াজেদ আলী মাস্টারের কাছে আমার প্রথম প্রত্যাশা, তিনি নির্বাচনী প্রচারণার সময় যেকরম জনবান্ধব ছিল এখনো যেন সেরকম জনবান্ধব থাকে। আর পৌর এলাকার সমস্যাগুলো অনুধাবন করে দ্রুত সমাধানের উদ্যোগ নেয়। পাংশা পৌরসভা অনেক দিক থেকে পিছিয়ে আছে। তাই মেয়রের কাছ থেকে তার দেওয়া প্রতিশ্রুতির বাস্তবায়ন দেখতে চায় জনগণ। অনেকে লম্বা লম্বা প্রতিশ্রুতি দেন কিন্তু দিনশেষে দেখা যায় সেটি তার দায়িত্বের মধ্যেই পড়ে না। কিন্তু এবার আমরা তার উপর অর্পিত দায়িত্বে উন্নয়নের ছোঁয়া দেখতে চায়।\nমেয়র যেন শাসক না হয়ে আমাদের পৌরসভার প্রকৃত অভিভাবক হয়ে ওঠার চেষ্টা করেন। সবকিছু যাতে মেয়রকেন্দ্রিক না হয়ে ওঠে এ বিষয়ে কাউন্সিলরদের সহযোগিতার হাত বাড়িয়ে এগিয়ে আসতে হবে। কাউন্সিলর ও সংরক্ষিত আসনের নারী কাউন্সিলরদের সক্রিয় করতে মেয়রকে খুব দ্রুত উদ্যোগ নিতে হবে। এখন ভোট গ্রহণ শেষ তাই নির্বাচিয় সকলকে একত্রিত প্রয়াসে কাজ করতে হবে।\nপৌরসভার ৪ নং ওয়ার্ডের একাধিক বাসিন্দা জানান, জনগণের প্রত্যাশা মেটানোর সর্বোচ্চ চেষ্টা থাকবে এমনটাই মেয়রের কাছে আমাদের চাওয়া। এই পৌরসভাকে ধুলাবালিমুক্ত, পরিবেশবান্ধব, নান্দনিক করার পাশাপাশি জলাবদ্ধতার সমস্যা দূর করতে হবে। সাধারণ মানুষের দুঃখ-কষ্ট লাঘবে সচেষ্ট থাকতে হবে।\nতারা আরো জানান, নির্বাচনে জয়ী নতুন মেয়র নিজের স্বার্থকে তুচ্ছ করে মানুষের স্বার্থটাকেই বড় করে দেখবেন। দুর্নীতিমুক্ত প্রশাসন নিশ্চিত করবেন।\nপরিশেষে তারা বলেন, আমরা চাই জলাবদ্ধতা, ধুলাবালি ও হানাহানিমুক্ত একটা জনবান্ধব পৌরসভা হিসেবে পাংশাকে দেখতে চাই। আমরা চাই বিশ্বের উন্নত দেশের উন্নত পৌরসভা গুলোর সঙ্গে তাল মিলিয়ে পাংশা পৌরসভা হবে আধুনিক।\nজনসাধারণের প্রত্যাশার ব্যাপারে নবনির্বাচিত মেয়র ওয়াজেদ আলী মাস্টার সাংবাদিকদের বলেন, আমি শতভাগ চেষ্টা করবো নির্বাচনে দেওয়া আমার প্রতিশ্রুতি রক্ষা করার জন্য এবং সেই সাথে তাদের বিপদে সবসময় পাশে থাকার জন্য।


সড়ক আইন বাস্তবায়নে সরকার ছাড় দিচ্ছে?\n২১ নভেম্বর ২০১৯, ২২:০২\nসড়ক আইন বাস্তবায়নে সরকার ছাড় দিচ্ছে? - ফাইল ছবি\nবাংলাদেশে নতুন সড়ক আইনে সংশোধনীর দাবির ব্যাপারে স্বরাষ্ট্রমন্ত্রীর আশ্বাসে মালিক শ্রমিকরা ধর্মঘট প্রত্যাহার করার পর বৃহস্পতিবার থেকে সারাদেশে পণ্যবাহী ট্রাক-কাভার্ড ভ্যান চলাচল স্বাভাবিক হয়ে আসছে। তবে বৃহস্পতিবারও টাঙ্গাইল বগুড়া এবং উত্তরাঞ্চলসহ দেশের অনেক জেলায় বাস চলাচল স্বাভাবিক হয়নি।\nযোগাযোগ মন্ত্রী ওবায়দুল কাদের সাংবাদিকদের বলেছেন, সড়ক আইন প্রয়োগে অহেতুক বাড়াবাড়ি হবে না।\nপরিবহন মালিক শ্রমিকদের চাপের কাছে সরকার ছাড় দিচ্ছে কিনা বা আপোষ করছে কিনা- এই প্রশ্ন তুলেছেন নিরাপদ সড়কের দাবিতে আন্দোলনকারীদের অনেকেই।\nসরকার কোথায় ছাড় দিচ্ছে?\nবাস-ট্রাকের ৫০ লাখের বেশি চালকের লাইসেন্স বা বৈধ কাগজপত্র তৈরির জন্য আগামী বছরের জুন পর্যন্ত সাত মাস সময় দেয়া হয়েছে। এই সময়ের মধ্যে ফিটনেসবিহীন বাস ট্রাকেরও বৈধ্যতা নেয়া যাবে। যাত্রী কল্যাণ সমিতির তথ্য অনুযায়ী, ২০ লাখের মতো চালকের লাইসেন্স আছে এবং ৬০ শতাংশের বেশি বাস, ট্রাক বা কাভার্ড ভ্যানের ফিটনেস নাই। এই দু'টি মুল ইস্যুতে পরিবহন মালিক শ্রমিকরা একটা লম্বা সময় পেলেন।\nবিশ্লেষকরা মনে করছেন, আইন কার্যকর করার পর এই সুযোগ দিয়ে তা কার্যত শিথিল করা হলো। বুধবার মধ্যরাত পর্যন্ত স্বরাষ্ট্রমন্ত্রীর সাথে এমন আলোচনার পর ট্রাক মালিক শ্রমিকরা তাদের কর্মবিরতি প্রত্যাহার করে নিয়েছেন।\nঐ বৈঠকে নিরাপদ সড়কের দাবিতে আন্দোলনকারী ইলিয়াস কাঞ্চনও উপস্থিত ছিলেন। তিনি বলছিলেন, চাপের মুখে আইনটি কার্যকর করা না গেলে সেটা সবার জন্যই পরাজয় হবে। এই বক্তব্য তিনি ঐ বৈঠকেও তুলে ধরেছেন বলে জানিয়েছেন।\n‘এবার যদি আমরা এই আইন বাস্তবায়ন করতে না পারি, এবার যদি আমরা হেরে যাই, তাহলে হেরে যাবে পুরো বাংলাদেশ।’\nট্রাক মালিক শ্রমিক নেতারা বলেছেন, নতুন আইনে জামিন না পাওয়ার যে বিধান আনা হয়েছে, সেটাকে জামিনযোগ্য করার আশ্বাস তারা পেয়েছেন। এরসাথে জেল জরিমানা কমানোসহ তাদের বিভিন্ন দাবিতে আইনটি সংশোধন করার ব্যাপারে সরকার পদক্ষেপ নিতে পারে, স্বরাষ্ট্রমন্ত্রী এমন আশ্বাসও দিয়েছেন বলে তারা জানিয়েছেন।\nনিরাপদ সড়কের দাবিতে স্কুল কলেজের শিক্ষার্থীদের আন্দোলনের মুখে এক বছরেরও বেশি সময় আগে সরকার আইনটি সংসদে এনেছিল। এই দীর্ঘ সময়ে পরিবহন মালিক শ্রমিকরাও এই আইন নিয়ে সরকারের সাথে কয়েক দফা আলোচনা করেছেন।\nএখন তা কার্যকর করার পর তারা কেন চাপ সৃষ্টি করছেন এবং সেই চাপের কাছে সরকার ছাড় দিচ্ছে কিনা-এসব প্রশ্ন অনেকেই তুলছেন।\nউত্তরের জেলা বগুড়া থেকে নাগরিক অধিকার নিয়ে আন্দোলনকারী তাহমিনা পারভিন বলছিলেন, মানুষকে দুর্ভোগে ফেলে পরিবহন মালিক শ্রমিকরা তাদের দাবি আদায় করে নিচ্ছে।\n‘সরকার এতদিন ধরে একটা সিদ্ধান্তে এলেন, নিশ্চয়ই তারা বুঝে শুনে সেই সিদ্ধান্ত নিয়েছেন। তাহলে সেখানে কেন ছাড় দিচ্ছেন? সরকার কেন নমনীয় হচ্ছেন। আমার মনে হয় যে, পরিবহন মালিক শ্রমিকদের কাছে সরকার নমনীয় হচ্ছেন। সেটা আমাদের উদ্বিগ্ন করছে।’\nআইন কার্যকরের পর শিথিল: আইন সম্মত কিনা?\nসুপ্রিম কোর্টের একজন আইনজীবী আইনুন্নাহার সিদ্দিকা বলছেন, আইন কার্যকর করার পর সংশোধন করা ছাড়া শিথিল করা হলে তা আইন সম্মত হয় না। ‘শিথিল করার আশ্বাস দেয়ার মানে হচ্ছে, অন্যায় করলেও আইন প্রয়োগ না করা বা চোখ বুজে থাকা। এটাকে আপোষ বলা যেতে পারে।’\nসড়ক পরিবহন মন্ত্রী ওবায়দুল কাদের সাংবাদিকদের বলেছেন, অসঙ্গতি কিছু পেলে বাস্তব পরিস্থিতির আলোকে সমাধান করা হবে।আসলে শেষপর্যন্ত সরকার কতটা ছাড় দেবে, সেটা এখনও তারা পরিস্কার করে বলছেন না। ঐ মন্ত্রণালয়ের কর্মকর্তারা বলছেন, এবিষয়ে তারা রাজনৈতিক সিদ্ধান্তের অপেক্ষায় থাকবেন।\nআইনমন্ত্রী আনিসুল হক বলেছেন, ‘আইনটাকে সঠিকভাবে প্রয়োগ করার জন্য এই আইন কার্যকরের সময় যদি কিছু শিথিলতা, কিছু প্রশিক্ষণ এবং আইন ভাল করে বোঝার জন্য সময় দেয়া হয়, এসব আইনে লেখা না থাকলেও এটা প্রয়োজন এবং তা করা যায়।’\n‘পরিবহন মালিক শ্রমিকের সাথে বসাটা ছাড় দেয়া নয়। এই আইনটা কার্যকরের পর তারা কি ধরনের অসুবিধার মুখে পড়েছেন, তা নিয়ে আলোচনা করে একটা সিদ্ধান্ত নেয়া যেতে পারে।’\nসরকারের সাবেক মন্ত্রী শাজাহান খানের নেতৃত্বাধীন সড়ক পরিবহন শ্রমিক ফেডারেশন আইনে তাদের আপত্তির বিষয়গুলো চিহ্নিত করছেন। তিনি জানান, তাদের বৈঠকের পর তারা তাদের প্রস্তাব সরকারকে দেবেন।\nবাংলাদেশে সাপের খামার : আইনত নিষিদ্ধ, মানছে না কেউ\nঅপরাধীর কঠোর শাস্তি হোক, এটা আমি চাই : স্বাস্থ্যের সাবেক ডিজি\nডেঙ্গু ঝুঁকিতে রাজধানীর ২৫টি ওয়ার্ড\nএক রাস্তা তিনবার কাটা যাবে না : তাপস\n১৮ আগস্ট থেকে ঢাকা-কুয়ালালামপুর-ঢাকা রুটে বিমানের ফ্লাইট


মুজিবের দুর্ধর্ষ খুনি বাংলাদেশি মাজেদের পকেটে কী করে থাকে ভারতীয় পাসপোর্ট?\n২০২০ এপ্রিল ১৭ ১৮:৩৬:০৬\nপশ্চিমবঙ্গের কোলকাতা শহরে প্রতিদিন দেড়-দুই হাজার বাংলাদেশির পদচারণা, কেউ ডাক্তার দেখাতে, কেউ মার্কেট করতে,কেউ বা ঘুরতে আসেন। অথচ সেই কোলকাতা শহরেই দীর্ঘ ২২ বছর বসবাস করেছেন বঙ্গবন্ধুর খুনি ক্যাপ্টেন মাজেদ; কারো নজরে পড়েনি! কোলকাতার পার্কস্ট্রিটের বেডফোর্ড লেনের একটি ভাড়া বাড়িতে বসবাস করতেন খুনি মাজেদ, আহমেদ আলি নামের পরিচয়ে!\nসেখানে তিনি বিয়ে করেছেন, সন্তানের জনকও হয়েছেন! তিনি পাশের তালতলা এলাকায় ২৫ লাখ টাকায় একটি ফ্ল্যাটও কিনেছেন! ফ্ল্যাটে ওঠার আগেই তাকে বাংলাদেশে ফাঁসির দড়িতে ঝুলতে হবে, সেটা কে জানতো! সেখানে ইংরেজির প্রাইভেট শিক্ষক হিসেবে তার যে আয়-রোজগার, তা দিয়ে ২৫ লাখ টাকায় ফ্ল্যাট কেনা অসম্ভব! শুধু সেখানকার মানুষ নয়, এখন বাংলাদেশের মানুষেরও ধারণা, মাজেদ তথা আহমেদ আলি বাংলাদেশের এক কিংবা একাধিক উৎস থেকে টাকা পেতেন; নইলে কোলকাতায় ফ্ল্যাট কেনা সম্ভব নয়!\nবঙ্গবন্ধুর খুনি ক্যাপ্টেন মাজেদ তথা আহমেদ আলি কোলকাতায় বাস করতেন ভারতীয় হিসেবেই। তার ছিল আধার কার্ড ভোটার আইডি কার্ড রেশন কার্ড ও ভারতীয় পাসপোর্ট। সেই সাথে কোলকাতা মিউনিসিপাল কর্পোরেশনের BPL Household তালিকায় ছিল তার নাম! BPL তালিকা তথা Below Proverty Line তালিকায় যাদের নাম থাকে, তারা দরিদ্র সীমার নিচে থাকা পরিবার; সেইসব পরিবার সরকারের কাছ থেকে ও মিউনিসিপাল কর্পোরেশনের কাছ থেকে পেয়ে থাকেন বেশ আর্থিক সুবিধা! যেখানে খোদ ভারতীয় নাগরিককেরাও সেই তালিকায় নাম ওঠাতে পারেন না, সেই তালিকায় বাংলাদেশি এক দুর্ধর্ষ খুনির নাম রয়েছে, সেটা ভারতীয়রা কী স্বপ্নেও ভাবতে পারেন?\nভারতীয়দের চোখ ছানাবড়া করতে আমি আহমেদ আলি তথা বাংলাদেশের স্থপতি বঙ্গবন্ধু শেখ মুজিবুর রহমানের খুনি ক্যাপ্টেন মাজেদের ভারতীয় পাসপোর্ট নিয়ে কথা বলবো। পশ্চিমবঙ্গে বসবাস করেন, আমার এমন অনেক আত্মীয় মাঝেমধ্যেই বলে থাকেন, পাসপোর্ট করা এক কঠিন ও জটিল কাজ! ভারতীয়রা যে কাজটিকে কঠিন ও জটিল বলেন, সেটিই খুব সহজে করে দেখিয়েছেন বাংলাদেশের এক দুর্ধর্ষ খুনি ক্যাপ্টেন মাজেদ তথা হালের ভুয়া ভারতীয় নাগরিক আহমেদ আলি! আমার হাতে এসেছে সেই পাসপোর্টেরও ফটোকপি! বঙ্গবন্ধুর খুনি ক্যাপ্টেন মাজেদের ভারতীয় পাসপোর্টের নম্বর R 0465602! পাসপোর্টে তার নাম আহমেদ আলি, পিতার নাম মো.আলি; তার জন্মস্থান হিসেবে দেখানো হয়েছে হাওড়া। এখানে বলে রাখা আবশ্যক মনে করছি যে, বঙ্গবন্ধুর খুনি ক্যাপ্টেন মাজেদ নিজের নাম পাল্টালেও পাল্টাননি বাবার নাম! তার বাবার নাম বাংলাদেশে মো.আলি এবং ভারতেও মো.আলি! ২০১৭ সালের ২৪ মে ওই পাসপোর্ট ইস্যু করে কোলকাতা পাসপোর্ট অফিস। ওই পাসপোর্টের মেয়াদ ১০ বছর; মেয়াদ শেষ হবে ২০২৭ সালের ২৩ মে!\nবলে রাখা জরুরি যে, যেখানে খোদ ভারতীয়রা পাসপোর্ট করতে হিমশিম খান, সেখানে বাংলাদেশের নাগরিক ও বাংলাদেশের স্থপতি বঙ্গবন্ধু শেখ মুজিবুর রহমানের খুনি ক্যাপ্টেন মাজেদ আসল পরিচয় গোপন করে ভারতীয় হিসেবে আহমেদ আলি নামে পাসপোর্ট পেয়ে যান, সেটা শুধু বিস্ময়েরই নয়, অবিশ্বাস্যও বটে! কিন্তু বাস্তবতা হচ্ছে, তিনি সেই বিস্ময়কর ও অবিশ্বাস্য কাজ নিজে করে দেখিয়েছেন! সেখানে পাসপোর্টের পুলিশ ভেরিফিকেশনের কাজটি যে কতো জটিল, সেটি শুধু ভারতীয়রাই জানেন! এক কিংবা একাধিক প্রভাবশালী ভারতীয় ব্যক্তি কিংবা চক্রের পৃষ্ঠপোষকতা ও সহযোগিতা ছাড়া এমন অসাধ্য সাধন অসম্ভব,এটি উপলব্ধির জন্য কোনও বিশেষজ্ঞের প্রয়োজন হয় না, আম জনতাও সেটা বোঝেন! নইলে আধার কার্ড ভোটার আইডি কার্ড রেশন কার্ড পাসপোর্ট পেয়ে যাওয়া এবং কোলকাতা মিউনিসিপাল কর্পোরেশনের BPL Household তালিকায় নাম ওঠানো সম্ভব নয়! কে কিংবা কারা সেই প্রভাবশালী ব্যক্তি কিংবা চক্র, সেটা ভারতীয়দের অবশ্যই খুঁজে বের করতে হবে। এমন একটি ভয়ঙ্কর ঘটনা ভারতের নিরাপত্তা ও স্থিতিশীলতার জন্য বড় হুমকি বলেই আমি মনে করছি। আমার ধারণা, ভারতে এমন বহু অভারতীয় দুর্বৃত্ত আহমেদ আলির মতোই নানা নামে ভারতীয় সেজে বসে আছেন! বঙ্গবন্ধুর খুনি বাংলাদেশী মাজেদের ভারতীয় নাগরিক হিসেবে পার্কস্ট্রিটের আহমেদ আলি হয়ে ওঠার ঘটনা স্পষ্ট জানান দিচ্ছে যে, শুধু ভারতীয় উপমহাদেশ নয়, বিশ্বের শান্তি ও স্থিতিশীলতার জন্য খুবই দরকারি দেশ ভারত আজ এক ভয়ঙ্কর রকমের নিরাপত্তা ঝুঁকি ও হুমকির মধ্যেই রয়েছে! ভারতীয়রা যতো দ্রুত এই সব হুমকি চিহ্নিত করে মোকাবেলা করবেন ও ধ্বংস করবে্ন, ততোই মঙ্গল ভারতের, বাংলাদেশের, তামাম দুনিয়ার।


২০২১ জুন ২১ ১৬:৫০:৩৬\nদ্য রিপোর্ট প্রতিবেদক: হিমায়িত মৎস্য রফতানি বৃদ্ধিতে সরকার সচেষ্ট রয়েছে বলে জানিয়েছেন মৎস্য ও প্রাণিসম্পদ মন্ত্রী শ ম রেজাউল করিম। সোমবার (২১ জুন) রাজধানীর সচিবালয়ে মৎস্য ও প্রাণিসম্পদ মন্ত্রণালয়ের সম্মেলন কক্ষে বাংলাদেশ ফ্রোজেন ফুডস্ এক্সপোর্টার্স অ্যাসোসিয়েশনের সাথে অনুষ্ঠিত সভায় মন্ত্রী এ কথা জানান।\nএ বিষয়ে মন্ত্রী আরো বলেন, “মৎস্য খাতকে আরো সমৃদ্ধ করার জন্য, এ খাতের রফতানি বৃদ্ধিসহ রফতানির সাথে সম্পর্কিত যে কোন সমস্যা দূর করার জন্য সবধরনের পদক্ষেপ নিতে সরকার প্রস্তুত রয়েছে। হিমায়িত খাদ্য রফতানির ক্ষেত্রে কোন প্রতিবন্ধকতা থাকলে তা দূর করার বিষয়টি সর্বোচ্চ আন্তরিকতা দিয়ে সরকার বিবেচনা করবে। তবে এ ব্যাপারে বেসরকারি উদ্যোক্তাসহ এ খাত সংশ্লিষ্ট সকলকে সম্মিলিতভাবে কাজ করতে হবে।”\nএসময় মন্ত্রী আরো যোগ করেন, “শেখ হাসিনা সরকার মৎস্য খাতকে এগিয়ে নেওয়ার জন্য বিভিন্ন পরিকল্পনা নিয়েছে। বাংলাদেশে অতীতে যা কোন সরকার নেয়নি। মৎস্য গবেষণা ইনস্টিটিউট প্রতিষ্ঠা থেকে শুরু করে সব বিষয়ে এ খাতকে আলাদাভাবে অগ্রাধিকার দেওয়া হচ্ছে। করোনাকোলেও প্রধানমন্ত্রী শেখ হাসিনা মৎস্য খাতের উন্নয়নে গৃহিত সকল প্রকল্প অনুমোদন দিয়েছেন। এর অর্থ এ খাতকে এগিয়ে নেওয়ার জন্য তাঁর আন্তরিকতা ও আগ্রহ রয়েছে। প্রধানমন্ত্রীর নির্দেশনায় আমাদের মৎস্য গবেষণা ইনস্টিটিউট ২৯ প্রজাতির দেশীয় বিলুপ্তপ্রায় মাছ নতুন করে বৈজ্ঞানিক গবেষণার মাধ্যমে ফিরিয়ে এনেছে।” এসময় তিনি বলেন, “করোনা ক্রান্তিকালে মৎস্য খাদ্য আমদানির ক্ষেত্রে সৃষ্ট সমস্যা দূর করা হয়েছে। মাছ উৎপাদনে ক্ষতিগ্রস্ত খামারিদের সরকারিভাবে পোনা বিতরণ করা হয়েছে, মৎস্য খাদ্য সহায়তা দেওয়া হয়েছে এবং একশ কোটি টাকা নগদ প্রণোদনা দেওয়া হয়েছে। উৎপাদিত মাছ বিক্রয়ের জন্য ভ্রমাম্যাণ ও অনলাইন ব্যবস্থা চালু করা হয়েছে। এভাবে করোনায় মৎস্য খাতকে সচল রাখার জন্য সরকার বিভিন্ন ব্যবস্থা নিয়েছে।”\nমৎস্য ও প্রাণিসম্পদ মন্ত্রণালয়ের অতিরিক্ত সচিব শ্যামল চন্দ্র কর্মকার, উপসচিব ড. আবু নঈম মুহাম্মদ আবদুছ ছবুর, এ জেড এম নূরুল হক ও মোহাম্মদ আজিজুল ইসলাম, বাংলাদেশ ফ্রোজেন ফুডস্ এক্সপোর্টার্স অ্যাসোসিয়েশনের সভাপতি মোঃ আমিন উল্লাহ, সিনিয়র সহসভাপতি মোঃ খলিলুল্লাহ, সহসভাপতি আশরাফ হোসেন মাসুদ ও হুমায়ুন কবির, পরিচালক শ্যামল দাস, মহাসচিব শেখ সোহেল পারভেজ, সাবেক সহসভাপতি ড. সৈয়দ আবু আসফার, এসিআই এগ্রোবিজনেসের ব্যবস্থাপনা পরিচালক ড. ফা হ আনসারী এবং জেমিনি সী ফুডস্ লিমিটেড, খুলনা-এর ব্যবস্থাপনা পরিচালক কাজী ইনাম আহমেদ সভায় অংশগ্রহণ করেন।\nদ্য রিপোর্ট/এএস/২১জুন ২০২১


৩০ এপ্রিলের আগে-পরে উড়বে বঙ্গবন্ধু-১ : বিটিআরসি চেয়ারম্যান\n/ বিজ্ঞান ও প্রযুক্তি / ৩০ এপ্রিলের আগে-পরে উড়বে বঙ্গবন্ধু-১ : বিটিআরসি চেয়ারম্যান\nআবারো পেছাচ্ছে উৎক্ষেপণের সময়\nসবকিছু ঠিক থাকলে চলতি মাসের ২৪ তারিখ মহাকাশে উৎক্ষেপণের কথা ছিল দেশের প্রথম স্যাটেলাইট বঙ্গবন্ধু-১-এর। তবে তা আর হচ্ছে না। কারণ, উড্ডয়নের তারিখ আরো এক সপ্তাহ পিছিয়ে তা ৩০ এপ্রিলের আশপাশে হতে পারে বলে জানা গেছে।\nসময় পেছানোর বিষয়টি নিশ্চিত করেছেন বাংলাদেশ টেলিকমিউনিকেশন রেগুলেটরি কমিশনের (বিটিআরসি) চেয়ারম্যান ড. শাহজাহান মাহমুদ। মঙ্গলবার বাংলাদেশের খবরকে তিনি বলেন, স্পেসএক্স থেকে আমাদের যা জানানো হয়, আমরা হুবহু সেই তথ্যই সবাইকে জানাচ্ছি। আমরা কিন্তু তথ্যের কোনো গরমিল করছি না। তাই কেউ যদি মনে করে, উৎক্ষেপণের সময় বার বার আমরা পেছাচ্ছি।\nবিটিআরসি চেয়ারম্যান বলেন, উৎক্ষেপণের সময় এখনো ঠিক হয়নি। পূর্বনির্ধারিত ৩০ এপ্রিলেই আছে। তবে ধারণা করা হচ্ছে দুই-এক দিন এদিক-সেদিক হতে পারে।\nড. শাহজাহান মাহমুদ আরো বলেন, আমরা প্রতিনিয়তই স্পেসএক্সের সঙ্গে যোগাযোগ রাখি। আমাদের লোকজনও ওখানে আছে, যারা স্যাটেলাইটটিকে নিয়মিত পর্যবেক্ষণ করছেন। যেকোনো পর্যবেক্ষণ শেষ করেই তারা আমাদের কাছে ফলাফল পাঠান। আমরা তা রিভিউ করে চূড়ান্ত করে দেই। তখন তারা বলেন কতদিনের মধ্যে এই স্যাটেলাইট উৎক্ষেপণ করা সম্ভব। এর মধ্যে আমাদেরকে যদি তারা কিছু জানান আমরা আপনাদেরকে জানিয়ে দেব। আমরা এখানে শুধু পোস্ট অফিসের দায়িত্ব পালন করছি মাত্র।\nএদিকে স্যাটেলাইট উৎক্ষেপণের নির্ধারিত সময়ের বিষয়ে জানতে চাইলে কিছুই জানেন না বলে মন্তব্য করেছেন ডাক, টেলিযোগাযোগ ও তথ্যপ্রযুক্তিমন্ত্রী মোস্তাফা জব্বার। বাংলাদেশের খবরকে তিনি বলেন, উৎক্ষেপণের বিষয়ে থ্যালাস অ্যালেনিয়া থেকে আমাকে সুনির্দিষ্ট কোনো তারিখ জানানো হয়নি। তাই কবে উৎক্ষেপণ হবে, নাকি সময় পিছিয়েছে এ বিষয়ে আমি কিছুই জানি না। এমনকি বিটিআরসি বা ওই সংস্থার চেয়ারম্যান, কারো পক্ষ থেকেই তাকে কিছু জানানো হয়নি বলে জানিয়েছেন মন্ত্রী।\nএ বিষয়ে জানার জন্য স্যাটেলাইট প্রকল্পের পরিচালকের সঙ্গে মোবাইল ফোনে একাধিকবার যোগাযোগ করার চেষ্টা করা হলেও তিনি ফোন ধরেননি।\nবিটিআরসি সূত্রে জানা যায়, এখন স্যাটেলাইটটির পরীক্ষা-নিরীক্ষার অন্তত ৫০ শতাংশ বেশ ভালোভাবেই শেষ হয়েছে বলে খবর পেয়েছেন তারা। এদিকে দিনক্ষণ চূড়ান্ত না হওয়ায় এখন পর্যন্ত বাংলাদেশের প্রতিনিধিদলের মার্কিন যুক্তরাষ্ট্রের ফ্লোরিডা (স্পেসএক্সের উৎক্ষেপণ প্যাড) যাওয়ার বিষয়টি চূড়ান্ত হচ্ছে না। ২২ জনের একটি প্রতিনিধিদলের ওই সময় যাওয়ার কথা রয়েছে। এদিকে বাংলাদেশ টেলিযোগাযোগ নিয়ন্ত্রণ কমিশন এবং টেলিযোগাযোগমন্ত্রীর কার্যালয়েও এক সপ্তাহ সময় পেছানোর বিষয়ে আলোচনা চলছে। সে অনুসারেই প্রস্তুতি নিচ্ছেন সবাই।\nপ্রসঙ্গত, বাংলাদেশের প্রথম এ স্যাটেলাইট তৈরি করেছে ফ্রান্সের কোম্পানি থ্যালাস অ্যালেনিয়া স্পেস। ২৯ মার্চ ফ্রান্সের নাইস বিমানবন্দরে নেওয়া হয় বঙ্গবন্ধু-১ স্যাটেলাইটটি। অ্যানতোনাভ কার্গো উড়োজাহাজে করে ৩০ মার্চ স্থানীয় সময়ানুযায়ী সকাল ৬টা থেকে ৮টার মধ্যে ফ্লোরিডার ক্যাপ ক্যানাভেরালের উদ্দেশে রওনা দেয় বঙ্গবন্ধু-১ স্যাটেলাইটটি। যাত্রাপথে বস্টনে বিরতি নিয়ে ৩০ মার্চ ক্যাপ ক্যানাভেরালে স্পেসএক্সের লঞ্চ প্যাডে নামে বঙ্গবন্ধু-১। ওইদিনই ফ্যালকন-৯-এ ইন্টিগ্রেশন, টেস্টিং এবং ফুয়েলিং করা হয়। ফ্যালকন-৯-এর আপগ্রেডেড ব্লক-৫ ভার্সনে প্রথম উৎক্ষেপণ হবে বঙ্গবন্ধু স্যাটেলাইটের।\nউল্লেখ্য, এর আগেও একাধিকবার পেছানো হয়েছিল স্যাটেলাইট উড্ডয়নের তারিখ। ২০১৭ সালের ১৬ ডিসেম্বর উড্ডয়নের কথা থাকলেও হারিকেন ‘ইরমা’র কারণে উৎক্ষেপণকেন্দ্র ক্ষতিগ্রস্ত হয়। ফলে অন্যান্য দেশের স্যাটেলাইট উৎক্ষেপণও বন্ধ হয়ে যায়। পরবর্তীতে চলতি বছরের ফেব্রুয়ারি এবং ৫ এপ্রিল উৎক্ষেপণের কথা থাকলেও কিছু যান্ত্রিক ত্রুটি পুনঃমেরামতের কারণে আবারো পেছানো হয় এই সময়।


'মনোনয়ন প্রত্যাশীরা আসুন একসাথে নৌকার ভোট করি, নেত্রীকে আসনটি উপহার দেই। দলের নেতাকর্মীদের বিভ্রান্ত না করে সবাই মিলে উন্নয়নের ধারা অব্যাহত রাখি। জননেত্রী শেখ হাসিনার হাতকে শক্তিশালী করতে সকল বিভেদ ভুলে ঐক্যবদ্ধ হই। ' শুক্রবার (২১ সেপ্টেম্বর) বিকেলে নাটোর-১ (লালপুর-বাগাতিপাড়া) সংসদ সদস্য এ্যাড. আবুল কালাম আজাদ স্থানীয় আওয়ামী লীগ আয়োজিত সংবর্ধনায় এ কথা বলেন।\nজাতীয় সংসদ অধিবেশন শেষে ঢাকা থেকে নিজ এলাকায় ফেরার পথে জেলার বড়াইগ্রাম উপজেলার বনপাড়া বাইপাসে হাজার-হাজার নেতাকর্মী সংসদ সদস্য এ্যাড. আবুল কালাম আজাদকে সংবর্ধনা প্রদান করেন। প্রায় দেড় হাজার মোটর সাইকেল, অর্ধ শতাধিক মাইক্রোবাসসহ নিজ এলাকা লালপুরে আসেন সাংসদ। পথিমধ্যে উপজেলার ওয়ালিয়া, গোপালপুরসহ বিভিন্ন মোড় সমূহে শত শত নারী-পুরুষ শুভেচ্ছা ও অভিনন্দন জানান।\nলালপুর উপজেলা আওয়ামী লীগ আয়োজিত ত্রিমোহনী চত্ত্বরে সংবর্ধনা অনুষ্ঠানে আওয়ামী লীগ সভাপতি আফতাব হোসেন ঝুলফুর সভাপতিত্বে স্থানীয় সাংসদ উপস্থিত নেতাকর্মীদের উদ্দেশ্যে বক্তব্য রাখেন।\nতিনি আরো বলেন, অত্র এলাকার উন্নয়ন, অগ্রগতি ও দলের সাংগঠনিক কাঠামো শক্তিশালীকরন পাশাপাশি তৃণমূল নেতাকর্মীদের নিয়ে প্রতিটি এলাকায় উঠান বৈঠক করেছি।রাস্তা, বিদ্যুৎ, শিক্ষা প্রতিষ্ঠানসহ অত্র এলাকার নানামূখী উন্নয়ন সাধিত হয়েছে। আমার বিশ্বাস ছিলো উন্নয়ন ও দলীয় কর্মকান্ডের উপর ভিত্তি করে দলের হাই কমান্ড আমাকে আবারো এ আসনে মনোনয়ন দেবে। আমাকে জানানো হয়েছে নির্বাচনের প্রস্তুতি নেওয়ার জন্য। সে লক্ষেই আমি নির্বাচনী সকল প্রস্তুতি নিতে চাই। প্রায় অর্ধ লক্ষ ভোটের ব্যবধানে বিরোধী দলীয় প্রার্থীকে পরাজিত করে এ আসনটি জননেত্রী শেখ হাসিনার হাতে তুলে দিতে চাই।\nঅন্যদিকে, স্থানীয় সাংসদ দলের সবুজ সংকেত পাওয়ায় তৃণমূল পর্যায়ের সর্বস্তরের নেতাকর্মীরা বঙ্গবন্ধু কন্যা জননেত্রী শেখ হাসিনাকে ধন্যবাদ জানান।\nউপজেলা আওয়ামী লীগ সভাপতি আফতাব হোসেন ঝুলফু জানান, দলের তৃণমূল নেতাকর্মীদের আশা-আকাঙ্খার প্রতীক আমাদের প্রিয় সাংসদ। আমি ও আমার কমিটির সাধারন সম্পাদক ঢাকায় অবস্থানকালীন সময়ে আমাদের সামনেই স্থানীয় সাংসদকে এলাকায় নির্বাচনী প্রস্তুতির জন্য বলা হয়েছে। এ খবর শুনে স্থানীয় নেতাকর্মীরা এত বড় আয়োজন করবে ভাবিনি। সত্যিই জননেত্রী শেখ হাসিনার প্রতি কৃতজ্ঞতা জানাতেই তৃনমূলের হাজার-হাজার নেতাকর্মীর এ আয়োজন।


দুই পুলিশ সদস্যের গ্রেপ্তার ও ফাঁসির দাবিতে মানববন্ধন | প্রথম আলো\nটাকা না পেয়ে হত্যা\nদুই পুলিশ সদস্যের গ্রেপ্তার ও ফাঁসির দাবিতে মানববন্ধন\nআপডেট: ১৪ ফেব্রুয়ারি ২০১৫, ০২: ০৫\nরাজধানী ঢাকার মিরপুরের তরুণ জি এম মো. নাহিদ (২২) হত্যাকাণ্ডে জড়িত থাকার অভিযোগে পুলিশের দুই সদস্যের গ্রেপ্তার ও ফাঁসির দাবিতে নারায়ণগঞ্জের সোনারগাঁ উপজেলার মামরকপুর গ্রামবাসী বিক্ষোভ মিছিল ও মানববন্ধন করেছে। গতকাল শুক্রবার নাহিদের গ্রামের বাড়ি মামরকপুরে এ কর্মসূচি পালিত হয়।\nউপজেলার বৈদ্যেরবাজার ইউনিয়নের আনন্দবাজার এলাকার মামরকপুর গ্রামের সড়কে গতকাল বেলা দুইটায় এক ঘণ্টার এ মানববন্ধন হয়। পরে বিক্ষোভ মিছিল করে এলাকাবাসী। মানববন্ধনে বৈদ্যেরবাজার ইউনিয়ন আওয়ামী লীগের সভাপতি শাহাদাৎ হোসেনের সভাপতিত্বে আরও বক্তব্য দেন নিহত নাহিদের বাবা গাজী সাইদ, বড় বোন শিলা আক্তার, গ্রামবাসী গাজী তাওলাদ, সেলিম মিয়া, মো. রায়হান প্রমুখ।\nশিলা আক্তার অভিযোগ করেন, ঢাকার পল্লবী থানার উপপরিদর্শক (এসআই) তৌহিদুল আরেফিন ও সহকারী উপপরিদর্শক (এএসআই) সুব্রত দাস, পুলিশের সোর্স তারেকের মাধ্যমে সাদাপোশাকে ৩ ফেব্রুয়ারি তাঁর ভাইকে ধরে নিয়ে গিয়ে পাঁচ লাখ টাকা দাবি করে। দাবি করা টাকা না পেয়ে পুলিশের ওই সদস্যরাই নাহিদকে হত্যা করেন।\nএ ব্যাপারে বাদীপক্ষের আইনজীবী আলতাফ হোসেন মোল্লা বলেন, মামলাটির ব্যাপারে আগামী সোমবার আদালত আদেশ দেবেন।\nমানববন্ধনে বক্তারা আরও বলেন, পল্লবী থানার ওই দুই পুলিশ সদস্যকে গ্রেপ্তার করে ফাঁসি দিতে হবে। তা না হলে ঢাকা-চট্টগ্রাম মহাসড়ক অবরোধের মতো কঠোর কর্মসূচি ঘোষণা করা হবে।\nঅভিযোগ অস্বীকার করে পল্লবী থানার এসআই তৌহিদুল আরেফিন বলেন, ‘আমরা এ হত্যাকাণ্ডের সঙ্গে জড়িত নই।’\nনিহত নাহিদের গ্রামের বাড়ি মামরকপুর গ্রামে হলেও তাঁদের পরিবারটি দীর্ঘদিন ধরে মিরপুর-১১ নম্বর সেকশনে বসবাস করে আসছিল। গুলিবিদ্ধ হয়ে অজ্ঞাতপরিচয় হিসেবে নাহিদের লাশ পাঁচ দিন ঢাকা মেডিকেল কলেজ হাসপাতাল মর্গে পড়ে ছিল। শেষ পর্যন্ত ৮ ফেব্রুয়ারি পরিবারের সদস্যরা তাঁর লাশ শনাক্ত করেন। এরপর শিলা আক্তার গত বৃহস্পতিবার পল্লবী থানার ওই দুই পুলিশ সদস্য ও সোর্স তারেককে অভিযুক্ত করে ঢাকার সিএমএম আদালতে একটি হত্যা মামলা করার আবেদন করেন।


স্বামীর স্বাধীনতা পুরস্কার প্রধানমন্ত্রীর হাত থেকে গ্রহণ করলেন বজলুর রহমানের সহধর্মিণী | dailymatrivumi.com\nদেশের সর্বোচ্চ বেসামরিক সম্মান স্বাধীনতা পুরস্কার পেয়েছেন ভাষাসৈনিক ও বীর মুক্তিযোদ্ধা এ কে এম বজলুর রহমান সহ ৯ ব্যক্তি ও ১ প্রতিষ্ঠান। বৃহস্পতিবার সকালে গণভবনে ‘স্বাধীনতা পুরস্কার ২০২১’ প্রদান অনুষ্ঠানে প্রধানমন্ত্রী শেখ হাসিনা এই পুরস্কার তুলে দেন। মন্ত্রিপরিষদ সচিব খন্দকার আনোয়ার ইসলাম নাম ঘোষণার পর পুরস্কারপ্রাপ্তদের ও তাদের প্রতিনিধিদের হাতে পদক তুলে দেন সরকারপ্রধান।\nস্বাধীনতা ও মুক্তিযুদ্ধে অবদানের জন্য ভাষাসৈনিক, মুক্তিযুদ্ধের সংগঠক, বঙ্গবন্ধুর বিশ্বস্ত সহচর, প্রয়াত বীর মুক্তিযোদ্ধা এ কে এম বজলুর রহমান ‘স্বাধীনতা পুরস্কার-২০২১’-এ ভূষিত হয়েছেন। বজলুর রহমানের পক্ষে স্বাধীনতা পুরস্কার গ্রহণ করেন তাঁর সহধর্মিণী শাহানারা বেগম।\nএকই ক্যাটাগরিতে প্রয়াত আহসানউল্লাহ মাস্টার ও প্রয়াত আখতারুজ্জামান চৌধুরী বাবু ও প্রয়াত বীর মুক্তিযোদ্ধা ব্রিগেডিয়ার জেনারেল খুরশিদ উদ্দিন আহমেদ স্বাধীনতা পুরস্কারে ভূষিত হয়েছেন। সাহিত্যে কবি মহাদেব সাহার পাশাপাশি সংস্কৃতিতে এবার পুরস্কার পেলেন চলচ্চিত্রকার-গীতিকার গাজী মাজহারুল আনোয়ার ও নাট্যজন আতাউর রহমান। বিজ্ঞান ও প্রযুক্তিতে ড. মৃন্ময় গুহ নিয়োগী, সমাজসেবা বা জনসেবায় পুরস্কার পান অধ্যাপক ডা. এম আমজাদ হোসেন। গবেষণা ও প্রশিক্ষণে প্রতিষ্ঠান হিসেবে সর্বোচ্চ বেসামরিক সম্মান পেয়েছে বাংলাদেশ কৃষি গবেষণা কাউন্সিল।\nস্বাধীনতা পদকপ্রাপ্ত এ কে এম বজলুর রহমানের গৌরবোজ্জ্বাল জীবনী: বায়ান্নর ভাষা আন্দোলন থেকে একাত্তরের মুক্তিযুদ্ধ, বাংলাদেশের পট পরিবর্তনকারী অভ্যুদয়ের এই সময়টুকুতে গৌরবোজ্জ্বল ভূমিকা পালনকারী বাংলা মায়ের বীর সন্তানদের একজন এ কে এম বজলুর রহমান। জাতির পিতা বঙ্গবন্ধু শেখ মুজিবুর রহমানের নেতৃত্বে স্বাধীন বাংলাদেশের অভ্যুদয়ে তাঁর ভূমিকার কথা ইতিহাসের পাতায় চিরস্মরণীয় হয়ে রয়েছে। তিনি মুক্তিযুদ্ধের অন্যতম সংগঠক এবং গণতান্ত্রিক আন্দোলনের একজন পুরোধা ব্যক্তিত্ব। প্রথম সারির নেতা হিসেবে গণমানুষের জন্য কাজ করে গেছেন আমৃত্যু। আর তাঁর সবচেয়ে বড় সৌভাগ্য সম্ভবত বঙ্গবন্ধু শেখ মুজিবুর রহমানের সহচর্য। বঙ্গবন্ধুর কাছ থেকে শিখতে পেরেছেন মানুষের জন্য দেশের জন্য কিভাবে নির্ভীক হৃদয়ে দ্ব্যর্থহীনভাবে কাজ করতে হয়। বঙ্গবন্ধুর আস্থাভাজন ঘনিষ্ঠ সহচর হিসেবে জাতির পিতার দেয়া নির্দেশ অক্ষরে অক্ষরে পালন করেছেন। তিনি কেবল নেতাই ছিলেন তা নয়। নেতৃত্বের পাশাপাশি তিনি একজন নিষ্ঠাবান কর্মি ও সংগঠক হিসেবে রেখেছেন দূরদর্শীতার স্বাক্ষর। আওয়ামী লীগের দুর্দিনের যোদ্ধা হয়ে ছিলেন সবসময়। বারবার জেল খেটেছেন, মাথায় হুলিয়া নিয়ে ফেরারী থেকেছেন; অসংখ্যবার শিকার হয়েছেন পুলিশী নির্যাতনের।\nসম্ভানন্ত্র মুসলিম পরিবারের সন্তান এ কে এম বজলুর রহমানের রাজনীতিতে হাতেখড়ি ছাত্রজীবনেই। ১৯৪৮ সালে পূর্ব পাকিস্তান ছাত্রলীগের প্রতিষ্ঠাতা সদস্য ছিলেন এ কে এম বজলুর রহমান। ১৯৪৯ সালের ২৩ জুন আওয়ামী মুসলিম লীগের প্রতিষ্ঠার দিনে ঐতিহাসিক রোজ গার্ডেনে উপস্থিত ছিলেন তিনি। পরবর্তীতে নারায়ণগঞ্জের পাইকপাড়াস্থ মিউচ্যুয়েল ক্লাবে আওয়ামী মুসলিম লীগ প্রতিষ্ঠার প্রাথমিক সভারও সক্রিয় কর্মী ছিলেন তিনি।\nস্বাধীনতাপূর্ব বাংলা ঢাকার পরেই শ্রমিক অধ্যূষিত নারায়ণগঞ্জ ছিল আওয়ামী লীগের শক্তিশালী ঘাঁটি। একজন রাজনৈতিক যোদ্ধা হিসেবে এ কে বজলুর রহমান অবহেলিত শ্রমিকদের অধিকার আদায়ের রাজনীতিতে জড়িয়ে পড়েন। ১৯৫০ সালে বিশিষ্ট শ্রমিক নেতা আইএলএর গভর্ণর বোর্ডের সদস্য ফয়েজ আহমেদের সঙ্গে তিনি শ্রমিক আন্দোলনে অংশগ্রহণ করেন। সুতাকল, পাটকল ও জাহাজী শ্রমিকদের ট্রেড ইউনিয়ন সংগঠনে তিনি অগ্রণী ভূমিকা পালন করেন।\nবায়ান্নর ভাষা আন্দোলনেও সক্রিয় ছিলেন এ কে এম বজলুর রহমান। বায়ান্নর ফেব্রয়ারিতে ঢাকা কেন্দ্রীয় কারাগার থেকে বঙ্গবন্ধু শেখ মুজিবুর রহমানকে স্টিমারযোগে ফরিদপুর কারাগারে স্থানান্তর করা হয়। পুলিশ পাহারায় শেখ মুজিব নারায়ণগঞ্জ স্টিমারঘাটে আসার পর শামসুজ্জোহা এবং বজলুর রহমানের নেতৃত্বে মিছিল ও শ্লোগান দিতে থাকেন ছাত্রলীগ কর্মিরা। বঙ্গবন্ধু শেখ মুজিবুর রহমানের বই ‘অসমাপ্ত আত্মজীবনী’ এর ১৯৯তম পৃষ্ঠায় সেই ঘটনার উল্লেখ রয়েছে। এরপর ২১ ফেব্রুয়ারি মাতৃভাষা বাংলার দাবিতে নারায়ণগঞ্জে জনসভায় বক্তৃতা করেন আবুল হাশিম, এ কে এম বজলুর রহমান, মোস্তফা সারোয়ারসহ আরও অনেকে।\n১৯৫৪ সালে নরসিংদীর রায়পুরায় যুক্তফ্রন্ট প্রার্থীর নির্বাচন পরিচালনার দায়িত্ব দেওয়া হয় এ কে বজলুর রহমানকে। সেই সময় তাঁকে গ্রেফতার করে ঢাকা কেন্দ্রীয় কারাগারে বন্দী করে রাখা হয়। যুক্তফ্রন্টের বিজয়ের পর তিনি মুক্তি পান। পশ্চিম পাকিস্তানের শাসকগোষ্ঠী যুক্তফ্রন্টের মন্ত্রিসভা ভেঙে দেয়ার পর নারায়ণগঞ্জ থেকে আবারো তাঁকে গ্রেফতার করে ময়মনসিংহ কারাগারে নেয়া হয়।\n১৯৫৫ সানে এ কে এম বজলুর রহমান নারায়ণগঞ্জ মহকুমা আওয়ামী লীগের সম্পাদক নির্বাচিত হন। স্বৈরাচার আইয়ুব খানের বিরুদ্ধে সংগঠনকে সুসংগঠিত করেন তিনি। ১৯৬৫ সালে তিনি ঢাকা জেলা আওয়ামী লীগের সম্পাদক নির্বাচিত হয়ে ছয় দফার পক্ষে আন্দোলন জোরদার করেন। শেখ মুজিবের ধানমন্ডি ৩২ নম্বরের বাসভবনে আওয়ামী লীগের এক বর্ধিত সভায় এ কে এম বজলুর রহমান ছয় দফার পক্ষে জোরালো ভূমিকা রেখে বক্তৃতা করেন। ১৯৬৬ সালের ৮মে নারায়ণগঞ্জের চাষাড়া টাউন হল ময়দানে আওয়ামী লীগের জনসভা জনসমুদ্রে পরিণত হয়। সভায় আওয়ামী লীগের কেন্দ্রীয় প্রায় সব নেতাই উপস্থিত ছিলেন। শামসুজ্জোহার সভাপতিত্বে নারায়ণগঞ্জ থেকে এ কে এম বজলুর রহমান, মোস্তফা সারোয়ার বক্তৃতা করেন। ছয় দফার পক্ষে নারায়ণগঞ্জে অনুষ্ঠিত জনসভায় সর্বস্তরের বাঙালিদের স্বতস্ফূর্ত অংশগ্রহণ ছিল। বিশেষ করে আদমজী জুট মিলের হাজার হাজার শ্রমিকের উত্তাল মিছিল দেখে পাকিস্তান সরকার ভীত হয়ে শেখ মুজিবকে সেই রাতেই গ্রেফতার করে। একমাস পর এ কে এম বজলুর রহমানের বিরুদ্ধে গ্রেফতারি পরোয়ান জারি এবং পরবর্তীতে হুলিয়া জারি করা হয়। দলীয় সিদ্ধান্ত অনুযায়ী ১৯৬৬ সালের ৯ আগস্ট তিনি ঢাকা ডিসি অফিসে আত্মসমর্পণ করার পর ঢাকা কেন্দ্রীয় কারাগারে দেড় বছর রাজবন্দী ছিলেন। সেই সময়কার কথা উল্লেখ রয়েছে বঙ্গবন্ধু শেখ মুজিবুর রহমানের ‘কারাগারের রোজনামচা’ বইয়ের ২০২ এবং ২৪৯ নম্বর পৃষ্ঠায়।\nএ কে এম বজলুর রহমান ১৯৬৯ সালে গণঅভ্যুত্থানে বলিষ্ঠ ভূমিকা পালন করেন। ১৯৭০ এর পাকিস্তান জাতীয় ও প্রাদেশিক পরিষদ নির্বাচনে দলীয় প্রার্থীকে বিজয়ী করতে নিরলস পরিশ্রম করেন এ কে এম বজলুর রহমান। ১৯৭১ সালের মুক্তিযুদ্ধে সক্রিয়ভাবে অংশগ্রহণ করেন এ কে এম বজলুর রহমান। ১৯৭৫ সালের ১৫ আগস্ট জাতির পিতার নির্মম হত্যাযজ্ঞের পর এ কে এম বজলুর রহমানকে গ্রেফতার করা হয়। এরপর ঢাকা ক্যান্টনমেন্টে অমানবিক নির্যাতনের শিকার হন এই বীর মুক্তিযোদ্ধা। এর কিছুদিন পরেই পক্ষাঘাতগ্রস্থ হয়ে মারাত্মক অসুস্থ হয়ে পড়েন আওয়ামী লীগের বিশ্বস্ত কর্মী এ কে এম বজলুর রহমান। এক দশকের বেশি শয্যাশায়ী থাকার পর ১৯৮৮ সালের ৮ ফেব্রুয়ারি না ফেরার দেশে পাড়ি জমান বঙ্গবন্ধুর নিষ্ঠাবান সৈনিক এ কে এম বজলুর রহমান। পরবর্তীতে নারায়ণগঞ্জের মাসদাইর কবরস্থানে তাকে সমাহিত করা হয়।\nPosted ১:৩২ অপরাহ্ণ | বৃহস্পতিবার, ২০ মে ২০২১


Latest বরুণ ধরওয়ান News, Updates & Tips in Bengali at Bengali Oneindia\nMonday, November 12, 2018, 14:56 [IST]\nএই হেমন্তেও বলিউড কিন্তু রয়েছে ঘোর 'বসন্তে'! তারকাদের একাধিক প্রেমকাহিনি এগিয়ে চলেছে বৈবাহিক পরিণতির দিকে। আর , দীপিকা-রণবীর, প্রিয়াঙ্কা-নিকের পর এবার বিয়ের গুঞ্জনের তালিকায় উঠে এল অভিনেতা বরুণ ধওয়ানের নাম। করণ জোহরের 'চ্যাট শো' 'কফি উইথ করণ' -এ...\nচাকরি জীবনে রোজ অপদস্ত হচ্ছেন! দেখুন বরুণ-অনুষ্কার 'সুই ধাগা'-র এই ভিডিও\nMonday, August 13, 2018, 13:32 [IST]\nকর্মজীবনে বহু চড়াই -উতরাইয়ের সম্মুখীন হন অনেককেই। পেশাগত ক্ষেত্রে চড়াই উতরাই একরকম বিষয়, আর ...


দুর্নীতি মামলায় মেয়র প্রাথীকে গ্রেফতারের নির্দেশ | দশের খবর\nআলমগীর হোসেন বগুড়া ২৭ ফেব্রুয়ারী, ২০২১, ৩:০১ অপরাহ্ন\nবগুড়ায় ব্যাংকের ৩১ কোটি টাকা দুর্নীতির মামলায় স্বতন্ত্র মেয়র প্রার্থী ও বহিষ্কৃত আওয়ামী লীগ নেতা পৌর সভা নিবাচনে মেয়র প্রাথী আব্দুল মান্নান আকন্দকে গ্রেফতারের নির্দেশ দিয়েছেন আদালত। বৃহস্পতিবার দুপুরে দুদকের দায়ের করা মামলায় এই নির্দেশ দেন বগুড়ার স্পেশাল জজ আদালতের বিচারক এমরান হোসেন চৌধুরী।\nদুদক বগুড়ার আইনজীবী আবুল কালাম আজাদ জানান,সোশ্যাল ইসলামী ব্যাংকের ( এসআইবিএলের) ৩১ কোটি টাকা দুর্নীতির মামলায় বৃহস্পতিবার চার্জ গঠনের দিন ধার্য ছিল। এতে আব্দুল মান্নান আকন্দ অনুপস্থিত থাকার জন্য আবেদন দিয়েছিলেন। আদালত আবেদন নামঞ্জুর করে গ্রেফতারী পরোয়ানা জারি করে গ্রেফতারের নির্দেশ দেন। ৩১ কোটি টাকা দুর্নীতির এই মামলায় আব্দুল মান্নানের বিরুদ্ধে ২৬ লাখ টাকা আত্মসাতের অভিযোগ রয়েছে। মামলায় অভিযুক্ত অন্যরন হলেন ব্যাংকের বরখাস্ত হওয়া কর্মকর্তা রফিকুল ইসলাম, আতিকুল কবির, মাহবুবুর রহমান, জালিয়াত চক্রের সদস্য. আকতার হোসেন. জহুরুল হক, এনামুল হক, মাকসুদুল হক, ফেরদৌস আলম।ওই দিন আদালতে আব্দুল মান্নান আকন্দ বাদে সবাই উপস্থিত ছিলেন।\nপরে দুদকের সমন্বিত কার্যালয়ের (বগুড়া) তৎকালীন উপপরিচালক (বর্তমানে প্রধান কার্যালয়ে কর্মরত) মো. আনোয়ারুল হককে তদন্তের দায়িত্ব দেওয়া হয়। আনোয়ারুল এ ঘটনা তদন্ত করে নয়জনের নামে অভিযোগপত্র জমা দেন ২০১৭ সালের আগস্ট।সেই মামলায় চার্জ গঠনের দিন ধার্য ছিল বৃহস্পতিবার।


১৮ সেপ্টেম্বর, শনিবার, ২০২১ ৬:৫৬ পি.এম\nনিরাপত্তাজনিত কারণে পাকিস্তান সিরিজ স্থগিত করেছে নিউজিল্যান্ড। ই-মেইল বার্তায় তাঁদেরকে হুমকি দেয়া হয়েছে বলে জানিয়েছে নিউজিল্যান্ড ক্রিকেট বোর্ড (এনজেডসি)। তবে নির্দিষ্ট কোনো ব্যাখা দিতে পারেনি তারা। তাই এই ইস্যুতে আইসিসির হস্তক্ষেপ চেয়েছেন ইনজামাম উল হক।\n১৭ সেপ্টেম্বর রাওয়ালপিন্ডিতে প্রথম ওয়ানডে ম্যাচ দিয়ে এই দ্বিপাক্ষিক সিরিজটি মাঠে গড়ানোর কথা ছিল। কিন্তু রাওয়াল পিন্ডিতে টসের ঠিক আগ মুহূর্তে পরিচয় গোপন করে ই-মেইল বার্তায় এই সিরিজ নিয়ে হুমকি দেওয়া হয় এনজেডসিকে। এরপর পুরো সিরিজ স্থগিত করেছে তাঁরা। কিউইদের এমন সিদ্ধান্তে অসন্তুষ্টি প্রকাশ করেছেন ইনজামাম।\nতাঁদের অভিযোগ নিয়ে সংশয় প্রকাশ করে ইনজামাম বলেন, ‘আইসিসির এখানে হস্তক্ষেপ করা উচিত। যদি নিউজিল্যান্ডের নিরাপত্তা সংক্রান্ত কোনো সমস্যা থাকে তাহলে তারা সামনে আনছে না কেন? পিসিবি কাছে না দেখালেও অন্তত আইসিসির কাছে তারা দেখাতে পারে। যেখানে আমাদের প্রধানমন্ত্রী তাদের আশ্বাস দিয়েছিল।’\nতিনি আরও বলেন, ‘যদি নিউজিল্যান্ড তাদের সমস্যা নিয়ে পাকিস্তান কতৃপক্ষে সঙ্গে কথা বলত, তাহলে নিরাপত্তা সংস্থাগুলো অবশ্যই ব্যাপারটা দেখত। কিন্তু ম্যাচের ঠিক আগে তারা বলেছিল, কিছু হুমকির কারণে তারা খেলতে পারবে না। অন্তত আমাদের জানান আপনার সমস্যা কি? আমি এটা হজম করতে পারছি না।’\nইনজামামের দাবি, কিউইরা পাকিস্তানের সঙ্গে যা করেছে তা নজিরবিহীন। তিনি মনে করেন পাকিস্তান তাদের সর্বোচ্চ নিরাপত্তা দিয়েছিল। তাঁর মতে, কিউইদের নিরাপত্তায় ঘাটতি হলে তারা পাকিস্তান ক্রিকেট বোর্ডকে (পিসিবি) জানাতে পারতো।\nইনজামাম বলেন, ‘নিউজ্জিল্যান্ড পাকিস্তানে যা করেছে তা আর কেউ করেনি। তারা আমাদের অতিথি ছিল, কোন সমস্যার মুখোমুখি হলে তারা পিসিবিকে জানাতে পারত। পাকিস্তান তাদেরকে সর্বোচ্চ নিরাপত্তা দিয়েছিল। ২০০৯ সালে শ্রীলঙ্কা দলের ওপর হামলা হওয়ার পর থেকে সফরকারী দলকে রাষ্ট্রপতি সমমর্যাদার নিরাপত্তা দেওয়া হয়।\nট্যাগ: ইনজামাম উল হক, পাকিস্তান, নিউজিল্যান্ড,


চোরের মা’র বড় গলা – মুক্তমনা বাংলা ব্লগ\nদিলরুবা সুলতানা মাহের\nউপরের প্রবাদ বাক্যটির আরেকটি প্রকরণ আছে- “চুরির চুরি, আবার সিনাজুরি”। প্রবাদগুলির অর্থ ভাঙতে খুব একটা জ্ঞানবুদ্ধির দরকার হয় না, গ্রামের প্রতিটি লোকই এর অর্থ বুঝতে সক্ষম।\n২০০১ সালে ক্ষমতাসীন হয়ে ম্যাডাম জিয়া ও তার পারিষদবর্গ বিরামহীনভাবে প্রচার চালান যে দেশ উন্নয়নের জোয়ারে ভাসছে। কথিত এই জোয়ারের গোটাকয়েক নমুনা পেশ করা যাক। ক্ষমতাসীন হওয়ার মাস কয়েকের মাথায় জনপ্রিয় একুশে টিভি বন্ধ হয়ে গেল সত্য, চালু হলো ফালুর এনটিবি আরটিভি, মির্জা আব্বাসের বৈশাখী, খোকা বাবুদের বাংলাভিশন, মামুনের চ্যানেল ওয়ান। একটির বদলে পাঁচটি, উন্নয়ন ছাড়া আর কী? পৃথিবীর বৃহত্তম পাটকল আদমজি বন্ধ করা হলো, এতে করে নাকি উন্নয়নের নুতন অধ্যায়ের সূচনা হয়। সুতরাং একের পর এক কলকারখানা বন্ধ করে দিয়ে উন্নয়ন নিশ্চিত করা হলো। বাজারে প্রতিদিন নিত্যপণ্যের দামের উন্নয়ন ঘটতে থাকলো, অর্থমন্ত্রী বললেন- জনগণের ইনকামের উন্নয়ন ঘটেছে, তাই এই মূল্যবৃদ্ধি। তিনি আরও বিধান দিলেন- ‘ভাতের বদলে কফি খাও’। সন্ত্রাস শিল্পেরও যথেষ্ট উন্নয়ন ঘটলো; এতটাই উন্নয়ন হলো যে আলতাফ হোসেন আর কুলিয়ে উঠতে পারলেন না, শুরু হলো বিখ্যাত বাবুর শাহী যুগ। চালু হলো ক্লিনহার্ট, ক্রসফায়ার, এনকাউন্টার ইত্যাদি নানাবিধ প্যাটেন্ট ব্যবস্থা। প্রশাসনেও চরম উন্নয়নের ছোয়া লাগল। বিসিএস, পুলিশ, নির্বাচনী কর্মকর্তা ইত্যাদি পদে শিবির ও ছাত্রদলের ছেলেরা পাইকারী হারে নিয়োগ পেল, এমনকি হাইকোর্টের বিচারক পদে এমন লোক নিয়োগ পেল যার এমনকি উকালতির সার্টিফিকেটটি পর্যন্ত নেই। সর্বপ্লাবী জোয়ারের ধাক্কা হতে ইতিহাস বইও রেহাই পেল না। স্বয়ং জিয়াউর রহমান যে ইতিহাস রচনা করিয়েছিলেন, তার সুযোগ্য সহধর্মিনী সেগুলিকে আস্তাকুড়ে নিক্ষেপ করে নুতন ইতিহাস রচনা করলেন। মুজিব নামক একজন লোক ছিল, সে কথাটিও অস্বীকার করা হলো। জাতীয় চার নেতা, মুক্তিযুদ্ধের সর্বাধিনায়ক ওসমানী- কেউ আর রইলেন না, একমেবদ্বিতীয়ম হয়ে টিকে রইলেন শুধুমাত্র একজন সেক্টর কমান্ডার, জিয়াউর রহমান। নিজামি, আমিনি, সাঈদীদের কল্যানে জঙ্গীবাদেরও যথেষ্ট উন্নতি ঘটলো; আত্মপ্রকাশ করলেন শায়খ, রহমান বাংলাভাই, খালিদ সাইফুল্লাদের মতো মহাপুরুষরা। দূর্ণীতি শিল্পই বা এই জোয়ারের বাইরে থাকে কেন? হাওয়া ভবন তৈরী করে দুই রাজপুত্র এই শিল্পের প্রসারে যতœবান হলেন, তাদের অক্লান্ত চেষ্টায় বাংলাদেশ নামক রাষ্ট্রটি চার চারবার বিশ্ব চ্যাম্পিয়নের শিরোপা অর্জন করতে সমর্থ হলো। পঞ্চম বার এই শিরোপা অল্পের জন্যে ফস্কে গেল, কারণ ইতিমধ্যে একটি আফ্রিকান দেশ দূর্ণীতিতে যথেষ্ট উন্নতি করে বাংলাদেশকে পেছনে ফেলে এগিয়ে গিয়েছিল। কি আর করা। বিদ্যুৎ উৎপাদন এক ছটাক না বাড়লেও শুধু খাম্বা বিক্রি করেই রাষ্ট্রের হাজার হাজার কোটি টাকার উন্নতি হলো অর্থাৎ খরচ হলো। কে না জানে যে খরচই উন্নয়ন, উন্নয়ন মানেই খরচ। উন্নয়নের জোয়ারের সবচেয়ে ক্লাসিক উদাহরণ বোধ হয় কানসাট ও শনির আখড়ার গণ-জোয়ার কিংবা খোদ্ রাজধানীর বুকে শামুন্নাহার হলের ছাত্রীদের ক্রন্দন-জোয়ার, পাঠক-পাঠিকাদের নিশ্চয়ই স্মরণ আছে সে কথা !\nএমনি একটা রমরমা অবস্থা, রাজপুত্রদের সেলামী না দিয়ে যেখানে পদ্মা-মেঘনা-যমুনার পানিটুকু পর্য্যন্ত সাগরে প্রবাহিত হওয়ার পারমিশন পায় না, তখন হাসিনা নামক এক দুর্মুখ নেত্রী এই জোয়ারের বিরুদ্ধে প্রচার চালাতে এগিয়ে আসলেন। হাসিনার অপপ্রচারের বিরুদ্ধে রাণীমা সিংহীর মতো গর্জে উঠলেন, শহীদ জিয়ার ছেলেদের বিরুদ্ধে অপপ্রচার! মরহুম শেখ মুজিবের ছেলে হলে কথা ছিল, তারা এমনকি একটি থ্রি নট থ্রি রাইফেল দিয়েও ষ্টেট ব্যাঙ্কের দুর্ভেদ্য ভল্ট ভেঙে ডাকাতি করতে পারে, কিন্তু এ যে শহীদ জিয়ার ছেলে। সুতরাং দূর্মুখ মিথ্যা রটনাকারী হাসিনাকে গ্রেনেড খেয়ে মরতে হলো (তিনি বেঁচে আছেন, এ নেহায়েতই কাকতালীয় ঘটনা। জাতীয়তাবাদী কোড অনুসারে তার এতদিনে ডিসপোজড অফ হয়ে যাওয়ার কথা যেমনটি হয়েছেন হুমায়ুন আজাদ)।\nপরস্পর বিপরীতমুখী এই প্রচারস্রোতের কোনটি সত্য আর কোনটি মিথ্যা তা বুঝে উঠা খুবই দূরহ; বিশেষ করে স্বল্পজ্ঞানসম্পন্ন পাবলিকের পক্ষে। পেটে ভাত নাই, ক্ষীনজীবি মগজের পক্ষে এত ভারী ভারী কথার সত্যাসত্য নির্ণয় করা কি সোজা কথা? অবশেষে হাটে হাড়ি ভাঙতে এগিয়ে এলো মার্কিন আদালত। “ফরেন করাপ্টস প্র্যাক্টিস আইন” অনুযায়ী সেখানকার একটি আদালতে জার্মানীর সিমেন্স কোম্পানীর বিরুদ্ধে এই মর্মে একটি মামলা হয় যে সিমেন্স বাংলাদেশের ২নং রাজপুত্রসহ কতিপয় প্রভাবশালী মন্ত্রীকে ঘুষ দিয়েছে। ঘুষের টাকা পরিশোধ করা হয়েছে মার্কিন ব্যাঙ্ক থেকে- ডলারে। সাক্ষ্যপ্রমানে সিমেন্সের দোষ প্রমানিত হয়। উপায়ান্তর না দেখে দোষ স্বীকার করে নেয়াই বুদ্ধিমানের কাজ বলে মনে করে সিমেন্স, হলফনামার মাধ্যমে অপরাধ স্বীকার করে নেয়। আদালত সিমেন্সকে ১৬০ কোটি ডলার জরিমানা করে, দূর্ণীতির ইতিহাসে বিশ্বের সর্ববৃহৎ জরিমানার ঘটনা এটি। আদালত আরও রায় দেয়- জাতিসংঘের “মিউচুয়াল লিগাল এ্যাসিষ্ট্যান্টস এগ্রিমেন্ট” আইন অনুযায়ী লেনদেকৃত অর্থ (২০ কোটি ডলার) যেন মার্কিন ব্যাঙ্কে ফেরৎ আনা হয়। আদালতের রায় বাস্তবায়ন করা মার্কিন সরকারের জন্যে বাধ্যতামূলক। সুতরাং সেদেশের জাষ্টিস ডিপার্টমেন্ট এবং এফবিআই’এর একটি প্রতিনিধিদল বাংলাদেশ সরকারের সহযোগীতা চেয়ে বাংলাদেশ সফর করছে এখন। কারণ টাকাগুলি রক্ষিত আছে বাংলাদেশী নাগরিকদের বৈদেশিক একাউন্টে যার মধ্যে প্রধানতম ব্যক্তিটি হচ্ছেন বাংলাদেশের ছোট রাজকুমার কোকো। বাংলাদেশ সরকার এবং একাউন্ট হোল্ডারদের সহযোগীতা ছাড়া আদালতের রায় বাস্তবায়ন করা বা পাচারকৃত অর্থ উদ্ধার করা অসম্ভব।\nসুতরাং দেখা যাচ্ছে, হাসিনা এতদিন ধরে যে কথা নিয়ে চিল্লাচিল্লি করে গলা ফাটাচ্ছিল তার কথাই ঠিক। মার্কিন আদালত হাসিনার কথায় চলে না, এমনকি জর্জ বুশের কথায়ও না। এমতবস্থায় আর কোন দেশ হলে খালেদা জিয়া হয়তো দেশবাসীর কাছে ক্ষমা চাইতেন, বলতেন- অপরিণত বয়স্ক ছেলেরা একটা ভুল করে ফেলেছে, ভুল তো মানুষেই করে- ফেরেশতারা করে না। সুতরাং দেশবাসী যেন এই অপরাধকে ক্ষমাসুন্দর দৃষ্টিতে দেখে। কিন্তু হাজার হলেও তিনি আপোষহীন নেত্রী, মাথা নোয়ানো সাজে না। তিনি ভাঙা রেকর্ড বাজিয়েই চলছেন- এসব কিছুই জিয়া পরিবারকে ধ্বংস করার গভীর চক্রান্ত, একটি বিশেষ মহলের কারসাজি, আসলে তার ছেলেরা ফুলের মতো পবিত্র ইত্যাদি ইত্যাদি। যদি ফুলের মতো পবিত্রই হয়, তাহলে কেন তিনি চ্যালেঞ্জ করে বলছেন না যে সিঙ্গাপুরের জব্দকৃত একাউন্টটি কোকোর নয়, কোকোর সইয়ে ঐ একাউন্ট পরিচালিত হতো না কিংবা সিমেন্স বা চায়না হারবার ঐ একাউন্টে কোন অর্থ রেমিট করেনি। এসব করে তিনি কিন্তু এই কথাই প্রমান করছেন যে- তারেক-কোকো, ফালু-মামুন, পিন্টু-লাল্টুরা গত পাঁচ বছরে যতোসব দূর্ণীতি করেছে- তার পেছনে ম্যাডামের পূর্ণ সমর্থন ছিল। সমর্থন ছিল বলেই আন্তর্জাতিকভাবে প্রমানিত একটি অপরাধকে তিনি আড়াল করতে চাইছেন। সমর্থন ছিল বলেই একুশে আগষ্ট গ্রেনেড হামলার মতো একটি জঘন্য ঘটনার অভিযুক্ত আসামীকে দলের মনোনয়ন দেন। অর্থাৎ জোট আমলে যতো অপকর্ম হয়েছে- তিনিই হচ্ছেন তার সবকিছুর আসল গড মাদার।\nকথায় আছে- ধর্মের কল বাতাসে নড়ে। জনগণ কী চায় সে রায় তারা দ্ব্যর্থহীনভাবে জানিয়ে দিয়েছে। হাসিনা সরকার এই রায়ের মর্য্যাদা কতটুকু রাখে তাই এখন দেখার বিষয় শুধু। কোন অজ্ঞাত কারণে তারা যদি জনগণের ন্যস্ত বিশ্বাসের সাথে বেঈমানী করে, তবে সেদিন খুব একটা দূরে নয় যেদিন আবারও তারা ইতিহাসের আস্তাকুড়ে নিক্ষিপ্ত হবে।\nতারিখ- ১৩ই জানুয়ারী, ২০০৯।


এরশাদহীন জাতীয় পার্টি কোন পথে | Daily Spandan | দৈনিক স্পন্দন\n← বজ্রপাতে মোবাইল বিস্ফোরণ, যুবকের মৃত্যু\nপ্রধানমন্ত্রীর সঙ্গে ভারতীয় হাই কমিশনারের সাক্ষাৎ →\nপ্রকাশিত- সোমবার ১৫ জুলাই ২০১৯, ২:৪৫ অপরাহ্ন\nস্পন্দন নিউজ ডেস্ক : শেষ কয়েকটা বছর হুসেইন মুহম্মদ এরশাদ তার দলের কর্মীদের মধ্যে আশা জাগানোর চেষ্টায় বলতেন, ‘শৃঙ্খলমুক্ত’ হয়ে আবারও জেগে উঠবে জাতীয় পার্টি।\nএকাদশ সংসদ নির্বাচনের আগে আগে দলীয় এক অনুষ্ঠানে এরশাদ বলেছিলেন, “মৃত্যুর আগে আমি জাতীয় পার্টিকে আবারও ক্ষমতায় দেখতে চাই। আমি দেখে যেতে চাই, জাতীয় পার্টি জনগণের দল হয়েছে, তারা জনগণের পাশে দাঁড়িয়েছে।… এটাই আমার শেষ ইচ্ছা।”\nতার সেই ইচ্ছা পূরণ হয়নি। অবশ্য জাতীয় পার্টিকে ‘জনগণের দল’ হিসেবে গড়ে তোলার বা তার ভাষায় ‘শৃঙ্খলমুক্ত’ হওয়ার তেমন কোনো চেষ্টাও বিগত বছরগুলোতে দেখ যায়নি।\nরাজনীতির দাবার ছকে টিকে থাকার জন্য এরশাদ শেষ পর্যন্ত ক্ষমতাসীনদের সঙ্গে সখ্য রেখে গেছেন; পালন করেছেন প্রধানমন্ত্রীর বিশেষ দূতের দায়িত্ব, আর মারা গেছেন বাংলাদেশের জাতীয় সংসদের বিরোধী দলীয় নেতা হিসেবে।\nসেনাবাহিনীর নেতৃত্ব থেকে রাষ্ট্রক্ষমতায় আসা এরশাদ অন্য অনেক সেনা শাসকের মতই রাজনৈতিক দল গড়ে নিজের ক্ষমতাকে গণতান্ত্রিক মোড়ক দেওয়ার চেষ্টা করেন। ১৯৮৬ সালের ১ জানুয়ারি এরশাদের দল জাতীয় পার্টির জন্ম হয়।\nপ্রতিষ্ঠার পর থেকেই জাতীয় পার্টি পরিচালিত হয়ে আসছিল এরশাদের একক কর্তৃত্বে। নেতাদের পদোন্নতি বা পদচ্যুতিসহ নীতি নির্ধারণী সবকিছুই তার মর্জি অনুযায়ী চলত। জাতীয় পার্টিকে এরশাদ সব সময় ‘আমার দল’ হিসেবেই উল্লেখ করতেন।\nমৃত্যুর আগে এরশাদ তার ভাই জিএম কাদেরকে দলের ভারপ্রাপ্ত চেয়ারম্যান করে গেছেন, তবে এ নিয়েও কম নাটক করেননি। অসুস্থ অবস্থায় ভাইকে দলের ভবিষ্যত চেয়ারম্যান হিসেবে ঘোষণা দিয়ে কিছু দিন পর আবার তাকে ‘ব্যর্থতার’ অভিযোগে পদচ্যুত করেছিলেন এরশাদ। কিছু দিন পর রংপুর বিভাগের নেতাকর্মীদের তোপের মুখে আবার ভাইকে নেতৃত্বে ফেরান তিনি।\nদলের নেতৃত্ব নিয়ে এরশাদপত্নী রওশন এরশাদের সঙ্গে শীতল সম্পর্ক চলছে জি এম কাদেরের। তাকে ভারপ্রাপ্ত চেয়ারম্যান করার পর থেকে সিনিয়র কো চেয়ারম্যান রওশন দলের কর্মসূচিতে আসছেন না।\nসংসদে প্রধান বিরোধী দলের তকমা থাকলেও জাতীয় পার্টি এখনও রয়ে গেছে আওয়ামী লীগ নেতৃত্বাধীন জোটে। এ নিয়ে দলেই নানা সমালোচনার মুখে দলটির মহাসচিব মসিউর রহমান রাঙ্গাঁ কদিন আগে মহাজোট থেকে বেরিয়ে যাওয়ার ইঙ্গিতও দিয়েছিলেন।\nসব মিলিয়ে এরশাদের মৃত্যুর পর এখন জাতীয় পার্টির হাল কে ধরবেন, কীভাবে এ দল পরিচালিত হবে- সেসব প্রশ্ন ঘুরছে অনেকের মনে।\nসময়ই সব বলবে: মুশতাক হোসেনডাকসুর সাবেক জিএস ও বাংলাদেশের জাসদের স্থায়ী কমিটির সদস্য ডা. মুশতাক হোসেন মনে করেন, এরশাদহীন জাতীয় পার্টি টিকবে কিনা- সে বিষয়ে নিয়ে মন্তব্য করার সময় এখনও আসেনি।\nবিডিনিউজ টোয়েন্টিফোর ডটকমকে তিনি বলেন, “এর জন্য ওয়েট করতে হবে। বিভিন্ন ধরনের ধারা রয়েছে। সে ধারাগুলো নিয়ে কী করবে তারা- এখনও বলা যাচ্ছে না।”\nএ বিষয়ে বলতে গিয়ে এরশাদের পূর্বসূরি আরেক সামরিক শাসক জিয়াউর রহমান ও বিএনপির প্রসঙ্গ টানেন মুশতাক।\nতিনি বলেন, “সামরিক শাসক জিয়াউর রহমানও দল করেছিলেন। সেটাও রয়েছে। এখন দেখা যাক, জাতীয় পার্টি কোন স্বার্থের প্রতিনিধিত্ব করে। ব্যক্তি এরশাদও তো আছেই, এছাড়া একটা জনগোষ্ঠী, জাতীয় বা আন্তর্জাতিকভাবে কারো না কারো স্বার্থ রক্ষা করেছে। তারা রাজনীতিতে কী ভূীমকা পালন করে সেটার ভবিষ্যতে দেখার বিষয় রয়েছে। এ মুহূর্তে বলে দেওয়া যাবে না।”\nবাংলাদেশের জাসদের এই নেতা বলেন, সামরিক শাসনের মাধ্যমে বাংলাদেশে ‘মুক্তিযুদ্ধবিরোধী’ সামাজিক, রাজনৈতিক, অর্থনৈতিক ধারা তৈরি করা হয়েছে। অন্যদিকে মুক্তিযুদ্ধের পরে যে অসাম্প্রদায়িক, প্রগতিশীল ধারা ছিল সেটা এখন অনেকখানি পিছিয়ে গেছে।\n“আমরা কিন্তু আন্দোলন করে শুধুমাত্র সংসদীয় গণতন্ত্রের ধারাটি আনতে পেরেছি। সংবাদপত্রের স্বাধীনতা কিছু কিছু ক্ষেত্রে এসেছে। কিন্তু বিশেষ করে অর্থনৈতিক-রাজনৈতিক সমীকরণের যে পরিবর্তন জিয়াউর রহমান ও এরশাদ করেছে সেটার প্রভাব এখন দেখতে পাচ্ছি আমরা।”\nমুশতাকের ভাষায়, জাতীয় পার্টি নিশ্চিহ্ন হয়ে যাবে, নাকি টিকে যাবে- এটা এখনই বলা যাবে না, কারণ তাদের যে ‘দেশি-বিদেশি লবি, শক্তি, গ্রুপগুলো’ রয়েছে, ক্ষমতা বলয়ের বিভিন্ন অংশ রয়েছে, তাদের ভূমিকা কেমন হবে তা এখানে গুরুত্বপূর্ণ।\n“আমরা একটা সামান্য অংশকে পরাস্ত করতে পেরেছি। পোশাকি গণতন্ত্র যাকে বলে আমরা আনতে পেরেছি। এটার গুরুত্বও কম না। কিন্তু সামাজিক, রাজনৈতিক, অর্থনৈতিক যে ধারা পাকিস্তানের সময় পরাজিত হয়েছিল, একাত্তরে। ওই ধারাকে মোকাবেলা করতে না পারলে এদেরকে এক ঘষাতেই মুছে ফেলা মুশকিল হবে।”\nবিরোধী দলীয় নেতা জাতীয় পার্টির চেয়ারম্যান হুসেইন মুহাম্মদ এরশাদের দ্বিতীয় জানাজায় অংশ নিতে জাতীয় সংসদ প্রাঙ্গণে তার ভাই জিএম কাদেরসহ দলের অন্য নেতারা।\nজাপা আর ঐক্যবদ্ধ দল থাকবে না: কামাল লোহানীজাতীয় পার্টির যে ইতিহাস, তাতে এরশাদের মৃত্যুর সঙ্গে সঙ্গে বর্তমান দলেরও মৃত্যুঘণ্টা বেজে গেল বলে মনে করছেন নব্বইয়ের দশকে এরশাদবিরোধী আন্দোলনে সামনের কাতারে থাকা সাংবাদিক সাংস্কৃতিক কর্মী কামাল লোহানী।\nবিডিনিউজ টোয়েন্টিফোর ডটকমকে তিনি বলেন, “স্বৈরশাসক মারা গেছে আমরা রেহাই পেয়েছি। এ রকম একটা বিতর্কিত, সমালোচিত রাজনীতি করা লোক উনি (এরশাদ); দেশ জাতি রক্ষা পেয়েছে। এর মধ্য দিয়ে দলেরও অবসান ঘটতে পারে। দলের যে অন্তর্দ্বন্দ্ব, সে দল ভেঙে টুকুরো টুকরো হয়ে যাবে।”\nকামাল লোহানীর দৃষ্টিতে জাতীয় পার্টির ভারপ্রাপ্ত চেয়ারম্যান জিএম কাদের ‘খুবই বুদ্ধিমান ও ব্রিলিয়ান্ট’ মানুষ। তিনি হয়ত দলকে এক রাখার চেষ্টা করে যাবেন।\n“কিন্তু পারবে বলে মনে হয় না।…আমি এটাকে রাজনৈতিক দল বলে গণ্যই করতে চাই না। এটা ক্ষমতাশ্রয়ী রাজনৈতিক ….মানুষের প্রতি এদের কোনো কমিটমেন্ট রয়েছে বলে মনে হয় না।\nএরশাদের শাসনামলের কথা স্মরণ করে তিনি বলেন, “স্বৈরশাসনের ৯ বছর, তাদের ক্ষমতা তো দেখেছি। সময় মানুষকে কীভাবে হত্যা করেছে, কীভাবে দুর্নীতি করেছে…। তার (এরশাদ) সম্পর্কে তো কিছু বলা যাবেই না। দলের লোকজন যারা এতোবছর ধরে সহ্য করেছে তারা কতটা সৎভাবে রাজনীতি করতে পারবে- এ ব্যাপারে আমার সন্দেহ রয়েছে।”\nএ অবস্থায় হাল ধরে জাতীয় পার্টিকে জনগণের দল হয়ে ওঠার পথে এগিয়ে নিতে পারেন- এমন কাউকে দেখছেন না কামাল লোহানী।\n“জিএম কাদের অল্প কিছুদিন হয়েছে রাজনীতিতে এসেছে। তিনি অভিজ্ঞ রাজনীতিবিদও নন। আর যারা আছেন তারা ছাত্রজীবনে রাজনীতি করেছেন, কিন্তু এই ক্ষমতার রাজনীতি করতে গিয়ে নিজেদেরকে ডুবিয়েছেন।\n“ক্ষমতার জন্যেই এ দলটা তৈরি হয়েছিল সামরিক শাসনের প্রবর্তনের মাধ্যমে। পরবর্তীকালে স্বৈরশাসন দিয়ে ক্ষমতার কালটা শেষ করেছেন। বিতর্কিত, সমালোচিত একটা মানুষ চলে গেছে, উত্তারিধার হিসাবে দল থাকবে, হয়ত সেটা ক্ষুদ্রাকারে থাকতে পারে। কিন্তু আমার মনে হয় না ঐক্যবদ্ধ একটা দল থাকবে।”\nজাপার ভবিষ্যৎ আ.লীগের হাতে: মুনতাসীর মামুন\nঢাকা বিশ্ববিদ্যালয়ের অধ্যাপক মুনতাসীর মামুন বলেন, প্রথমে জিয়াউর রহমান এবং তারপর হুসেইন মুহম্মদ এরশাদ বাংলাদেশের চেতনার মৌলিকত্বগুলো ‘একেবারে ধ্বংস করে’ দিয়ে গেছেন।\n“রাষ্ট্রধর্ম করে তিনি বাংলাদেশে ধর্মনিরপেক্ষতাকে একেবারে নাকচ করে দিলেন। অবৈধভাবে ক্ষমতা দখল করে তিনি সংবিধানকে নষ্ট করেছেন। প্রধান সামরিক আই প্রশাসক হিসেবে ক্ষমতা দখল করে বসা হুসেইন মুহম্মদ এরশাদ একসময় আওয়ামী লীগকেই ধ্বংস করে দিতে চেয়েছিলেন।”\nনব্বইয়ের দশকে এরশাদের স্বৈরশাসনের বিরুদ্ধে আন্দোলন গড়ে তোলা আওয়ামী লীগ নবম জাতীয় সংসদ নির্বাচনের আগে এরশাদকে তাদের জোটে ভেড়ায়।\nএ নিয়ে আওয়ামী লীগকে বিস্তর সমালোচনা সহ্য করতে হয়েছে মন্তব্য করে মুনতাসীর মামুন বলেন, “গত কয়েক বছরে এরশাদ তার রাজনৈতিক অবস্থান পরিবর্তন করেছেন। এছাড়া রাজনীতিতেও নানা কারণে সমঝোতা হতে পারে। আওয়ামী লীগের মনে হয়েছে, বিএনপি-জামাতের চেয়ে এরশাদ তাদের ভালো মিত্র হবেন।”\nতার ভাষায়, “আগামীতে এরশাদের জাতীয় পার্টির টিকে থাকার সবটুকু নির্ভর করবে আওয়ামী লীগের কৃপার উপরে।”\nএইচ এম এরশাদ; গণঅভ্যুত্থানে ক্ষমতা হারানোর পরও বাংলাদেশের রাজনীতিতে ছিলেন আলোচিত (ছবি: সংগৃহীত)\nএরশাদহীন জাপার ভবিষ্যত দেখি না: জেপির শহীদুলএরশাদের জাতীয় পার্টি থেকে আলাদা হয়ে দুই দশক আগে আনোয়ার হোসেন মঞ্জুর নেতৃত্বে গড়া জাতীয় পার্টি-জেপির সাধারণ সম্পাদক শেখ শহীদুল ইসলাম এক সময় এরশাদের জাপার প্রেসিডিয়াম সদস্য ছিলেন।\nতার ভাষায়, জাতীয় পার্টির রাজনীতি ছিল এরশাদকে ঘিরেই, তার কারণেই দলটি এতদিন টিকে ছিল।\n“এরশাদের জাতীয় পার্টির দুর্বলতা হল- এটা অন্য দল নির্ভর দল। কখনও আওয়ামী লীগ, কখনও অন্য দলের; বিশেষ করে আওয়ামী লীগের অনুগ্রহেই সংসদে কিছু আসন পেয়েছে।\n“এরশাদের ব্যক্তিগত জনপ্রিয়তা ছিল, কিন্তু দলের ব্যাপক জনমর্থন নেই। এরশাদবিহীন এ দলের ভবিষ্যত তেমন দেখি না।”\nএরশাদের জাতীয় পার্টি থেকে আলাদা হওয়া চারটি অংশ এখন বাংলাদেশের রাজনীতিতে সক্রিয়। জেপি ছাড়া বাকি দলগুলো হল বিজেপি, বাংলাদেশ জাতীয় পার্টি এবং জাতীয় পার্টি (কাজী জাফর)।\nশহীদুল ইসলামের মতে, এরশাদের জাতীয় পার্টির ভবিষ্যত নির্ভর করবে দুটি বিষয়ের ওপর।\n“একটি হল- সব অংশকে একত্রিত করা। জাপার সবাইকে একত্রিত করে দলের নেতৃত্ব নির্বাচন করা। দ্বিতীয়টি হল- দলের অভ্যন্তরে গণতান্ত্রিক চর্চা করে সঠিকভাবে নেতৃত্ব ঠিক করা। ঐক্যবদ্ধ হলে জাপার ভবিষ্যত থাকবে। তা না হলে ভবিষ্যতও নেই।”\nজাপা নেতারা কী ভাবছেন?\nএরশাদের জানাজা দাফন নিয়ে ব্যস্ততার মধ্যে জাতীয় পার্টির অধিকাংশ নেতাই দলের ভবিষ্যৎ নিয়ে প্রকাশ্যে কথা বলতে চাননি।\nএ বিষয়ে প্রশ্ন করলে পার্টির প্রেসিডিয়াম সদস্য সাংসদ সৈয়দ আবু হোসেন বাবলা বলেন, “এটা কখনোই মনে হয় না যে দল ফের বিচ্ছিন্ন হবে৷ হুসেইন মুহম্মদ এরশাদের আদর্শে দল ঐক্যবদ্ধ থাকবে৷ রওশন এরশাদ ও জি এম কাদের দুজন একই সূত্রে গাঁথা৷ তারাই দলকে নেতৃত্ব দেবেন, দলকে একতাবদ্ধ রাখবেন।”\nআর দলের মহাসচিব মসিউর রহমান রাঙ্গাঁ বলেন, “দলে যারা বিশৃঙ্খলা করতে চায়, তারা সুবিধা করতে পারবেন না। জি এম কাদের দলকে একতাবদ্ধ রাখবেন। দল ভাঙ্গার কোনো প্রশ্নই ওঠে না।”


স্বাস্থ্য Archives - CanvaseMedia\nOctober 31, 2019\tস্বাস্থ্য 0\nগর্ভাবস্থায় সহবাস কতটা নিরাপদ? এই প্রশ্ন নিয়ে আমরা অনেকেই অনেক রকম কনফিউশনের মধ্যে থাকি। কোনও কোনও দম্পতি মনে করেন সহবাস করার উপযুক্ত সময় এটা। আবার কেউ কেউ এই সময়টায় সহবাস করাকে সেফ বলে মনে করেন না। আমাদের কাছে অনেকেই জানতে চেয়েছেন স্ত্রীর গর্ভকালীন সময়ে সহবাস করা সম্পর্কে। সেটা নিয়েই আজকের …\nপুরুষের কোন অঙ্গটি নারীদের বেশি পছন্দ? জানলে অবাক হবেন\nOctober 28, 2019\tজানা-অজানা, ভাইরাল, লাইফস্টাইল, স্বাস্থ্য 0\nনারীর কাছে আকর্ষণীয় হয়ে উঠতে পুরুষের চেষ্টার কোনো দাঁড়ি-কমা নেই। সাজগোজে পরিপাটি থাকতে পা থেকে মাথা পর্যন্ত পুরুষের এই চেষ্টা-চরিত্রের নীরব সাক্ষী আয়না। g এর সামনে দাঁড়িয়ে অনেকে নিজের হাসি মাজা-ঘষা করেন, কেউ আবার চিরুনি চালিয়ে বশ মানান অবাধ্য চুলকে। হাল আমলে অবশ্য ‘স্পাইক’ আর ‘জেল’ বেশ চলছে। নারীদেরও তা …\nAugust 19, 2019\tস্বাস্থ্য 0\nফল প্রকৃতি দ্বারা দেওয়া মানুষের সবচেয়ে মূল্যবান উপহার। সারা বিশ্বে বিভিন্ন ধরণের ফল এবং সবজি পাওয়া যায়। এই ফল অধিকাংশ মানুষের জন্য স্বাস্থ্যকর। শুধুমাত্র ফল রোগগুলিকে দূরে রাখতে সাহায্য করে না বরং নতুন শক্তি সরবরাহে ও ফল অত্যন্ত উপকারী। সম্ভবত এই কারণেই ডাক্তাররা রোগীকে ফল খাওয়ানোর সুপারিশ করেন। আপনি যদি …\nJune 9, 2019\tজানা-অজানা, স্বাস্থ্য 0\nআমাদের দৈনন্দিন জীবনে বিভিন্ন জায়গায় চলতে এবং কর্ম ক্ষেত্রে প্রচুর মানুষের সাথে আমাদের মেলামেশা হয়। মানুষের শারীরিক গঠন মূলক দিক থেকে মানুষের চরিত্র বোঝা যায়। অনেকদিন বাঁচতে চান? ভুঁড়িওয়ালাদের কথা শুনুন, তাঁর সঙ্গে সময় কাটান। নিজের হৃদয় ও হৃৎযন্ত্রকে সুস্থ রাখার মোক্ষম দাওয়াই- ভুঁড়িওয়ালা জীবনসঙ্গীকে বেছে নেওয়া। গবেষকেদের পরামর্শ হচ্ছে, …\nস্ত্রী কে গুরুত্ব দিন , স্ত্রীর কথা মেনে চললে হৃদরোগের ঝুঁকি কমে যায় বলছে গবেষণা\nJune 8, 2019\tজানা-অজানা, স্বাস্থ্য 0\nবেশিদিন বাঁচতে চান? ভালো থাকতে চান? তাহলে স্ত্রী কে ভালবাসুন, স্ত্রী কে গুরুত্ব দিন। তার সাথে বন্ধুত্ব সুলভ আচরণ করুন এবং ভালো মন্দ বিভিন্ন বিষয় নিয়ে আলোচনা করুন এবং গুরুত্বপূর্ণ সিদ্ধান্ত নিন। গবেষণা বলছে স্ত্রীকে যত বেশি ভালবাসবেন এবং তার কথা মেনে চলবেন হৃদরোগের ঝুঁকি অনেকটাই কমে যাবে। গবেষকেদের পরামর্শ …\nJune 5, 2019\tস্বাস্থ্য 0\nমাইগ্রেনের সমস্যা: বর্তমানে কর্মজীবনে সবারই কমবেশি ব্যস্ততা লেগেই রয়েছে। আর এই ব্যস্ততার কারণেই দানা বাঁধছে মাইগ্রেনের সমস্যা। মাইগ্রেনের সমস্যা থাকলেই মাথা যন্ত্রণায় টেকা দায়। কিন্তু এই সমস্যা থেকে মুক্তির রাস্তা দেখাতে পারে জিলাপিই। গরম, মুচমুচে জিলাপি প্রত্যেকদিন সকালে একটা করে খেলেই মাইগ্রেনের সমস্যা উধাও হয়ে যাবে এমনটাই বলছে চিকিৎসকরা। জন্ডিস: …\nরক্তের গ্রুপ অনুযায়ী কি খাবেন আর কি খাবেন না জেনে নিন\nMay 25, 2019\tস্বাস্থ্য 0\nরক্তের ধরন অনুযায়ী খাবার খেলে হজম ভালো হয়, এনার্জি আরও বাড়ে, বিভিন্ন রোগ এবং অসুস্থতা প্রতিরোধ করা যায়। এমনকী ওজনও কমানো সম্ভব হয়। এমনটাই মনে করছেন বিভিন্ন ডায়েটিশিয়ানরা। তাঁদের মতে আমাদের প্রত্যেককে নিজেদের রক্তের গ্রুপ অনুযায়ী কী কী খাবার খাবেন আর কী কী খাবার খাবেন না, তা অবশ্যই মনে রাখা …